Source: http://docplayer.fi/20810-01-2015-katsaus-institutionaalisen-sijoittamisen-periaatteisiin-ja-menetelmiin-elaketurvakeskus-hannu-kahra-elaketurvakeskuksen-raportteja.html
Timestamp: 2018-03-23 23:05:25+00:00
Document Index: 11117783

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

01/2015. Katsaus institutionaalisen sijoittamisen periaatteisiin ja menetelmiin. Eläketurvakeskus. Hannu Kahra ELÄKETURVAKESKUKSEN RAPORTTEJA - PDF
01/2015. Katsaus institutionaalisen sijoittamisen periaatteisiin ja menetelmiin. Eläketurvakeskus. Hannu Kahra ELÄKETURVAKESKUKSEN RAPORTTEJA
Download "01/2015. Katsaus institutionaalisen sijoittamisen periaatteisiin ja menetelmiin. Eläketurvakeskus. Hannu Kahra ELÄKETURVAKESKUKSEN RAPORTTEJA"
1 01/2015 ELÄKETURVAKESKUKSEN RAPORTTEJA Katsaus institutionaalisen sijoittamisen periaatteisiin ja menetelmiin Hannu Kahra Eläketurvakeskus PENSIONSSKYDDSCENTRALEN
3 01/2015 ELÄKETURVAKESKUKSEN RAPORTTEJA Katsaus institutionaalisen sijoittamisen periaatteisiin ja menetelmiin Hannu Kahra Eläketurvakeskus PENSIONSSKYDDSCENTRALEN
4 Eläketurvakeskus ELÄKETURVAKESKUS Puhelin Faksi Pensionsskyddscentralen PENSIONSSKYDDSCENTRALEN Telefon Fax Finnish Centre for Pensions FI Eläketurvakeskus Finland Telephone Fax Juvenes Print Suomen Yliopistopaino Oy Tampere 2014 ISBN (nid.) ISBN (PDF) ISSN-L ISSN (painettu) ISSN (verkkojulkaisu)
5 Saate Eläketurvakeskuksen vuosien tutkimusohjelmaan sisältyi yhtenä teemana sijoitustoiminnan tutkimus. Eläkesijoittamiseen kohdistuvaa lisäselvittelyä toivottiin yhtäältä vuosien finanssiturbulenssin kokemuksella, ja toisaalta siksi, että sijoitustoiminnassa onnistuminen on tärkeää eläketurvan rahoitukselle. Tutkimusohjelman voimassaolon aikana Eläketurvakeskus on julkaissut katsauksia sijoitustuottoihin ja niiden kehitykseen liittyen (tuoreena esimerkkinä Kansainvälinen vertailu eläkevarojen sijoitustoiminnan sääntelystä, ETK:n Selvityksiä 02/2014). Näiden lisäksi ETK on pyrkinyt yhteistyön keinoin aikaansaamaan rahoituksen tutkimukseen perustuvia tutkimuksellisempia raportteja, joissa lähtökohtana on nimenomaan eläkevarojen sijoittamiseen liittyvät kysymykset. Nyt käsillä oleva tutkimusraportti on vuoden 2014 lopussa päättyneen tutkimusohjelmakauden viimeinen sijoitustoimintaa koskeva julkaisu. Kiitokset erityisesti raportin tekijälle Hannu Kahralle, mutta myös seurantaryhmän jäsenille Susan Kuivalaiselle, Ismo Riskulle, Risto Vaittiselle ja Reijo Vanteelle työstä raportin hyväksi. Toivottavasti raportti tarjoaa institutionaalisille sijoittajille ja muille eläkevarojen sijoittamisesta kiinnostuneille kiinnekohtia ja virikkeitä arvioida ja kehittää sijoitustoimintaa mahdollisen totuttua hitaamman kasvun ja matalamman korkotason aikakaudella. Mikko Kautto Johtaja, Eläketurvakeskus
6 Lukijalle Osakkeet ja joukkovelkakirjat ovat nyt poikkeuksellisesti kalliita samanaikaisesti. Korkeat arvostustasot ennustavat sekä osakkeille että valtionlainoille keskimääräistä alhaisempia pitkän ajanjakson tuottoja. Moni sijoittaja tulee kokemaan pettymyksen, koska tuotto-odotukset perustuvat usein historiallisten tuottojen ekstrapolointiin olettaen, että tulevaisuus on menneisyyden kaltaista. Sijoittajilla on kaksi vaihtoehtoa. Ensiksi, ne voivat alentaa tuotto-odotuksiaan. Toiseksi, ne voivat ryhtyä toimenpiteisiin. Tuottojen sijasta sijoittamisen painopiste tulee siirtää sijoitussalkun riskitekijöiden eli -faktorien hallintaan. Faktorit on syytä pitää tasapainossa siten, että osakeriski ei hallitse salkun kokonaisriskiä. Toiseksi, tuottoa on syytä hakea useista eri riskilähteistä. Tyypillisen institutionaalisen sijoittajan salkussa on osakkeita 60 prosenttia ja korkoja 40 prosenttia. Tätä sanotaan strategiseksi sijoitussalkuksi. Salkun allokaatiovalinta selittää yli 90 prosenttia salkun tuoton vaihtelusta. Strateginen salkku on syytä koostaa passiivisista indeksituotteista. Salkunhoitajan aktiiviset valinnat selittävät vain alle 10 prosenttia tuoton vaihtelusta. Osakkeet ja korot ovat staattisia riskifaktoreita. Sijoittajan tehtävänä on pelkästään rebalansoida salkkua ajoittain siten, että tavoiteallokaatio säilyy vakiona. Tällaisen salkun osakeriski on 90 prosenttia salkun kokonaisriskistä. Riskiperusteisessa sijoittamisessa osakeriskin osuutta vähennetään ja tuottoa haetaan dynaamisista riskifaktoreista. Ne ovat dynaamisia strategioita, esimerkiksi arvo- ja kasvuanomalioihin, momentumiin ja volatiliteettiin perustuvia strategioita. Niitä sovelletaan dynaamisesti. Lukijan kiinnostuksesta ja kvantitatiivisista valmiuksista riippuen raporttia voidaan lukea valikoiden. Johdanto eli luku 1 tarjoaa katsauksen ammattimaisen varainhoidon kehitysvaiheisiin viimeisen 60 vuoden aikana. Luvussa 2 käsitellään institutionaalisten sijoittajien vallitsevia sijoitususkomuksia, rahoituksen vanhoja ja uusia faktoja sekä viimeisen 30 vuoden aikana kehitettyä uutta portfolioteoriaa. Asian ymmärtäminen edellyttää nykyaikaisen rahoituksen perusasioiden tuntemista. Luku 3 käsittelee salkunhoitoa kvantitatiivisesta näkökulmasta. Luvussa esitellään sovellettavien menetelmien perusteet, joita on käsitelty tarkemmin liitteessä. Luvussa esitetään myös tulokset, jotka on saatu, kun menetelmiä on sovellettu hypoteettiseen sijotussalkkuun. Luku 4 tarjoaa johtopäätökset.
7 Abstrakti On erittäin epätodennäköistä, että perinteisillä sijoitussalkuilla tullaan saavuttamaan sijoittajien tavoittelema tuotto seuraavan 5 10 vuoden aikana, koska sekä osakkeet että korkosijoitukset ovat nyt yliarvostettuja samanaikaisesti. Tuottoja ennakoivat mittarit ovat onnistuneet välittämään samaa sanomaa jo 1990-luvun lopusta lähtien. Nyt mittarien välittämä viesti on aikaisempaa korostetumpi. Vuoden 2008 globaali finanssimarkkinoiden kriisi sai institutionaaliset sijoittajat pohtimaan, mikä meni vikaan useimpien sijoittajien salkuissa, koska niiden uskottiin olevan hyvin hajautettuja. Käytännön varainhoitajat ja alan kriitikot ovat asettaneet keskiarvo varianssi-optimoinnin, 60/40-salkun, Nykyaikaisen Portfolioteorian (NPT) ja muut kvantitatiiviset menetelmät syytteeseen siitä, että ne ovat tarjonneet riittämättömän riskien hajautuksen ja riskikontrollin. NPT:n tilalle on kehitetty uudet, nykyaikaisemmat sijoittamisen paradigmat ja seuraavan sukupolven ratkaisut. Sijoitussalkun rakentamista käsittelevä nykyaikainen kirjallisuus korostaa riskin ja riskien hajauttamisen merkitystä tuottojen ennustamisen asemesta. Näistä uuden sukupolven lähestymistavoista käytetään nimityksiä riskiperusteinen sijoittaminen tai riskipariteettiin perustuvat ratkaisut. Ne välittävät sanomaa, joka ohjaa riskien aggressiiviseen hajauttamiseen, tarkoituksena päästä eroon salkuista, joita osakemarkkinoiden riski dominoi. Riskifaktoreihin perustuva sijoittaminen, smart beta eli älybeeta, tarjoaa sijoittajille toisen nykyaikaisen ratkaisuvaihtoehdon. Sovelluksissa sijoitussalkkujen osakeriskiä vähennetään ja osakemarkkinoiden tuottomenetystä kompensoidaan hakemalla tuottoa muista riskitekijöistä. Tavoitteena on saada riskin näkökulmasta tasapainoisempi sijoitussalkku. Salkkuja voidaan parantaa soveltamalla erilaisia tarjolla olevia sijoitustyylejä, hajauttamalla tarjolla oleviin riskifaktoreihin sen sijaan, että riskien hajautus toteutettaisiin pelkästään käyttämällä eri omaisuusluokkia.
8 Abstract Current market yields and valuation ratios make it very unlikely that traditional allocations will achieve their target returns in the next five to ten years. These forward-looking measures have been correctly sending the same message since the late 1990 s. They are sending an even stronger message today. The global financial crisis in 2008 caused institutional investors to question what went wrong with many of their portfolios, which were believed to be well diversified. Mean Variance Optimization (MVO), 60/40 portfolio, Modern Portfolio Theory (MPT) and others seem to have been put on trial by practitioners and critics alike for their apparent underdiversification and accused failure to provide risk control. A list of new paradigms or next generation solutions has been declared to displace MPT. A growing amount of literature on portfolio construction approaches focused on risks and diversification rather than estimating expected returns, collectively called risk-based or risk parity asset allocation has been documented. The message is that investors should diversify aggressively to get away from portfolios that have concentrated equity market directional risk. Factor investing or smart beta asset allocation provides a second solution. It emphasizes the importance of harvesting multiple risk premiums to form a more balanced portfolio. The performance can be improved by including a range of investment styles in the portfolio, enhancing returns by diversifying across multiple premiums, not just across different asset classes.
9 Tiivistelmä Institutionaaliset sijoittajat tavoittelevat yleisesti viiden prosentin vuotuista reaalituottoa tai 7 8 prosentin nimellistuottoa. Eläketurvakeskus on vuoden 2013 laskelmissaan maltillisempi. Se arvioi, että Suomen eläkejärjestelmän rahastoidun osuuden keskimääräinen reaalituotto vuosina on 3,5 prosenttia. Useimmat sijoittajat tulevat kuitenkin kokemaan pettymyksen. Nykyisten alhaisten korkotuottojen ja osakemarkkinoiden korkeiden arvostustasojen vallitessa on hyvin epätodennäköistä, että tavoite- tai oletustuotot tullaan saavuttamaan. Edes viimeisen 113 vuoden aikana ei ole ollut helppoa saavuttaa salkulle viiden prosentin reaalituottoa, paitsi jos osakeriskillä on ollut suuri keskittymä salkussa. Osakemarkkinoiden pitkän ajanjakson reaalituotto vuodesta 1900 alkaen (vuosina ) on ollut 5,2 prosenttia ja valtionlainoilla se on ollut 1,8 prosenttia. Tyypillisellä eläkesijoittajalla on 60/40-salkku, jossa on 60 prosenttia osakkeita ja 40 prosenttia valtionlainoja. Sen 113 vuoden reaalituotto on ollut 3,8 prosenttia. Sijoittajilla on usein tapana ekstrapoloida historiallisia tuottoja ja olettaa, että tulevaisuus on menneisyyden kaltaista. Ekstrapoloinnin sijasta sijoittajien on syytä ottaa talousteorian välittämä sanoma huomioon ja tarkastella ainoastaan indikaattoreita, jotka ennustavat tulevia tuottoja. Osakemarkkinoiden arvostustaso on tärkein osaketuottoja ennustava muuttuja. Yhdysvaltojen osakemarkkinoilla, jonka paino globaaleista osakemarkkinoista on noin puolet, Shillerin P/E-luku on nyt 26,1 kun sen keskiarvo on 16,6. Kymmenen vuotta sitten P/E-luku oli samalla tasolla kuin nyt ja seuraavan kymmenen vuoden aikana osakkeiden reaalituotto Yhdysvaltojen markkinoilla on ollut 3,6 prosenttia. Samanlaista tuottoa on odotettavissa seuraavan 5 10 vuoden aikana. Vallitseva 60/40-salkun tuotto-odotus on 2,4 prosenttia reaalisena, joka on alhaisin arvo 113 vuoteen. Suomen eläkejärjestelmän tyypillinen allokaatio on 40/40/20, jossa on 40 prosenttia osakkeita, 40 prosenttia korkosijoituksia ja 20 prosenttia muita sijoituksia. Sen tuotto-odotus on myös 2,4 prosenttia. Nykytilanne on poikkeuksellinen, sillä sekä osakkeet että valtionlainat ovat kalliita samanaikaisesti. Mitä enemmän ilmapallossa on ilmaa, sitä vähemmän palloon mahtuu lisää ilmaa. Jos vallitsevat osakemarkkinoiden korkeat arvostustasot vastaavat uusia arvostustasojen keskiarvoja (tasapainoja), mittarit ennusta-
10 vat aikaisempaa alhaisempia osaketuottoja. Samaan aikaan pitkien riskittömien valtionlainojen nimellistuotto on vain 1 2 prosenttia. Osakkeiden tuotto-odotus reaalituoton osalta on nyt neljä prosenttia ja korkojen tapauksessa se on nolla; molemmat ovat alle pitkän ajanjakson keskiarvojen ja korot huomattavasti alle. Perinteinen 60/40-allokaatio on sopusoinnussa markkinoiden tehokkuushypoteesin kanssa. Sen taustalla on oletus, että tuottojen volatiliteetit ja tuottojen väliset korrelaatiot ovat sekä alhaisia että stabiileja. Markowitzin nykyaikainen portfolioteoria (MPT) jakaa samat uskomukset. Rahoituksen teoriaan ja käytäntöön on vakiintunut pääomahyödykkeiden hinnoittelumallista (CAPM) periytyvä käsitys, jonka mukaan markkinasalkku on optimaalinen sijoitussalkku. 60/40- salkku on lähellä tällaista, koska juuri tällä tavalla sijoittajat ovat allokoineet varallisuutensa markkinoilla. Monet kvantitatiivisin menetelmin salkkua rakentaneet sijoittajat ovat soveltaneet Harry Markowitzin kehittämää optimointimenetelmää tiedostaen, että malli on hyvin herkkä sen syöttöarvoille, erityisesti odotetuille tuotoille. Syynä mallin suosioon on ollut vaihtoehtojen puute. Menetelmän käyttökelpoisuus on toinen sen suosioon vaikuttanut tekijä. Menetelmän periaate on myös helposti ymmärrettävissä. Ensimmäisen sukupolven 60/40-salkun ajatuksena on, että salkku tarjoaa sijoittajalle riittävän riskien hajautushyödyn, koska osakkeiden ja korkojen välinen korrelaatio oletetaan sekä alhaiseksi että stabiiliksi. IT-kuplan puhkeaminen uuden vuosituhannen alussa antoi ensimmäisen varoituksen. Eräät institutionaaliset sijoittajat kokivat suuria tappioita, koska ne olivat luottaneet liikaa osakkeisiin. Näennäisesti 60/40-salkku vaikuttaa tasapainoiselta rahamääräisesti, mutta salkun riskibudjetin näkökulmasta se on erittäin suuresti painottunut osakeriskiin ja siksi salkku ei ole riittävän hyvin hajautettu. Riskillä mitatut painot eivät ole samoja kuin rahamääräisesti mitatut ja tällaisessa salkussa osakeriski on noin 90 % salkun kokonaisriskistä. Toisen sukupolven sijoitussalkut sisältävät enemmän omaisuusluokkia ja siksi ne tarjoavat paremman riskien hajautuksen. Rajoittuneisuus, joka vain kahdesta omaisuusluokasta koostuvaan 60/40-salkkuun liittyy johti vaihtoehtoisten omaisuusluokkien sisällyttämiseen salkkuun. Näitä ovat esimerkiksi listaamattomien yhtiöiden osakkeet, infrastruktuurisijoitukset, riskipääoma- ja kiinteistösijoitukset sekä hedge-rahastot. Tuotolla on useita lähteitä, ei ainoastaan osake- ja korkoriski.
11 Yalen yliopiston rahasto on toisen sukupolven ratkaisun uranuurtaja ja se sai pian seuraajia muista yliopistoista. Yalen malli hajauttaa salkun riskin sijoittamalla useaan omaisuusluokkaan. Salkun tuoton lähteinä ovat osakemarkkinoiden riskilisä, epälikvidien omaisuusluokkien tarjoama epälikvidisyyspreemio ja hedge-rahastojen tarjoama alfa-tuotto. Toisen sukupolven Yalen malli saavutti suosiota uuden vuosituhannen alussa ITkuplan puhjettua. Yalen malli tuotti myös pettymyksen, sillä vaihtoehtoiset omaisuusluokat eivät voineet estää altistumista osakemarkkinoiden riskille. Tämä kävi ilmi uuden vuosituhannen ensimmäisen finanssikriisin aikana vuosina Sijoittajat havaitsivat, että myös vaihtoehtoiset omaisuusluokat ovat kriisiaikoina alttiita osakemarkkinariskille. Vaihtoehtoisilla omaisuusluokilla on suuret lataukset osakemarkkinoiden beeta-riskissä ja markkinoiden epälikvidisyysriskissä. Kolmannen sukupolven strategiat tarjoavat avun sijoittamisen uusiin haasteisiin. Yksi uusista menetelmistä hyödyntää sekä eri omaisuusluokista että eri sijoitustyyleistä tarjolla olevaa riskilisää. Näistä käytetään nimitystä vaihtoehtoiseen beetaan perustuvat strategiat eli niin sanotut älybeeta-strategiat (smart beta). Riskipariteettiin perustuva sijoittaminen tarjoaa toisen vaihtoehdon. Se perustuu ajatukseen, jonka mukaan salkun komponenttien riskibudjettien tulee olla tasapainossa, eikä yhdenkään omaisuusluokan erityisesti osakkeiden saa antaa dominoida. Tarjolla on kaksi vaihtoehtoa, kuinka varautua keskimääräistä alhaisempien tuottojen aikakauteen. Sijoittajat voivat valita pitkän sijoitushorisontin ja hyväksyä tosiseikka, että tavoitteita ei tulla saavuttamaan seuraavan 5 10 vuoden aikana. Tavoitteet tullaan ehkä saavuttamaan vuosikymmenien kuluessa, jolloin valittu salkkuallokaatio voi olla sopusoinnussa pitkän ajanjakson tuotto-odotusten kanssa. Tai vaihtoehtoisesti, sijoittajat voivat ryhtyä toimenpiteisiin. Tarvittavat toimenpiteet ovat: (1) korjata tuottoa eri lähteistä, laajasta sellaisten riskifaktorien joukosta, jotka eivät riipu osakemarkkinoiden riskistä, (2) soveltaa salkkuun alfastrategioita ja (3) laittaa riskien valvonta ajan tasalle. Uudessa lähestymistavassa huomio siirretään odotetuista tuotoista kolikon kääntöpuoleen; salkun riskiin, sen hajauttamiseen ja eri riskifaktoreista tarjolla olevien riskilisien kalastamiseen. Menestyksellinen sijoittaminen edellyttää houkuteltavien tuottolähteiden identifiointia, tarjolla oleviin riskifaktoreihin liittyvien preemioiden hyödyntämistä
12 kustannustehokkaasti, aggressiivista riskien hajauttamista ja hyvää riskien valvontaa. Riskipariteettia soveltavat institutionaaliset sijoittajat ovat omaksuneet nämä lähtökohdat, jotka sopivat kaikille sijoittajille. Tämä raportti tarjoaa aluksi katsauksen institutionaalisten sijoittajien sijoitususkomuksiin. Järkevät ja realistiset sijoitususkomukset ovat menestyksellisen sijoittamisen edellytyksiä. Referoidut tutkimukset paljastavat, kuinka eläkesijoittajat ja kaupallisesti toimivat institutionaaliset sijoittajat ovat ymmärtäneet sijoitusmarkkinoiden toiminnan. Uskomukset voidaan yhdistää salkun menestystä kuvaaviin mittareihin. On ilmiselvää, että eläkesijoittajilla, joilla on selkeät sekä sijoitusinstrumenttien hinnoittelua että riskien hajauttamista koskevat käsitykset, on paremmat tuotto/riskisuhteet ja alhaisemmat kustannukset. Viimeisen 30 vuoden aikana rahoitusekonomistit ovat kokeneet vallankumouksen siinä, kuinka sijoitusmarkkinoiden toimintaa pitää ymmärtää. Vanhat totuudet on korvattu uusilla. Tärkeimmät löydökset ovat: (1) hinnoiteltujen riskien lähteitä on useita ja (2) pitkän ajanjakson tuottoja voidaan ennustaa. Sijoittajat voivat käyttää näitä löydöksiä hyväkseen. Tuoton sijasta huomio tulee kohdistaa riskien hallinnointiin ja tehokkaaseen hajautukseen. Tämä voidaan toteuttaa käyttämällä eri omaisuusluokkia ja sijoitustyylejä, hyödyntämällä erilaisista dynaamisista strategioista (arvo, carry, trendi/momentum, volatiliteetti ja likviditeetti) tarjolla olevia riskilisiä ja markkinoiden ajoitusta. Innovatiiviset sijoittajat voivat päästä lähelle viiden prosentin reaalituottoa yhdistämällä markkinoiden ja vaihtoehtoisten beeta-strategioiden riskilisät sopivaksi kombinaatioksi sekä soveltamalla alfa-strategioita ja harkittua riskien hallinnointia. Raportissa sovelletaan esimerkkeinä kolmea menetelmää, joilla useasta omaisuusluokasta koostuva sijoitussalkku optimoidaan. Sovellus, joka perustuu Markowitzin menetelmään, osoittaa menetelmän suurimman ongelman: ratkaisu on hyvin herkkä menetelmän syöttötiedoille. Yksikään rajoittamattoman tangenttisalkun painoista ei ole tilastollisesti merkittävä. Jopa naiivi tasapainosalkku ja minimivarianssisalkku voittavat optimoidun salkun otoksen ulkopuolella ( ). Tuotto/riski-suhteella eli Sharpen luvulla mitattuna viisi staattista riskipariteettia soveltavaa menetelmää kuudesta voittaa sekä tasapainosalkun, minimi-
13 varianssisalkun että Markowitz-salkun. Kyseiset viisi menetelmää tarjoavat keskimääräisen 9,0 12,5 prosentin tuoton otoksen ulkopuolella. Esimerkkinä käytetty staattinen smart beta -salkku tuottaa 7,3 prosenttia otoksen ulkopuolella, mutta dynaamista allokaatiota soveltavalla salkulla on saavutettu 14,8 prosentin tuotto otoksen ulkopuolella.
15 SISÄLTÖ 1 Johdanto Uskomukset ja faktat Taustaa Sijoitususkomukset Rahoitusteorian lyhyt historia Uusi portfolioteoria Sovellukset Havaintoaineisto ja menetelmät Markowitzin menetelmään perustuvat salkut Riskipariteettiin perustuvat salkut Vaihtoehtoiseen beetaan perustuvat salkut Johtopäätökset A Liite Kirjallisuutta... 85
17 Johdanto 1 Johdanto Sijoitusvarallisuuden eli sijoitussalkun hoitoon on tarjolla kaksi vaihtoehtoista periaatetta. Ensimmäinen perustuu intuitioon eli mutuun, josta käytännön sijoitustoiminnassa käytetään nimitystä näkemys. Toinen perustuu taloustieteen kvantitatiivisten menetelmien soveltamiseen, joka tarkoittaa sijoitussalkun optimointia matemaattisin menetelmin. Markowitzin [52, 53] keskiarvo varianssi-periaate on vanhin ja tunnetuin menetelmä optimoida sijoitussalkkua. Hoidetaan salkkuja sitten intuitiolla tai kvantitatiivisella optimoinnilla, varainhoito perustuu aina joihinkin sijoitususkomuksiin. Yleisin uskomus on, että pitkän ajan kuluessa riskipitoisten osakkeiden tuotto ylittää riskittömien korkosijoitusten tuoton. Tämä on pitänyt paikkansa vuosina Tänä ajanjaksona osakkeiden reaalituotto, eli inflaation ylittävä tuotto, on ollut keskimäärin 5,2 prosenttia, valtionlainojen 1,8 prosenttia ja lyhyiden korkosijoitusten reaalituotto on ollut 0,9 prosenttia (Dimson, Marsh ja Staunton [26]). Vuosina osakkeet ovat voittaneet valtionlainat, mutta vuosina osakkeet ovat hävinneet valtionlainoille. Seuraavan vuoden aikana osakkeet todennäköisesti jälleen voittavat valtionlainat. Rahoitusteorian hinnoittelumalli, CAPM, ja siihen nojautuva Markowitzin portfolioteoria perustuvat edellä mainittuun uskomukseen. Koska osakkeet ovat riskipitoisia sijoituksia, niiden pitääkin tuottaa riskittömiä sijoituksia paremmin, koska riskiä karttavat sijoittajat vaativat kompensaation riskin hyväksymisestä. Ajoittain tätä kompensaatiota ei ole kuitenkaan saatu. Viimeisimmät esimerkit ajoittuvat 2000-luvun alkuun ja sen ensimmäisen vuosikymmenen loppupuolelle ajoittuneen finanssikriisiin yhteyteen. Riskien hajauttaminen Markowitzin periaatteen keskeinen kulmakivi ei ole toiminut juuri silloin, kun sitä on eniten tarvittu. Usko kvantitatiivisten menetelmien hyödyllisyyteen onkin ollut koetuksella sekä monella akateemisen puolen rahoitustutkijalla että käytännön varainhoitajalla. Julkisuudessa on jopa julistettu kuolemaa Markowitzin periaatteelle, mutta sellaiset puheet ovat ennenaikaisia. Usean vuosikymmenen hiljaiselon jälkeen sijoitussalkun valintaa koskevat teoreettiset ongelmat ovat palanneet akateemisen rahoitustutkimuksen ytimeen. Osa uudesta tietämyksestä on myös siirtynyt vähitellen käytännön varainhoidon sovel- ELÄKETURVAKESKUKSEN RAPORTTEJA 1
18 Katsaus institutionaalisen sijoittamisen periaatteisiin ja menetelmiin luksiin. Markowitzin nykyaikainen portfolioteoria sen implikaatiot, mutta myös sen käytännön soveltamiseen liittyvät ongelmat ovat nykyään sekä alan akateemisten tutkijoiden että käytännön varainhoitajien hyvin tuntemia. Markowitzin normatiivisen paradigman kiinnostavuus ei johdu menetelmän käyttökelpoisuudesta, vaan sen osoittamasta kahdesta tärkeästä oivalluksesta. Ensiksi, optimaalisessa salkussa tuoton ja riskin välillä on positiivinen tasapainoinen riippuvuus: suurempaan tuottoon päästään ainoastaan hyväksymällä suurempi riski. Toiseksi, riskien hajauttaminen on ainoa tarjolla oleva ilmainen lounas. Optimaalisella salkulla saavutetaan suurempi tuotto samalla riskillä, tai vastaavasti, sama tuotto voidaan saavuttaa pienemmällä riskillä. Optimaalisella salkulla on paras mahdollinen tuotto/riski-suhde. Riskien hajauttamisen periaate on vuosisatoja vanha kansanviisaus, joka tuodaan esille muun muassa kirjallisuudessa. Neljännellä vuosisadalla Rabbi Issac bar Aha tarjosi Talmudissa seuraavanlaisen ohjeen siitä, kuinka varallisuus pitää kohdentaa: A third in land, A third in merchandise, A third in cash ( a third at hand ) 1 Vaikka Markowitzin periaatetta on helppo toteuttaa, sen soveltamiseen liittyy kuitenkin niin suuria käytännön ongelmia, että sitä ei voida käyttää salkunhoitoon sellaisenaan. toteaakin: Alaska Permanent Fund -eläkerahaston sijoitusjohtaja Jeff Scott I wonder if Warren Buffett or George Soros are using the Markowitz model. 2 Vaihtoehtoisen, toimivan menetelmän puuttuessa 1990-luvun tyypillisen eläkesijoittajan allokaatio perustui niin sanottuun 60/40-salkkuun. Tässä ensimmäisen sukupolven sijoitussalkussa on 60 prosenttia osakkeita ja 40 prosenttia korkosi- 1 Talmud on antanut ratkaisuja juutalaisen yhteisön käytännön asioihin ja muovannut juutalaisten ajattelutapaa ja arvoja ensimmäisen vuosituhannen alusta nykypäivään asti. William Shakespeare korostaa riskien hajauttamisen merkitystä Venetsian kauppiaassa. Samaa tekevät Miguel de Cervantes Don Quijotessa ja Mika Waltari Sinuhe egyptiläisessä. Rubinstein [65] ja Shaw [70] tarjoavat artikkeleidensa alussa kulttuurihistoriaan perustuvat katsauksen riskien hajauttamisen periaatteesta käytäntöön. Markowitz osoitti vanhan kansanviisauden hyödyllisyyden matemaattisesti 1950-luvulla. 2 Investment & Pensions Europe (IPE), April 2011, Special Report: Risk Parity. 2 ELÄKETURVAKESKUKSEN RAPORTTEJA
19 Johdanto joituksia. 1 Vuosina tällainen salkku on tarjonnut keskimäärin 3,8 prosentin reaalituoton ja 6,7 prosentin nimellistuoton (Dimson, Marsh ja Staunton [26]). Onnistunut sijoittaminen perustuu järkeviin sijoitususkomuksiin. Tärkein niistä on luottamus markkinoiden tehokkuuteen. 60/40-salkku on sopusoinnussa markkinoiden tehokkuus -hypoteesin kanssa, koska sijoittajat ovat sijoittaneet juuri tällä tavalla. Niin sanotussa markkinasalkussa on likimain 60 prosenttia osakkeita ja 40 prosenttia korkosijoituksia. Vielä 1990-luvulla ajateltiin yleisesti, että tällainen allokaatio tarjoaa optimaalisen riskien hajautuksen. Markowitzin portfolioteoria tarjoaa kvantitatiivisen työkalun varojen strategiseen allokointiin. Teorian soveltaminen edellyttää kolmen parametrin estimointia: salkun komponenttien odotettujen tuottojen, niiden volatiliteettien ja niiden välisten korrelaatioiden ennustamista. Teoriassa oletetaan, että ne ovat vakioita. Itse asiassa teoria olettaa myös, että ajan kuluessa volatilieetit ja korrelaatiot ovat sekä alhaisia että stabiileja. Tämä osoittautui harhakuvitelmaksi uuden vuosituhannen vaihteessa luvun viimeisinä vuosina osakkeiden arvostustasot olivat erittäin korkeita. Vuoden 1999 lopussa Shillerin P/E-luku S&P 500 -indeksille oli 44,2 ja osinkotuotto oli 1,2 prosenttia, kun pitkässä historia-aineistossa niiden keskiarvot ovat 16,6 ja 4,4 prosenttia. Oli vain ajan kysymys, koska osakekurssit kokevat romahduksen. Se tapahtui vuoden 2000 alussa, jonka jälkeen osakkeiden hinnat laskivat noin 40 prosenttia seuraavan kolmen vuoden aikana. 60/40-salkku ei enää ollut hyvin hajautettu. Tällaisessa salkussa on rahamäärällä mitattuna osakkeita 60 prosenttia, mutta riskillä mitattuna 90 prosenttia kokonaisriskistä on osakemarkkinoiden riskiä ja vain 10 prosenttia korkomarkkinoiden riskiä (Ilmanen [37]). Ensimmäisen sukupolven 60/40-salkku tarjoaa kuitenkin järkevän koostumuksen sijoitussalkulle silloin, kun sijoittajalla on vuosikymmeniä pitkä sijoitushorisontti ja silloin, kun sijoittajan ei tarvitse välittää eri ajanjaksojen välisistä polkuriippuvaisista riskeistä. Salkku on myös optimaalinen keskivertosijoittajalle eli sijoittajalle, joka ei poikkea markkinoiden tyypillisestä sijoittajasta. Sijoittajan 1 Esimerkiksi Norjan valtion öljyrahaston (NBIM) strateginen allokaatio vuonna 2014 sisältää 60 prosenttia osakkeita, 35 prosenttia korkosijoituksia ja 5 prosenttia kiinteistösijoituksia. ELÄKETURVAKESKUKSEN RAPORTTEJA 3
20 Katsaus institutionaalisen sijoittamisen periaatteisiin ja menetelmiin tulee kuitenkin ajoittain rebalansoida salkku vastaamaan 60/40-tavoiteallokaatiota. Markkinat eivät rebalansoi sijoittajan puolesta. Eläkesijoittajilla on pitkät sijoitushorisontit. Niiden riskien hallinnointia kuitenkin ohjaavat lyhytjänteiseen sijoittamiseen pakottavat vakavaraisuussäännöt. 60/40-salkku kohtaa ongelmia erityisesti regiimiriippuvuuksien tapauksessa ja silloin, kun ehdollisissa tuotoissa, volatiliteeteissa ja korrelaatioissa on voimakasta ajallista vaihtelua. Rabbin neuvo on esimerkki naiivista hajauttamisesta, niin sanotusta 1/Nsalkusta, jossa salkun jokaisella komponentilla on yhtä suuri paino. DeMiguel, Garlappi ja Uppal [25] osoittavat, että sovelletun 14 kvantitatiivisen salkkustrategian joukosta yksikään ei pysty voittamaan 1/N-strategiaa, kun vertailussa otetaan huomioon strategian Sharpen luku, salkun varmuusekvivalenssituotto ja salkun kiertonopeus ja kun vertailussa on sovellettu pelkästään otosperiodin ulkopuolisia havaintoja. Yksikään salkun optimointiin perustuva salkkustrategia mukaan lukien Markowitzin menetelmä ei pystynyt voittamaan 1/N-strategiaa. Naiivi strategia tarjoaa perustellusti sopivan vertailukohdan kaikille kvantitatiivisesti toteutetuille sijoitusstrategioille. Toisen sukupolven lähestymistapa perustuu käsitykseen, jonka mukaan omaisuusluokkien lisääminen, osakkeiden ja korkosijoitusten lisäksi, tuo mukanaan lisää hajautushyötyä. Tällaisia omaisuusluokkia ovat muun muassa listaamattomien yhtiöiden osakkeet, infrastuktuurisijoitukset, riskipääomasijoitukset, kiinteistösijoitukset, raaka-aineet, luonnonvarat ja hedge-rahastot. Yalen malli (Swensen [73]) on tyypillinen esimerkki, jota useat muut yhdysvaltalaiset yliopistot ovat myöhemmin soveltaneet. 1 Salkkua ei optimoida, vaan tuottoa haetaan epälikvidisyyspreemiosta, sijoittamalla omaisuusluokkiin, jotka eivät ole likvidejä. Yealen yliopiston rahasto on ollut menestys. Vuoden 2013 vuosikertomuksen 2 mukaan viimeisen kymmenen vuoden keskimääräinen sijoi- 1 Vuonna 2014 Yalen yliopiston rahaston tavoiteallokaatio on: (1) listaamattomien yhtiöiden osakkeet 31 prosenttia, (2) hedge-rahastot 30 prosenttia, (3) kiinteistösijoitukset 19 prosenttia, (4) ulkomaiset osakkeet 11 prosenttia, (5) luonnonvarat (esimerkiksi metsä) 8 prosenttia, (6) kotimaiset osakkeet 6 prosenttia ja (7) korkosijoitukset 5 prosenttia. 2 The Yale Endowment 2013, documents/yale_endowment_13.pdf 4 ELÄKETURVAKESKUKSEN RAPORTTEJA
21 Johdanto tustuotto on ollut 11,0 prosenttia vuodessa ja 20 vuoden tuotto on ollut peräti 13,5 prosenttia. 1 Vuosien finanssikriisi kuitenkin osoitti, että myös toisen sukupolven malli, naiivi hajauttaminen useaan omaisuusluokkaan, on altis osakemarkkinoiden beeta-riskille ja systemaattiselle likviditeettiriskille. Toisen sukupolven sijoitussalkut tarjosivat kyllä hajautushyödyn silloin, kun sitä ei tarvittu, mutta eivät tarjonneet suojaa silloin, kun sille olisi ollut tarvetta. Finanssiriisin syvetessä ja Euroopan valtioiden velkakriisin kärjistyessä omaisuusluokkien väliset korrelaatiot kasvoivat voimakkaasti, lähestyen ykköstä. Tällöin useat markkinakommentaattorit ehtivät jo julistaa kuolemaa riskien hajauttamisen periaatteelle. Tarkempi analyysi kuitenkin osoittaa, että vaihtoehtoisten omaisuusluokkien tuotot ovat alttiita kahdelle riskitekijälle eli riskifaktorille, osakemarkkinariskille ja likviditeettiriskille. Yalen malli on altis juuri näille riskitekijöille. Kolmannen sukupolven sijoitussalkkuja muodostettaessa kiinnitetään huomiota eri sijoitustyylien ominaispiirteisiin, riskitekijöihin eli -faktoreihin. Ainoastaan riskitekijöillä on merkitystä, ei omaisuusluokilla eikä nimillä. Sen sijaan, että hajautus tehdään eri omaisuusluokkien välillä, kolmannen sukupolven salkuissa riskien hajautus toteutetaan riskifaktorien avulla. Tällaisissa salkuissa riskit ovat paremmin tasapainossa. Eri omaisuusluokkien sijasta salkut siis koostetaan riskifaktoreista eikä salkun painoja enää mitata rahamääräisinä, vaan riskiyksiköissä. Sijoituspolitiikan mukaiseen strategiasalkkuun sovelletaan passiivista sijoittamista, mutta faktoriperusteinen sijoittaminen on dynaamista. Tarjolla on kaksi vaihtoehtoista periaatetta: riskipariteettiin 2 perustuvat menetelmät ja vaihtoehtoiseen beetaan 3 perustuvat smart beta -menetelmät. 4 1 Vertailuna, suomalaisten työeläkelaitosten keskimääräinen 10 vuoden tuotto on ollut 3,8 5,6 prosenttia. Työeläkevakuuttajat TELA:n jäsenyhteisöjen keskimääräinen vuosituotto vuosina on ollut 7,9 prosenttia. Lähde: TELA. 2 Investment & Pensions Europe (IPE) on julkaissut kaksi Risk Parity -erillisliitettä, yhden huhtikuussa 2011 ja toisen kesäkuussa Investment & Pensions Europe (IPE) on julkaissut Smart Beta -erillisliitteen maaliskuussa 2014 ja EDHEC-Risk -instituutin Scientific Beta Special -liitteen vuoden 2014 keväällä. 4 Sijoitusammattilaiset käyttävät termejä älybeeta (smart beta), vaihtoehtoinen beeta (alternative beta) ja eksoottinen beeta (exotic beta). Ang [3] käyttää termiä faktorit (factors), koska rahoituksen teoriassa beeta tarkoittaa riskilatausta eli riskin määrää. ELÄKETURVAKESKUKSEN RAPORTTEJA 5
22 Katsaus institutionaalisen sijoittamisen periaatteisiin ja menetelmiin Riskipariteettiin perustuvissa menetelmissä riskien hallinnointi muodostaa varainhoidon ytimen. Alun perin riskipariteettia on sovellettu pelkästään osakkeista ja korkosijoituksista koostuvaan salkkuun. Kun 60/40-salkussa on 90 prosenttia osakeriskiä, niin yksinkertainen tavoite tasapainoisen salkun saavuttamiseksi on allokoida 50 prosenttia kokonaisriskistä osakkeisiin ja loput 50 prosenttia korkosijoituksiin. Tämä edellyttää osakepainon pienentämistä salkussa. Nykyään riskipariteettia sovelletaan useista omaisuusluokista koostuviin salkkuihin ja erilaisia riskipariteettimenetelmiä on tarjolla lukuisa määrä. Riskipariteettisovellusten myötä riskien hallinnoinnista on tullut tärkeämpi tekijä salkunhoidossa kuin kolikon kääntöpuolesta, tuottojen hallinnoinnista. Vaihtoehtoiseen beetaan perustuvat smart beta -menetelmät taas painottavat tuottojen merkitystä. Kun Markowitzin menetelmän taustalla olevassa CAPMhinnoittelumallissa markkinariski eli markkinasalkun tuotto on ainoa riskipitoisen tuoton lähde, vaihtoehtoiset smart beta -mallit lähtevät siitä empiirisestä havainnosta, että tuotolla on useita eri lähteitä. Systemaattista riskilisää on tarjolla kaikissa omaisuusluokissa ja eri sijoitustyyleissä. Suosittuja arvo-, carry- ja momentumstrategioita voidaan soveltaa esimerkiksi neljään omaisuusluokkaan: osakkeisiin, joukkovelkakirjoihin, hyödykkeisiin ja valuuttoihin. 1 Riskifaktorien väliset korrelaatiot ovat usein alhaisempia (omaisuusluokkien sisällä ja niiden välillä) kuin omaisuusluokkien väliset korrelaatiot. Tämä merkitsee, että riskifaktoreilla toteutettu riskien hajautus on tehokkaampaa kuin omaisuusluokkien välillä tehty hajautus. AQR:n Asness ja Ilmanen [6] mainitsevat, että institutionaaliset sijoittajat tavoittelevat yleisesti 5 prosentin keskimääräistä reaalituottoa tai 7 8 prosentin nimellistuottoa. Osakkeiden ja joukkovelkakirjojen nykyhinnoilla tämä tuskin on todennäköistä. Asness ja Ilmanen päättelevät (vuonna 2012, nyt osakkeiden arvostustaso on entistä korkeampi), että 60/40-salkun odotettu reaalituotto on 2,4 prosenttia, joka on alhaisin luku 113 vuoteen. Suomalaisten työeläkelaitosten keskimääräisessä salkussa oli vuoden 2014 puolivälissä osakkeita 36,6 prosenttia, korkosijoituksia 40,1 prosenttia ja loput muita sijoituksia. On epätodennäköistä, että Suomen työeläkejärjestelmä saavut- 1 Deutche Bankin raportti [57] tarjoaa tästä esimerkin. Raportti esittelee myös viisi riskipariteettimenetelmää. 6 ELÄKETURVAKESKUKSEN RAPORTTEJA
23 Johdanto taa perinteisin keinoin 3,5 prosentin reaalituotto-oletuksen (Risku ym. [63]) seuraavien vuosikymmenien aikana. Sijoittajien onkin syytä seurata alan kehitystä. Asness ja Ilmanen väittävät perustellusti, että nykyaikaisella sijoittamisella jopa viiden prosentin reaalituotto on saavutettavissa. 1 Asness ja Ilmanen [6] toteavat: We believe strongly in risk parity as a better strategic base for tactical views than a portfolio that is quite strongly tilted to only benefit in one type of scenario. Ja myöhemmin: If investors let equity market direction dominate their portfolio performance, they are doomed to follow the roller-coaster ride of market gyrations. 1 Ilmasen kirja [37] Expected Returns: An Investor s Guide to Harvesting Market Rewards ja Angin kirja [3] Asset Management: A Systematic Approach to Factor Investing tarjoavat helppolukuiset johdatukset nykyaikaiseen varainhoitoon. Ang toimii myös Norjan öljyrahaston neuvonantajana. Kirjan sisällössä korostuukin eläkesijoittajan näkökulma. ELÄKETURVAKESKUKSEN RAPORTTEJA 7
24 Katsaus institutionaalisen sijoittamisen periaatteisiin ja menetelmiin 8 ELÄKETURVAKESKUKSEN RAPORTTEJA
25 Uskomukset ja faktat 2 Uskomukset ja faktat 2.1 Taustaa Sijoitussalkun valintaa koskeva teoria (portfolioteoria) ja sijoittamisen käytäntö ovat kehittyneet huomattavasti viimeisen kuuden vuosikymmenen aikana. Tästä huolimatta meiltä puuttuu vielä sellainen objektiivinen pääomamarkkinoiden toimintaa käsittelevä teoreettinen paradigma ja systemaattinen normatiivinen ohjeistus, joiden avulla vallitsevaa teoriaa voidaan soveltaa käytäntöön. Taloustiede ja rahoitus taloustieteen osa-alue ei ole fysiikan ja kemian kaltainen kova tiede. Se on yhteiskuntatiede. Varainhoidosta sanotaankin, että se on enemmän taidetta kuin tiedettä. Kovista tieteistä poiketen taloustieteessä ei ole luonnonlakeja, joiden avulla yhteiskunnan käyttäytymistä voidaan mallittaa ja ennustaa eksaktisti. Taloustieteen teoriat ja niiden pohjalta laaditut taloutta ja rahoitusmarkkinoita koskevat ennusteet ovat ainoastaan approksimaatioita. Tämän vuoksi ekonomistit soveltavat vaihtoehtoista lähestymistapaa; he määrittelevät taloustieteelle ominaisia käsitteitä esimerkiksi hyöty, preferesenssit ja riskinsietokyky jäljitellessään kovia tieteitä. Talouden analyysin avulla voidaan tuottaa teoriaan perustuvia ennusteita, mutta teoriat eivät ole luonnonlakien kaltaisia faktoja. Teorioiden sovellettavuus on rajallista ja teorioiden objektiivisuutta on vaikea arvioida. Esimerkiksi ihmisten riskinsietokyky vaihtelee sekä yksilöltä toiselle että ajanjaksolta toiselle; riskinsietokyky oli erilaista ennen finanssikriisiä kuin sen jälkeen. Kovista tieteistä poiketen, taloustieteen hypoteeseja ei yleensä voida testata kokeiden avulla. Empiirisessä taloustieteessä tyypillisesti kerätään riittävä määrä havaintoja, joiden avulle tehdään johtopäätöksiä talouden säännönmukaisuuksista. Faman ja Frenchin [34, 35] kolmen riskifaktorin malli, joka on CAPM:n laajennus, on hyvä esimerkki tästä. Jälkimmäinen kuuluu rahoituksen klassisen teorian aikakauteen ja edellinen nykyaikaisen teorian aikakauteen. Todellisuuden kanssa paremmin sopusoinnussa olevat teoriat ja mallit eivät kuitenkaan välttämättä helpota sijoitussalkusta vastaavien henkilöiden tehtävää. Tarvitsemme parempaa ymmärrystä sijoitusmarkkinoiden toiminnasta, markki- ELÄKETURVAKESKUKSEN RAPORTTEJA 9
26 Katsaus institutionaalisen sijoittamisen periaatteisiin ja menetelmiin noiden dynamiikasta ja siitä, kuinka sijoittajat ymmärtävät markkinat ja toimivat niillä. Tässä vallitsevat sijoitususkomukset voivat olla avuksi. Sijoitususkomusten taustalla on fakta, jonka mukaan talouden ja pääomamarkkinoiden toimintaa ei voida mallittaa eksaktien mallien avulla. Qian, Hua ja Sorensen [61] määrittelevät, että menestyksellisen sijoitustoiminnan tulee perustua kolmeen periaatteeseen. Sijoituksista vastaavalla organisaatiolla tulee olla: (1) voimakas sijoitusfilosofia, joka sitouttaa ennalta määriteltyihin sijoitususkomuksiin, (2) selkeä lähestymistapa, jota soveltamalla markkinoiden epävarmuus esitetään riskejä vastaavina odotettuina tuottoina, ja (3) alusta alkaen kokonaisvaltainen sijoitusprosessi. Eläkevarojen menestykselliselle hallinnoinnille ei riitä, että varoja hallinnoi hyvä organisaatio, jossa on hyvä henkilökunta ja jolla on hyvin määritelty ja sisäistetty missio. Keskeisenä kysymyksenä on, voivatko sijoitususkomukset olla hyödyksi, kun tarkoituksena on kohentaa edunsaajien asemaa ja organisaation hallintotapaa, kun perimmäisenä tavoitteena on vähentää eläkejärjestelmän agentti/päämies-ongelmasta 1 johtuvaa eturistiriitaa sekä parantaa organisaation innovatiivisuutta ja edistyksellisyyttä. Jokaisen organisaation tulee muodostaa omat sijoitususkomuksensa: kuinka organisaatio ymmärtää sijoitusmarkkinoiden toiminnan ja kuinka organisaatio pystyy tuottamaan lisäarvoa edunsaajilleen. Eläkeyhteisöjen hallintotapaa koskevat tutkimukset käsittelevät usein yhteisöjen hallitusten kokoonpanoa. Koedijk yms. [43] toteavat selvityksessään, että koska edunvalvojat eli hallitusten jäsenet eivät ole (sijoittamisen) asiantuntijoita, kyseinen seikka johtaa siihen, että hallitusten jäseniltä puuttuu kyky ymmärtää ja arvioida asiantuntijoiden tarjoamia neuvoja. Sijoitususkomusten kokonaisuus tai niihin perustuva sijoitusfilosofia sisältää neljä elementtiä (Koedijk ja Slager [42]): (1) perususkomukset, (2) sijoitussalkun valintaa koskeva teoria, portfolioteoria ja uskomuksia tukevat argumentit, (3) edellisten soveltaminen käytännön sijoitusstrategiaan ja (4) valitun sijoitusstrategian menestyksellinen soveltaminen organisaatiossa. 1 Ambachtsheer arvioi, että eläyhteisöjen agentti/päämies-ongelma alentaa sijoitustuottoja keskimäärin 1,5 prosenttiyksiköllä. Lähde: http: //www.ipe.com/news/esg/pensions-funds-must-tackle-principal/ agent-problems-ambachtsheer/ fullarticle. Hän vaatii, että ongelmaan on syytä puuttua. Ang [3] käsittelee ongelmaa kirjansa luvussa ELÄKETURVAKESKUKSEN RAPORTTEJA
27 Uskomukset ja faktat Termi uskomus viittaa faktaan, jonka mukaan sijoitusmarkkinoilla ei ole olemassa objektiivisia totuuksia, jolloin sijoittajilla on täysi vapaus tulkita markkinoiden havaintoja ja mekanismeja haluamallaan tavalla. Sijoitususkomukset voivat siis olla joko sopusoinnussa tai ristiriidassa vallitsevan teorian kanssa. Menestyksellinen sijoittaminen kuitenkin edellyttää, että uskomukset seuraavat rahoitusteorian kehitystä. Vuosituhannen ensimmäinen finanssikriisi vaikutti merkittävästi siihen, kuinka kansainväliset eläkesijoittajat arvioivat omia vakiintuneita toimintamallejaan. Tällöin toteutuneet riskit asettivat kyseenalaisiksi staattiset allokaatiot, kuten esimerkiksi perinteisen 60/40-salkun, jotka perustuivat oletuksiin tuottojakaumien ja riskipreemioiden staattisuudesta. Eläkesijoittajat eivät ole voineet välttää omien toimintatapojensa kriittistä arviointia. Eläkevarojen strategisen hallinnoinnin kehittämisen tarve tuli sijoittajille ilmiselväksi viimeistään kriisin yllätettyä. Ambachtsheer [1] sekä Clark ja Urwin [18] väittävät perustellusti, että hyvin hallinnoidut eläkerahastot voivat pitkän ajan kuluessa saavuttaa keskimäärin 1 2 prosenttiyksikköä suuremmat tuoton kuin mihin muut ammattimaisesti toimivat sijoittajat pystyvät. Systemaattisen ja hyvin hallinnoidun varainhoidon tulee kuitenkin perustua järkeviin sijoitususkomuksiin. 2.2 Sijoitususkomukset Suomessa eläkelaitoksilla on kaksi päätehtävää: (1) eläkevarojen sijoittaminen sekä (2) tietojenvaihto asiakkaiden ja sidosryhmien kanssa sekä etuuksien laskenta ja maksatus. Ambachtsheer [2] viittaa selvityksensä luvussa IV niin sanottuun Druckerin [27] malliin. Druckerin tärkein huolenaihe oli, kenen etujen mukaisesti eläkevastuisiin perustuvia varoja hallinnoidaan, eli huolena oli eläkejärjestelmien agentti/päämies-ongelma. Druckerin mukaan tehokkaan eläkevarojen hallinnoinnin tulee täyttää viisi kriteeriä: (1) sen tulee olla laaja-alainen, osapuolten edut yhteen sovittava juridinen yhtenäisyys; (2) sen organisaation tulee perustua hyvään hallintotapaan; (3) sillä tulee olla järkevät sijoitususkomukset; (4) sillä tulee olla oikea koko; ja (5) sen pitää pystyä houkuttelemaan oikeanlaisia henkilöitä palvelukseensa ja myös pitämään heidät. Suomen työeläkejärjestelmän sijoitususkomuksia kuvaa parhaiten niin sanotun Puron työryhmän suositukset. Turun Sanomien (pääkirjoitus ) mukaan: ELÄKETURVAKESKUKSEN RAPORTTEJA 11
28 Katsaus institutionaalisen sijoittamisen periaatteisiin ja menetelmiin Puron työryhmä uskoo, että työeläkevakuutusmaksujen nousupaineita voidaan vähentää lisäämällä työeläkeyhtiöiden osakesijoituksia. Työryhmä esittää, että osakesijoitusten osuutta työeläkeyhtiöiden sijoituksissa nostetaan nykyisestä keskimääräisestä 25 prosentista 35 prosenttiin. Käytännössä tämä merkitsee, että osakkeiden painoarvo saattaisi joissakin tilanteissa kohota jopa yli 40 prosenttiin. Näin voitaisiin hillitä vakuutusmaksujen nousupaineita pitkällä aikavälillä 1 2 prosenttiyksikköä. YLE:n uutisten ( ) mukaan: Sekä työntekijä- että työnantajapuolella kiitetään muun muassa sitä, että työryhmä edistää eläkevarojen sijoittamista kotimaahan. Johtopäätöksenä, työryhmän mielestä markkinoiden riskilisä on ainoa ylituoton lähde ja suurempaan tuottoon päästään ottamalla enemmän osakeriskiä. 1 Ambachtsheerin [2] Suomen eläkejärjestelmää käsittelevässä lausunnossa todetaan: Sijoitusten tuoton suhteen suomalaiset eläkelaitokset pitivät pintansa kansainvälisesti katsoen vuosina lukuun ottamatta suomalaisten osakkeiden 17 prosentin osuutta tarkasteluajan alussa. Tämä aiheutti suomalaisille eläkelaitoksille noin 1,5 prosentin tuottomenetyksen alhaisemman tuoton muodossa verrattuna vastaaviin ulkomaisiin laitoksiin kyseisellä viisivuotiskaudella. Kun suomalaisten osakkeiden osuus sijoituksista oli 17 prosenttia ja suomalaisten osakkeiden paino maailman osakeindeksissä on vain 0,5 prosenttia, suomalaisten osakkeiden ylipainotus ei osoita luottamusta markkinoiden tehokkuuteen. Suomalaisista eläkesijoittajista ainoastaan Valtion eläkerahasto (VER) julkaisee omat sijoitususkomuksensa, joista se käyttää termiä sijoituskäsitykset. VER luettelee vuoden 2013 vuosikertomuksessaan sijoituskäsityksinään: 1. Riskipreemioiden hyödyntäminen mahdollistaa strategisen onnistumisen. 2. Hajauttaminen vähentää salkun heilahtelua. 3. Markkinat ovat pääosin tehokkaat. 4. Pitkän aikavälin sijoittaminen tarjoaa etuja. 5. Ylituotolla useita lähteitä. 1 Käsitys on sopusoinnussa rahoitusteorian klassisen kauden uskomusten kanssa. 12 ELÄKETURVAKESKUKSEN RAPORTTEJA
29 Uskomukset ja faktat 6. Sijoitustoiminnan organisointi perustuu kustannustehokkuuteen ja omien vahvuuksien hyödyntämiseen. 7. Ammattitaitoinen henkilöstö ja ulkoisten varainhoitajien onnistunut valinta mahdollistavat menestymisen. 8. Toimintaa ja ajassa muuttuvia sijoituskäsityksiä arvioidaan jatkuvasti. VER:n sijoituskäsitykset ovat sopusoinnussa useiden nykyaikaisen rahoitustutkimuksen ja institutionaalisten varainhoitajien sijoitususkomusten kanssa. Koedijk ja Slager [42] tarjoavat katsauksen ammattimaisesti toimivien varainhoitajien vallitseviin sijoitususkomuksiin. He raportoivat huomattavia eroavaisuuksia siinä, kuinka eläkesijoittajat ja kaupallisesti toimivat varainhoitajat ymmärtävät sijoitusmarkkinoiden toiminnan. Kaupalliset varainhoitajat soveltavat sijoitususkomuksiaan osoittaakseen kilpailukykyään sekä nykyisille että potentiaalisille asiakkailleen, kun taas eläkesijoittajat valjastavat sijoitususkomuksensa palvelemaan omaa päätöksentekoaan. Koedijk ja Slager [42] ovat poimineet tiedot 40 ammattimaisesti toimivan kansainvälisen varainhoitajan sijoitususkomuksista. Varainhoitajista 23 on eläkesijoittajia ja 17 kaupallisesti toimivia sijoittajia. Katsauksessa sijoitususkomukset luokitellaan 12 luokkaan, jotka on edelleen yhdistetty neljäksi laajemmaksi luokaksi soveltamalla Ambachtsheerin [1] ja Slagerin ja Koedijkin [72] esimerkkejä. Kyseiset 12 uskomusta on esitetty taulukossa 2.1. ELÄKETURVAKESKUKSEN RAPORTTEJA 13
30 Katsaus institutionaalisen sijoittamisen periaatteisiin ja menetelmiin Taulukko 2.1. Sijoitususkomukset Uskomus Peruste Esimerkki Tehottomuudet Onko yksittäisten arvopaperien (ja/tai markkinoiden tai omaisuusluokkien) hinnoittelu täysin tai vain osittain tehokasta? Jos tehokkuus ei ole täydellistä, millä tavalla tehottomuus tulee esille? Kaupallisista toimijoista Vanguard- rahastoyhtiö toteaa, että markkinoiden voittaminen systemaattisesti on erittäin vaikeaa. Picted-varainhoitoyhtiö soveltaa bottom-up -lähestymistapaa uskoen, että arvopaperien hintojen tulisi heijastaa tulevien kassavirtojen nykyarvoja. Riskipreemio (Osake)markkinoiden riskipreemio on se riskin hinta, joka sijoittajan pitää hyväksyä. Ennustetut riskilisät vaikuttavat sijoittajien allokaatioon. New Zealand Superannuation Fund uskoo, että sen on syytä hyödyntää tarjolla olevaa riskilisää, koska rahaston toiminta ei ole riippuvainen markkinoiden likviditeetistä, sillä rahastolla on pitkä sijoitushorisontti. 14 ELÄKETURVAKESKUKSEN RAPORTTEJA
31 Uskomukset ja faktat Taulukko 2.1. Sijoitususkomukset Uskomus Peruste Esimerkki Riskien hajauttaminen Hajauttamalla riskit useaan omaisuusluokkaan saadaan salkku, jolla on alhaisempi riski suhteessa tavoitetuottoon eli parempi tuotto/riski-suhde. Hajautushyötyä koskevat käsitykset kuitenkin vaihtelevat, koska korrelaatiot eivät ole vakiota, vaan ne kasvavat, kun volatiliteetti on korkealla tasolla. Salkunhoitajat etsivät salkkuun vaihtoehtoisia omaisuusluokkia tarkoituksenaan lisätä riskien hajautusta salkuissa. New Zealand Superannuation Fund uskoo, että riskin ja tuoton välillä on voimakas riippuvuus, jolloin riskien hajautus vähentää salkun kokonaisriskiä. Lisäämällä salkkuun alhaisen korrelaation omaisuusluokkia saadaan aikaisempaa stabiilimpi tuotto salkulle; eli salkku, jolla on alhainen volatiliteetti. ELÄKETURVAKESKUKSEN RAPORTTEJA 15
32 Katsaus institutionaalisen sijoittamisen periaatteisiin ja menetelmiin Taulukko 2.1. Sijoitususkomukset Uskomus Peruste Esimerkki Horisontti Pitkän sijoitushorisontin sijoitusprosesseissa keskitytään arvioimaan ja arvottamaan tulevia epävarmoja kassavirtoja, joiden summalla on positiivinen odotusarvo. Tilastollisesti, mitä pidempi sijoitushorisontti sijoittajilla on, sitä pienempi on tuottoennusteen keskivirhe. Tämä Hollantilainen eläkesijoittaja PGGM mainitsee, että sillä on pitkä sijoitushorisontti ja siksi se pystyy valitsemaan salkkuunsa sijoituksia, joilla on korkeat pitkän ajanjakson tuotto-odotukset; silläkin riskillä, että sijoitushorisontin aikana salkku saattaa kokea lyhytaikaisia tappioita. parantaa sekä kassavirtojen arvottamista että salkun performanssia. Huomion keskipiste ja päätösten vaikutukset Tehty allokaatiopäätös on keskeinen menestystä selittävä tekijä. Tuoton ja performanssin kannalta omaisuusluokkien väliset strategiset valinnat ovat tärkeämpiä kuin omaisuusluokkien sisällä tehdyt taktiset valinnat. The Alberta Workers Compensation Fund on havainnut, että sen tekemät strategiset allokaatiopäätökset ovat tärkein rahaston performanssia selittävä tekijä. 16 ELÄKETURVAKESKUKSEN RAPORTTEJA
33 Uskomukset ja faktat Taulukko 2.1. Sijoitususkomukset Uskomus Peruste Esimerkki Riskien hallinnointi Vaikka riski omana uskomuksenaan liittyy tuoton ja riskin väliseen yhteyteen, riskien hallinnoinnilla on myös laajempi merkitys. Riskien hallinnointi on keskeinen osa-alue sijoitusprosessin toteutuksessa ja valvonnassa. Kanadalainen OMERS uskoo, että pääomamarkkinat ja niiden riskit kehittyvät siten, että kehitys rohkaisee sijoittamisesta vastuussa olevia tutkimaan, ymmärtämään ja soveltamaan uusia strategioita ja omaisuusluokkia tarkoituksenaan parantaa salkun tuottoa tai vähentää salkun riskiä. Sijoitustyyli Sijoitusjohtajat kuvaavat toimintaansa usein sanomalla, että he soveltavat heille ominaista sijoitustyyliä. Sekä eläkesijoittajat että kaupalliset toimijat soveltavat laajasti erilaisia aktiivisen ja passiivisen varainhoidon tyylejä. Hollantilaiselle ABP:lle alfa eli ylituotto on tärkeä tuoton osatekijä: alfa generoi arvokasta lisätuottoa salkkuun vähäisellä kokonaisriskin kasvulla. ELÄKETURVAKESKUKSEN RAPORTTEJA 17
34 Katsaus institutionaalisen sijoittamisen periaatteisiin ja menetelmiin Taulukko 2.1. Sijoitususkomukset Uskomus Peruste Esimerkki Kustannukset Kun muut vaikuttavat tekijät pidetään vakioina, alhaisempi kustannus on aina korkeampaa parempi. Suurten Vanguard-rahastoyhtiö uskoo, että kustannusten minimointi on erittäin tärkeää pitkäjänteisesti toimivalle sijoittajalle. kustannusten omaisuusluokkien (esim. listaamattomien yhtiöiden osakkeiden ja hedge-rahastojen) välttäminen tai keskittyminen pelkästään alhaisen kustannustason strategioihin suurilla, likvideillä ja tehokkailla markkinoilla voi olla osoitus vaihtoehtoisesta sijoitususkomuksesta. Organisaatiota koskevat uskomukset Organisaation rakenne ja huomio tiimien rooleihin. HSCB-pankin varainhoito uskoo, että paras lopputulos saavutetaan silloin, kun tiimit ovat pieniä, tehtäväänsä keskittyneitä, siihen valtuutettuja ja siitä vastuussa. 18 ELÄKETURVAKESKUKSEN RAPORTTEJA
35 Uskomukset ja faktat Taulukko 2.1. Sijoitususkomukset Uskomus Peruste Esimerkki Ulkoistaminen Ulkoistamisella pitäisi olla positiivinen vaikutus sijoitustuottoon, koska ulkoistamisella voidaan hankkia kokemusta ja taitoa. Jos osa toiminnasta on ulkoistettu, ulkoistettuja salkunhoitajia voidaan vaihtaa useammin huonon performanssin perusteella. The Victorian Fund Management Corporation ulkoistaa varainhoitoaan siten, että talon sisäinen sijoitustiimi keskittyy ensiksi valitsemaan jokaiseen omaisuusluokkaan parhaat varainhoitajat ja tämän jälkeen tiimi rakentaa eri omaisuusluokista koostuvat salkun mahdollisemman tehokkaaksi. Laajentamalla toimintaa vaihtoehtoisiin sijoituksiin yhtiö voi arvioida toimintaperiaatettaan ja ottaa myöhemmin joitakin toimintoja omaan hallintaansa. ELÄKETURVAKESKUKSEN RAPORTTEJA 19
36 Katsaus institutionaalisen sijoittamisen periaatteisiin ja menetelmiin Taulukko 2.1. Sijoitususkomukset Uskomus Peruste Esimerkki Hallintotapa omistettavissa yhtiöissä Hyvä hallintotapa on yhteydessä omistettavien yritysten kannattavuuteen ja sitä kautta salkun performanssiin. Omistajan pyrkimyksellä parantaa huonosti hallinnoitujen yritysten hallintoa uskotaan olevan positiivinen vaikutus sijoituksesta saatavaan ylituottoon. Hermesvarainhoitoyhtiön lähestymistapa perustuu uskomukseen, jonka mukaan yrityksillä, joilla on tehtäväänsä omistautuvat osakkeenomistajat on todennäköisesti paremmat pitkän ajanjakson osaketuotot kuin yrityksillä, joiden omistajat eivät ole yrityksen asialle omistautuneita. 20 ELÄKETURVAKESKUKSEN RAPORTTEJA
37 Uskomukset ja faktat Taulukko 2.1. Sijoitususkomukset Uskomus Peruste Esimerkki Kestävä kehitys Kestävää kehitystä korostavat sijoittajat uskovat, että yrityksillä, joiden toiminta on sopusoinnussa kestävän kehityksen periaatteiden kanssa on keskimääräistä paremmat tulokset, jolloin myös yhtiöiden osaketuotot ovat keskimääräistä suuremmat. Kestävään kehitykseen perustuvalla sijoittamisella uskotaan olevan vähintään yhtä hyvä tuotto/riski-suhde kuin mitä tavanomaisella sijoittamisella voidaan saavuttaa. OMERS uskoo, että hyvin hoidetut yhtiöt kunnioittavat työntekijöitään, luontoa, toiminta-aluettaan ja ihmisoikeuksia, sen lisäksi, että ne myös noudattavat hyvää kirjanpitotapaa ja sen normistoa. Taulukko 2.2 tiivistää eläkesijoittajien uskomukset neljään luokkaan. Ensimmäinen laaja luokka käsittelee sijoitusmarkkinoihin liittyviä uskomuksia ja toinen lisäarvon lähteitä sijoitusprosessissa. Kaksi seuraavaa luokkaa käsittelevät eläkesijoittajan organisaation roolia, käsityksiä kestävän kehityksen ja hyvän hallintotavan merkityksestä eläkesijoittajan toiminnassa. Eläkesijoittajat korostavat erityisesti riskilisien ja riskien hajauttamisen merkitystä. Kyseiset uskomukset ovat sopusoinnussa pitkäjänteistä sijoittamista koskevan uskomuksen kanssa. Koedijk, Slager ja Bauer [43] ovat yhdistäneet Ambachtsheerin [1], Slagerin ja Koedijkin [72] sekä Koedijkin ja Slagerin [42] tutkimuksista yhteenvedon eläkesijoittajien keskeistä sijoitususkomuksista, jotka on esitetty taulukossa 2.3. Ensimmäinen debatti liittyy sijoitushorisontin pituuteen. Eläkesijoittajilla on pääsääntöisesti pitkät sijoitushorisontit. Salkunhoitajat toimivat kuitenkin yleensä ELÄKETURVAKESKUKSEN RAPORTTEJA 21
38 Katsaus institutionaalisen sijoittamisen periaatteisiin ja menetelmiin lyhytjänteisesti, pyrkiessään ennustamaan ja hyödyntämään markkinoiden hetkellisiä hinnoitteluvirheitä nollasummamarkkinoilla ennen kustannuksia (Ambachtsheer [1]). Salkunhoitajat ovat käytännössä kiinnostuneita lyhyen ajanjakson tuotoista, koska eri eläkesijoittajien tuloksellisuutta arvioidaan usein pelkästään lyhyen ajanjakson, usein yhden vuoden, tuottojen perusteella. Tämän lisäksi salkunhoitajien pitää olla pakostakin huolissaan lyhyen ajanjakson riskeistä, koska vakavaraisuussäännöt usein pakottavat lyhytjänteiseen toimintaan pitkän ajanjakson tuottojen kustannuksella. Taulukko 2.2. Yhteenveto eläkesijoittajien uskomuksista Uskomusten kohde Lukumäärä % Rahoitusmarkkinat 43 27,6 - riskilisä 10 6,4 - riskien hajauttaminen 14 9,0 - tehokkuus/tehottomuus 9 5,8 - sijoitushorisontti 19 6,4 Sijoitusprosessi 67 42,9 - sijoituspäätökset 34 21,8 - riskien hallinnointi 6 3,8 - sijoitustyyli 25 16,0 - kustannukset 2 1,3 Organisaatio 20 12,8 - tiimit, managerien rooli 9 5,8 - sisäinen/ulkoistus 5 3,2 - kokemus 1 0,6 - muu 5 3,2 Kestävä kehitys ja hallintotapa 9 5,8 - sijoitusinstrumenttien hinnoittelu 4 2,6 - rooli sijoitusprosessissa 5 3,2 Muut uskomukset 17 10,9 - velvoitteet 7 4,5 - tavoite 3 1,9 - muu 7 4,5 Yhteensä ELÄKETURVAKESKUKSEN RAPORTTEJA
39 Uskomukset ja faktat Taulukko 2.3. Eläkesijoittajien sijoitususkomukset Debatti Eläkesijoittajien vakiintunut sijoitususkomus 1. Pitkä sijoitushorisontti sallii sijoittamisen omaisuusluokkiin, Pitkäjänteinen jotka tarjoavat suuren riskilisän. Omaisuusluokat ovat alttiita sijoittaminen likviditeetin puutteesta johtuvalle riskille ja osakemarkkinoiden riskille. Omaisuusluokat toimivat lisätuoton lähteinä. 2. Riskien hajauttaminen on ainoa tarjolla oleva ilmainen lounas. Hajauttaminen Salkun tulee olla mahdollisimman hyvin hajautettu. Suuret eläkesijoittajat voivat saavuttaa lisähyötyä hajauttamiseen soveltamalla kehittyneitä sijoitusstrategioita. 3. Kun sijoittajalla on käytössään aitoa asiantuntemusta, riittävät Aktiivinen salkunhoito resurssit ja oikeaoppinen sijoitusprosessi, aktiivisella salkunhoidolla voidaan saavuttaa ylituottoa eli alfaa. Passiivista salkunhoitoa tulee soveltaa silloin, kun salkunhoidon kustannukset ovat suuret, markkinoilla on rajallinen määrä tehottomuuksia, joita voidaan hyödyntää ja kohinaa on vaikea erottaa taidosta. 4. Kustannuksia ei voida välttää ja ne vaikuttavat suoraan Kustannukset nettotuottoihin. Tulevaisuuden tuotot ovat epävarmoja. Tällöin kaikki alhaisiin kustannuksiin perustuvat strategiat tuottavat korkeampia nettotuottoja tulevaisuudessa. 5. Eläkesijoittaja voi hyödyntää asiantuntemusta yhdistämällä Organisaatio sisäisen ja ulkoisen varainhoidon. Tämä pienentää agentti/päämies-ongelman kustannuksia ja parantaaa salkun tuottoja. 6. Eläkesijoittajat voivat hyödyntää edelläkävijän asemaansa Innovaatiot siirryttäessä uusille markkinoille tilanteissa, joissa joko tämä ei ole mahdollista muille sijoittajille tai tähän liittyy huomattava viive (esimerkiksi hedge-rahastot ja listaamattomat osakkeet). Näin toimien eläkesijoittaja voi saavuttaa ylituottoa ja/tai stabiilimmat sijoitustuotot. ELÄKETURVAKESKUKSEN RAPORTTEJA 23
40 Katsaus institutionaalisen sijoittamisen periaatteisiin ja menetelmiin Argumentin perusteluna on ajatus ajallisesta hajauttamisesta saadusta hyödystä. Pitkä sijoitushorisontti pienentää tuottoestimaattien keskivirhettä. Bodie [10] argumentoi ajallisen hajauttamisen puolesta väittämällä, että osakkeiden riskisyys vähenee sijoitushorisontin kasvaessa. Ajatuksen taustalla on väite, jonka mukaan arvopaperien tuotot ovat keskiarvoon hakeutuvia. Väite on kuitenkin kiistanalainen. Käsitteinä pitkän ajanjakson keskimääräiset tuotot, riskilisät (ylituotot) ja riskit ovat kuitenkin abstrakteja käsitteitä. Kyse on pelkästään ajoituksesta ja havaintoperiodin valinnasta. Kun osakemarkkinoiden arvostustasot, P/E-luvut tai osinkotuotot (D/P), ovat keskiarvoon hakeutuvia, suhdelukujen on pystyttävä ennustamaan joko jaettavaa tai jakajaa. Ne ennustavat ainoastaan tulevia tuottoja. Cochrane [23] osoittaa, että 100 prosenttia osinkotuoton vaihtelusta on yhdistettävissä pelkästään osakekurssien ja riskilisien vaihteluun siten, että osinkotuotto kykenee ennustamaan useiden vuosien osaketuottoja ja riskilisiä, mutta ei tulevia kassavirtoja (osinkojen tai yritysten tulosten kasvua). Toinen debatti käsittelee riskien hajautusta, joka on nykyaikaisen rahoitusteorian keskeinen kulmakivi. Kun salkun tuottotavoite pidetään vakiona, arvopaperien ja omaisuusluokkien lisääminen salkkuun alentaa salkun systemaattista riskiä. Hajautus toteutetaan usein kahdella tasolla: (1) omaisuusluokkien (osakkeet, valtionobligaatiot, kiinteistösijoitukset, vaihtoehtoiset omaisuusluokat) ja (2) kyseisten omaisuusluokkien sisällä (esimerkiksi maanosat, tyylit). Kolmas debatti käsittelee aktiivisen salkunhoidon roolia. Tässä vallitsevat käsitykset vaihtelevat voimakkaasti. Akateeminen tutkimus on passiivisen salkunhoidon kannalla, kun taas valtaosa käytännön varainhoidosta perustuu aktiiviseen salkunhoitoon. Debatti on synnyttänyt kaksi johtopäätöstä. Ensiksi, markkinoiden tehokkuuden/tehottomuuden tasot vaihtelevat, markkinat voivat olla epätäydelliset ja käyttäytymisperusteinen rahoitustutkimus on sillä kannalla, että sijoittajat ovat enemmän epärationaalisia kuin rationaalisia tulkitessaan informaatiota ja toimimalla tulkintansa ohjaamana. Toiseksi, tehottomuuksien hyödyntäminen on hyvin vaikeaa, erityisesti silloin, kun likvideillä markkinoilla on useita toimijoita. Tämän lisäksi ylituottojen saaminen pysyvästi on erittäin vaikeaa. Professorien raportissa (Ang, Goetzmann ja Schaefer [5]) on arvioitu aktiivisen salkunhoidon merkitystä Norjan valtion globaalissa eläkerahastossa 24 ELÄKETURVAKESKUKSEN RAPORTTEJA
41 Uskomukset ja faktat (NBIM) eli niin sanotussa Norjan öljyrahastossa. 1 Otos kattoi ajanjakson vuoden 1998 tammikuusta vuoden 2009 syyskuuhun. Tutkijat löytävät, että aktiivisen salkunhoidon merkitys salkun tuotoissa on marginaalisesti positiivinen. Koko otoksessa aktiivisella salkunhoidolla on saavutettu keskimäärin 0,02 prosentin keskimääräinen kuukausittainen lisätuotto, joka ei kuitenkaan ole tilastollisesti merkittävä. Vuotta 2008 edeltävässä osaotoksessa rahaston keskimääräinen ylituotto on ollut 0,03 prosenttia, joka on tilastollisesti erittäin merkitsevä. Professorien raportti osoittaa kuitenkin, että noin 70 prosenttia rahaston aktiivituotosta voidaan selittää systemaattisten riskifaktorien avulla. Norjan öljyrahasto onkin käytännössä valtava indeksirahasto (Ang [3]) eli kaappi-indeksoija. Toisessa professorien raportissa Ang, Brandt ja Denison [4] selvittävät saman rahaston aktiivisen salkunhoidon merkitystä, kattaen ajanjakson vuoden 1998 tammikuusta vuoden 2013 kesäkuuhun. Koko otoksessa keskimääräinen aktiivituotto kuukausitasolla on 0,03 prosenttia ja se on tilastollisesti merkittävä p-luvulla 0,04. Rahaston aktiiviriski eli aktiivituoton keskijonta on 0,22 prosenttia. Rahaston informaatio-osamääräksi (aktiivituotto jaettuna aktiiviriskillä) saadaan 0,12. Passiivista salkunhoitoa puolustava argumentointi perustuu tehokkaiden markkinoiden hypoteesiin (EMH). Lo [47] on esittänyt tälle korvaavan hypoteesin, adaptiivisten markkinoiden hypoteesin (AMH). Hypoteesin implikaatiot sijoittajalle ovat: 1. Riskin ja tuoton välinen tasapaino ei ole vakio. 2. Markkinoiden tehokkuus on jatkumo, ei joko tai-tilanne. 3. Sijoituspolitiikan tulee mukautua hinnoittelutehottomuuksien muutoksiin markkinoilla. 4. Allokaatiopäätökset pitää toteuttaa riskiyksiköissä ei rahamääräisinä. 5. Ajoittain markkinoilla esiintyy ennustettavia sijoitusmahdollisuuksia. 1 Osa I tarjoaa erinomaisen katsauksen tehokkaiden markkinoiden teoriaan ja sen empiriaan. Katsaus jakautuu kahteen osaan, arvopaperien hinnoittelua koskevaan teoriaan ja teoriaan, jota sovelletaan testattaessa salkunhoitajia ja instituutioita. Todellisuudessa kyseessä ei ole tehokkaiden markkinoiden teoria, vaan pelkkä hypoteesi, jota ei voida koskaan todistaa oikeaksi tai vääräksi. Tehokkuutta voidaan perustella kilpailulla. Omaa etuaan ajavat sijoittajat poistavat omalla toiminnallaan mahdolliset hinnoitteluvirheet välittömästi. Kyseessä on markkinoiden tehokkuutta ja hinnoittelumallia koskeva yhteishypoteesi. Fama [32] käsittelee ongelmaa tuoreen artikkelinsa johdannossa. ELÄKETURVAKESKUKSEN RAPORTTEJA 25
42 Katsaus institutionaalisen sijoittamisen periaatteisiin ja menetelmiin Kustannukset liittyvät keskeisesti debattiin, joka koskee aktiivista versus passiivista sijoittamista. Taustalla on alfa versus beeta -debatti. Alfa on markkinoiden ylituottoa, jonka lähteenä on salkunhoitajan taito. Käytännössä on hyvin vaikeaa ellei peräti mahdotonta erottaa tuuria taidosta (Fama ja French [36]), todellisuudessa alfatuottoa beetatuotosta. Alfa on niukka hyödyke sijoitusmarkkinoilla. Akateemisen tutkimuksen konsensuskäsitys on, että alfa (ylituotto) on enimmäkseen peräisin tuntemattomasta ja hinnoittelumallista puuttuvasta beetariskitekijästä. Alfatuoton tarjonta on niukkaa. Pelkästä beetatuotosta ei kannata maksaa alfatuoton kompensaatiota salkunhoitajalle. Mitä alhaisemmat ovat salkunhoidon kustannukset, sitä parempi on salkun performanssi. Kun lähtökohtana on kustannusten minimointi, on syytä käyttää indeksituotteita aktiivisesti hoidettujen rahastojen asemesta. Sharpe [69] mainitsee kirjassaan, että 1970-luvulla amerikkalaisen Wells Fargo -pankin 1 yhdellä seinällä oli kyltti, jonka otsikkona oli Index Fund Premise (indeksirahaston premissit eli lähtökohdat): 1. None of us is as smart as all of us (yksikään meistä ei ole yhtä fiksu kuin joukko, johon kuulumme). 2. Few of us is as smart as all of us (vain muutama meistä on yhtä fiksu kuin joukko, johon kuulumme). 3. Few of us is as smart as us, and it is hard to identify such people in advance (vain muutama meistä on yhtä fiksu kuin joukko, johon kuulumme, mutta emme tiedä ennakolta, keitä he ovat). 4. Few of us is as smart as us, and it is hard to identify such people in advance, and they may charge more than they are worth (vain muutama meistä on yhtä fiksu kuin joukko, johon kuulumme, mutta emme tiedä ennakolta, keitä he ovat ja he saattavat veloittaa enemmän kuin mikä on heidän tarjoamiensa palvelujen arvo). Eläkesijoittajan organisaatiota koskevassa debatti käsittelee organisaation rakennetta ja sitä, kuinka organisaatio soveltaa organisaation sisäistä varainhoitoa ja missä määrin varainhoidon toimintoja on ulkoistettu. Koedijk in yms. [43] tutkimuksessa korostuu kolme seikkaa, joita eläkesijoittajat tyypillisesti harkitse- 1 Wells Fargo perusti ensimmäisen indeksirahaston vuonna ELÄKETURVAKESKUKSEN RAPORTTEJA
43 Uskomukset ja faktat vat: (1) pitääkö nimittää sisäisiä salkunhoitajia vai (2) ulkoistaa salkunhoitoa ja (3) ja mikä on sijoitusjohtajien rooli organisaatiossa. Selvityksessä eläkesijoittajat asettavat innovatiivisuuden korkealle prioriteettiensä listalla. Innovatiivisuus palvelee parhaiten suurten institutionaalisten sijoittajien intressejä. Niillä on tyypillisesti parhaat resurssit ja mahdollisuudet hyödyntää uusia sijoitusmahdollisuuksia. Näin toimien ne pystyvät myös toimimaan työnantajina, jotka pystyvät houkuttelemaan hyviä työntekijöitä. Sekä rahoituksen teoria että sen käytäntö ovat kehittyneet merkittävästi teoreettisen rahoituksen syntyajoista, mutta käytössämme ei ole vielä sellaista objektiivistä viitekehystä, joka pystyisi kuvaamaan pääomamarkkinoiden toimintaa tyydyttävästi ja jonka avulla markkinoiden toimijat pystyisivät tekemään rationaalisia päätöksiä. Velvoitteet huomioon ottava sijoittaminen, alfatuoton erottaminen beetatuotosta, eksoottinen beeta, kestävän kehityksen ja vastuullisuuden huomioon ottava sijoittaminen, absoluuttisen tuoton strategiat, 130/30-strategiat sekä luottamukseen perustuva varainhoito ovat keskeisiä eläkesijoittamisen nykyteemoja. Ne pystyvät tuomaan edunsaajille ja järjestelmän maksajille lisäarvoa ainoastaan silloin, kun ne perustuvat järkeviin sijoitususkomuksiin. 2.3 Rahoitusteorian lyhyt historia Mark Rubinstein [66] jakaa rahoitusteorian kehityksen kolmeen kolmeen vaiheeseen: 1. Antiikin aikakausi: vuotta 1950 edeltävä aika, 2. Klassisen teorian aikakausi: vuodesta 1950 vuoteen 1980 ja 3. Nykyaikaisen teorian aikakausi: vuoden 1980 jälkeinen ajanjakso. Ennen vuotta 1950 rahoituksen teoria ja käytäntö olivat pelkästään kokoelma sijoittamiseen liittyviä anekdoottisia tarinoita. Markowitzin [52] sijoitussalkun valintaa käsittelevä väitöskirja ja siihen perustuva artikkeli ovat systemaattisen rahoitusteorian lähtökohtana. 1 Positivistisen taloustieteen periaatteesta poiketen Markowitz tarjoa normatiivisen neuvon, kuinka optimaalinen sijoitussalkku tulee 1 Joidenkin mielestä rahoitusteorian lähtökohtana on Bachelierin [8] matematiikan väitöskirja, joka tarjoaa perustan optioiden hinnoittelun teorialle. ELÄKETURVAKESKUKSEN RAPORTTEJA 27
44 Katsaus institutionaalisen sijoittamisen periaatteisiin ja menetelmiin muodostaa silloin, kun sijoittaja on kiinnostunut ainoastaan salkun tuotosta ja tuoton varianssista eli kun sijoittajalla on kvadraattiset preferenssit. Rahoitusteorian viimeisen 30 vuoden aikana kokeman paradigman muutosta voidaan verrata kehitykseen, joka koettiin 1500-luvulla, kun maakeskeisestä maailmankuvasta siirryttiin aurinkokeskeiseen maailmankuvaan, Cochrane [19] mainitsee nykyaikaisen teorian aikakaudella koetun rahoitusteorian toisen vallankumouksen keskeiset löydökset artikkelissaan New Facts in Finance. Cochranen [22] mukaan kolmas vallankumous on jo käynnissä. Klassisen kauden ensimmäisen rahoitusteorian vallankumouksen keskeisiä pilareita ovat pääomahyödykkeiden hinnoittelumalli (CAPM), random walk -teoria, tehokkaiden markkinoiden hypoteesi ja portfolioteoreettinen näkökulma sijoitusmarkkinoihin. Klassisen kauden rahoitusteorian peruspilarit perustuvat käsitykseen, jonka mukaan markkinat ovat informatiivisesti tehokkaat. Tämä merkitsee sitä, että markkinahinnat sisältävät kaiken relevantin informaation arvopaperin arvoon vaikuttavista fundamentaalisista tekijöistä. Informatiivinen tehokkuus on peräisin kilpailusta, markkinoiden darwinismista. Tehokkaiden markkinoiden teoria on edelleen nykyaikaisen rahoitusteorian keskeinen pilari. John Cochrane [22] tulkitsee, että viimeistään tehokkaiden markkinoiden teoria on muokannut rahoituksen ensimmäisen vallankumouksen vaikutuksesta sijoittamiseen liittyvästä anekdoottikokoelmasta tieteen. Rahoituksen paradigman kehityksen myötä rahoitustieteen koti on siirtynyt laskentatoimesta taloustieteeseen. Cochranen [23] mukaan markkinoiden tehokkuus saa uuden tulkinnan nykyaikaisessa rahoitusteoriassa, mutta tehokkaat markkinat asettavat kuitenkin ne reunaehdot, joita kaikkien sijoittajien on syytä kunnioittaa. Helpon rahan tekemiseen ei ole oikotietä, koska informaation kerääminen on erittäin kilpailtua sijoitusmarkkinoilla. Rahoituksen uudet faktat kuitenkin laajentavat käsityksiämme siitä mekanismista, jonka välityksellä markkinat tarjoavat kompensaation riskin hyväksymisestä ja ymmärryksen tuottojen taustalla olevista riskifaktoreista. Artikkelissaan New Facts in Finance [19] Cochrane esittää keskeisen viimeisen 30 vuoden aikana tapahtuneen kehityksen ja sen, kuinka rahoitusekonomistit nyt ymmärtävät sijoitusmarkkinoiden toiminnan. Liitännäisartikkelissa Portfolio Advice for a Multifactor World [20] Cochrane käsittelee uusien faktojen implikaa- 28 ELÄKETURVAKESKUKSEN RAPORTTEJA
45 Uskomukset ja faktat tioita salkunhoitoon. Artikkeli tarjoaa johdatuksen faktoriperusteisen älybeetasijoittamisen periaatteisiin. Kuvio 2.1 esittää Markowitzin portfolioteorian laajennuksen kahden riskifaktorin tapauksessa. Hinnoittelumalli Klassisen kauden teoriassa CAPM eli pääomahyödykkeiden hinnoittelumalli tarjoaa hyvän mittarin riskille ja samalla hyvän selityksen, miksi eri omaisuuslajeilla (osakkeilla, salkuilla, strategioilla tai sijoitusrahastoilla) on suuremmat keskimääräiset tuotot kuin muilla. Mallissa markkinasalkun ylituotto on ainoa riskin lähden (riskin hinta) ja beeta kuvaa riskin määrää. 1 Mallin mukaan omaisuuslajin tuotto voi olla korkeampi ainoastaan siksi, että sillä on suurempi beeta eli sen riski on suurempi. CAPM soveltaa aikasarjaregressiota beetan, β, estimoinnissa. β-parametri ilmaisee omaisuuslajin tai salkun taipumusta ( ) seurata markkinasalkun muutoksia: (2.1) Rt i Rt f = α i + β im Rt m + Rt f + εt i t = 1,2,...,T, i. Yhtälössä (2.1) Rt i on omaisuuslajin tai salkun i tuotto ajankohtana t; Rt m saman ajankohdan markkinasalkun ja riskittömän vaihtoehdon tuottoja. ja R f t ovat CAPM ennustaa, että omaisuuslajin tai salkun i odotettu ylituotto riippuu pelkästään beetasta beetariskin hinnasta eli markkinoiden riskilisästä λ m : ( E R i t R f t ) = β im λ m, i. Koska (2.1) pätee myös markkinasalkun tuottoon, markkinoiden riskilisä voidaan estimoida soveltamalla odotusarvoa: ( (2.2) λ m = E R m t R f t ). Tiedämme nyt, että eräiden omaisuusluokkien tuottoja ei voida selittää pelkästään niiden beetojen avulla. Faman ja Frenchin [35] artikkeli on klassinen esimerkki tapauksista, joissa CAPM ei toimi. Tällöin mallissa (2.1) α i 0, joka on ristiriidassa CAPM:n oletusten kanssa. Useimmat osakeindeksit ovat markkina-arvopainotteisia, jolloin pienten yhtiöi- 1 Rahoituksen teoriassa omaisuuslajin ylituotto on riskin määrä kertaa riskin hinta. ELÄKETURVAKESKUKSEN RAPORTTEJA 29
46 Katsaus institutionaalisen sijoittamisen periaatteisiin ja menetelmiin den osakkeilla on vähäinen paino indekseissä. Arvoyhtiöiden markkina-arvot ovat taas alhaisia suhteessa yhtiöiden tasearvoihin. Sekä pienten että arvoyhtiöiden osakkeiden keskimääräiset tuotot ovat suurempia kuin mitä CAPM ennustaa. Vastaavasti, suurten yhtiöiden ja kasvuyhtiöiden osakkeiden tuotot ovat alhaisempia kuin mitä hinnoittelumalli (2.1) ennustaa. 1 Pienten yhtiöiden ja arvoyhtiöiden osakkeiden suurempia tuottoja ei voida selittää pelkästään beetojen avulla. Vastaavasti, suurten yhtiöiden ja kasvuyhtiöiden alhaisempia tuottoja ei voida myöskään selittää pelkästään niiden beetojen avulla. Usean riskifaktorin hinnoittelumallit, jotka perustuvat APT-teoriaan (Arbitrage Pricing Theory) laajentavat teoriaa lisäämällä malliin markkinasalkun lisäksi muita riskifaktoreita F A, F B,..., siten, ( että ) (2.3) Rt i Rt f = α i + β im Rt m + Rt f + β ia Ft A + β ib F B εt i t = 1,2,...,T, i. Usean riskifaktorin malli ennustaa, että omaisuuslajin tai salkun riskilisä on suhteessa niiden beetoihin: ( E R i t R f t ) = β im λ m + β ia λ A + β ib λ B +...+, i. APT sanoo, että sijoittajat saavat kompensaationa suuremman tuoton hyväksymällä faktoreihin implisiittisesti liittyvän riskin. Molemmissa tapauksissa, sekä (2.1) että (2.3), residuaali eli selittämättä jäänyt ylituotto eli alfa on ( (2.4) α i = E R i t R f t ) (β im λ m + β ia λ A + β ib λ A +...). Fama ja French [34, 35] soveltavat malliin (2.3) kahta lisäfaktoria, SMB (small minus big) ja HML (high minus low). SML-faktori on salkku, jossa on pitkä positio pienten yhtiöiden osakkeista ja lyhyt positio suurten yhtiöiden osakkeista. HML-faktori on salkku jossa on pitkä positio arvoyhtiöiden osakkeista ja lyhyt positio kasvuyhtiöiden osakkeista. Edellisillä on korkea kirjanpitoarvo suhteessa yhtiöiden markkina-arvoon ja jälkimmäisillä kyseinen suhde on alhainen. Malli tunnetaan Faman ja Frenchin kolmen riskifaktorin mallina. Carhart [16] täydentää 1 Fama ja French [34] tarjoavat katsauksen kyseisiin anomalioihin. 30 ELÄKETURVAKESKUKSEN RAPORTTEJA
47 Uskomukset ja faktat mallia lisäämällä siihen momentum-faktorin. Malli on korvannut CAPM:n osakesalkkujen ja -rahastojen hinnoittelumallina arvioitaessa salkkujen ja rahastojen menestykseen vaikuttaneita tekijöitä. Teoria pyrkii yhdistämään SMB- ja HML-faktorit makrotalouteen, talouden ahdingon ja taantumien vaihteluihin. Todellisuudessa rahoituksen riskit ovat systemaattisia reaalitalouden eli makrotalouden riskejä, joista ei voida päästä eroon hajauttamalla; toisin kuin yksittäisten yritysten osakkeiden tapauksessa, koska yrityksiin liittyvät riskit ovat epäsystemaattisia. SMB- ja HML-faktorit ovat proxy- eli apumuuttujia makrotaloutta kuvaaville riskeille. Riskifaktoreille on löydyttävä taloustieteellisesti oikeutetut perustelut, miksi sijoittajat ovat haluttomia pitämään salkuissaan osakkeita, jotka tuottavat huonosti ajankohtina, jolloin HML- ja SML-salkut tuottavat huonosti ilman, että osakemarkkinoiden ei tarvitsisi laskea. Korkea tuotto implikoi alhaista hintaa ja alhainen tuotto implikoi korkeaa hintaa. Fama ja French [35] huomauttavat, että pitkät huonojen uutisten sävyttämät ajanjaksot painavat arvoyhtiöiden osakekurssit alas ja yritykset taloudelliseen ahdinkoon. Kun sijoittajat ovat ostaneet konkurssin partaalla olevien yritysten osakkeita, seurauksena on useimmiten ollut keskimääräistä parempi tuotto. Tämä on luonnollinen selitys arvoyhtiöihin liittyvälle riskilisälle. Liew ja Vassalou [46] yhdistävät arvoyhtiöiden ja pienten yhtiöiden osakkeiden tuotot makrotalouden tapahtumiin. He osoittavat, että SMB- ja HML-faktorit sisältävät hyödyllistä informaatiota ennustettaessa BKT:n kasvua. Empiiriset hinnoittelumallit soveltavat riskifaktoreita, jotka voidaan yhdistää talouden hyviin ja huonoihin aikoihin. Cochranen [19] mukaan tällaisia ovat: 1. Markkinasalkun tuotto. Tällöin sovelluksena on usein CAPM (2.1) ja sen laajennukset (2.3). Ihmiset kokevat mielipahaa markkinoiden romahtaessa. 2. Tapahtumat, esimerkiksi talouden taantumat, joilla on epäsuotuisa vaikutus ihmisten yleiseen tulotasoon (muuhun kuin sijoitusten tuottoon). 3. Muttujat, kuten esimerkiksi P/D-luku (osakkeiden hinnat suhteessa maksettuihin osinkoihin eli osakemarkkinoiden arvostustaso) ja korkokäyrän kulmakerroin. Kyseiset muuttujat ovat tilamuuttujia, jotka ennustavat sekä osake- että korkomarkkinoiden tuottoja. 4. Muiden hyvin hajautettujen portfolioiden tuotot. Vanha, Markowitzin portfolioteoria soveltuu maailmaan, jossa on ainoastaan ELÄKETURVAKESKUKSEN RAPORTTEJA 31
48 Katsaus institutionaalisen sijoittamisen periaatteisiin ja menetelmiin yksi riskitekijä, markkinasalkun tuotto. Vanha teoria tarjoaa ohjeen, jonka mukaan sijoittaja jakaa sijoituksensa riskinsietokykynsä perusteella kahteen rahastoon: riskipitoiseen markkinasalkkua jäljittelevään rahastoon ja riskittömään rahamarkkinarahastoon. Periaatteesta käytetään nimitystä kahden rahaston teoreema. Riskipitoinen salkku on sama kaikille sijoittajille. Ohje pätee edelleen tyypilliselle keskivertosijoittajalle. Ohje ei päde enää, jos sijoittajan hyvinvointi riippuu myös muista riskifaktoreista. Kun riskifaktoreita on N, uusi portfolioteoria perustuu N:n rahaston teoreemaan, joka pohjautuu Mertonin [54, 55, 56] luomaan teoreettiseen kehikkoon. 1 Uusi portfolioteoria tarjoaa normatiivisen ohjeen, jonka mukaan sijoittaja allokoi varallisuutensa N:ään salkkuun. Kaksi ensimmäistä ovat samoja kuin Markowitzin salkkuratkaisussa ja muut N-2 rahastoa ovat suojaavia salkkuja. Ennustettavuus Klassisen kauden keskeisenä uskomuksena on, että tuottoja ei voida ennustaa. Tuottojen käyttäytymistä voidaankin simuloida kolikonheitolla. Teorian mukaan osakemarkkinat noudattavat satunnaiskulkua (random walk). Tässä tapauksessa osakemarkkinoiden odotettu tuotto on vakio. Korkomarkkinoiden tuottoja ei voida myöskään ennustaa ja tämä fakta perustuu arbitraasin kieltävään korko-odotusten malliin. Valuuttakurssimuutoksia ei voida ennustaa ja tämä fakta perustuu arbitraasin kieltävään korkopariteettimalliin. Klassisen kauden keskeisenä oletuksena on myös uskomus, että osakemarkkinoiden volatiliteetti on melko vakaa. Osaketuottojen volatiliteetilla on kuitenkin taipumus vaihdelle eri ajankohtina. Tällöin tuottojen ehdolliset ensimmäiset ja toiset momentit (keskiarvot ja varianssit) ovat ajassa muuttuvia siten, että keskiarvojen ja varianssien vaihtelut ovat eriaikaisia. Tällöin ehdolliset Sharpen luvut (tuotto/riski-suhteet) ovat myös ajassa muuttuvia. 2 Nykyaikaisen rahoitusteorian impulsseina ovat Shillerin [71] sekä LeRoyn ja Porterin [45] vuonna 1981 julkaisemat osakemarkkinoiden liiallista volatiliteettia käsittelevät artikkelit. Tutkijat osoittavat, että osakemarkkinoiden käyttäytymi- 1 Periaate on kuvattu havainnollisesti kolmen rahaston tapauksessa Cochranen artikkelissa [20]. Periaatetta sovelletaan seuraavan luvun esimerkissä. 2 Kahra, Martin ja Sarkar [41] osoittavat tämän teoreettisen mallinsa avulla. 32 ELÄKETURVAKESKUKSEN RAPORTTEJA
49 Uskomukset ja faktat nen on aivan liian volatiilia, jotta markkinoiden käyttäytymistä voitaisi perustella osinkojen eli fundamenttien volatiliteetillä (vaihtelulla). Tällöin osaketuottojen vaihtelua ei voida yhdistää millään tavalla tulevia tuottoja tai diskonttauskorkoja koskeviin tärkeisiin uutisiin. Cochranen [21] mukaan ennustettavuus on kyseisen löydöksen sivuominaisuus: osakemarkkinoiden liiallinen volatiliteetti on sama asia kuin osakemarkkinoiden ennustettavuus. Cochrane [23] havainnollistaa ennustettavuutta regressiolla (2.5) R e t t+k = a + b D t/p t + ε t+k, jossa Rt t+k e on CRSP:n arvopainotteisen indeksin ylituotto (indeksin tuotto miinus kolmen kuukauden riskittömän sijoituksen tuotto) ja D t /P t on vuoden t osinkotuotto. Havainnot ovat vuosilta Taulukko 2.4 esittää yhteenvedon tuloksista, kun ennustettavana on yhden ja viiden vuoden ylituotot. Taulukko 2.4. Ennustavat regressiot Horisontti k b t(b) R 2 σ[e t (R e )] σ[e t (R e )] E(R e ) 1 vuosi 3,8 (2,6) 0,09 5,46 0,76 5 vuotta 20,6 (3,4) 0,28 29,3 0,62 Tuloksilla on huomattava taloustieteellinen merkitys. Ensiksi, parametriestimaatit ovat suuria. Yhden prosenttiyksikön lisäys osinkotuotossa ennustaa lähes neljä prosenttiyksikköä suurempaa yhden vuoden ylituottoa. Ennustettavuus ei kuitenkaan merkitse markkinoiden tehottomuutta. Toiseksi, 5,5 prosenttiyksikön suuruinen odotetun tuoton keskihajonta (viides sarake) on suuri. Tämä merkitsee, että odotettujen tuottojen vaihtelu on vähintään yhtä suurta kuin odotettujen tuottojen taso (kuudes sarake). Kolmanneksi, kulmakertoimet (toisen sarakkeen parametri b) ja selitysasteet (kolmannen sarakkeen R 2 ) kasvavat ennustehorisontin kasvaessa. Cochrane [23] tiivistää tulokset kahdeksi faktaksi: 1. Korkeat osakekurssit suhteessa osinkoihin (korkeat arvostustasot) ovat ennakoineet luotettavasti useiden vuosien alhaisia tuottoja ja alhaiset arvostustasot ovat ennakoineet korkeita tuottoja. 2. Kaikki D t /P t -suhteen vaihtelu on yhdistettävissä odotettujen tuottojen vaih- ELÄKETURVAKESKUKSEN RAPORTTEJA 33
50 Katsaus institutionaalisen sijoittamisen periaatteisiin ja menetelmiin teluun. Osinkotuoton vaihtelua ei voida lainkaan yhdistää odotettuun osinkojen kasvuun eikä rationaalisiin kupliin. Osakemarkkinoiden odotetut tuotot eivät suinkaan ole vakioita, kuten klassisen kauden teoriassa oletetaan, vaan diskonttauskorot (eli riskilisät eli odotetut tuotot) ovat ajassa muuttuvia. Nykyaikaisen teorian keskeisenä löydöksenä on, että osake-, korko- ja valuuttamarkkinoiden tuottoja voidaan ennustaa. 1 Erityisesti osinkotuotto (D/P-suhde) ja korkokäyrä (pitkä korko miinus lyhyt korko) pystyvät ennustamaan suuren osan osaketuoton vaihtelusta. Nämä eivät kuitenkaan ole ainoita osaketuottoja ennustava muuttuja. 2 Useimmat muuttujat korreloivat keskenään ja ne joko korreloivat suhdennevaiheiden kanssa tai ennustavat niitä. Fama ja French [33] tarjoavat tälle hyvin perustellun selityksen. Tuotto-odotukset riippuvat vallitsevasta suhdannetilanteesta: vaaditaan suurempi riskilisä, jotta ihmiset olisivat halukkaita omistamaan osakkeita matalasuhdanteissa. Tuotto-odotusten noustessa osakekurssien on laskettava ja osakekurssien laskiessa tuotto-odotusten on noustava. Ennustettavuus toimii talouden eri suhdannevaiheissa ja kun ennustehorisontit ovat pitkiä, useita vuosia. Päivittäisiä, viikoittaisia ja kuukausittaisia osaketuottoja ei voida ennustaa. Taulukosta 2.4 havaitaan, että jo yhden vuoden tuottoja voidaan ennustaa, mutta mallin selitysaste on vielä pieni. Selityaste R 2 osoittaa kuitenkin ainoastaan mallin tilastollisen merkitsevyyden, mutta se on huono mittari mallin taloustieteelliselle merkitsevyydelle. Tuottojen (ehdollinen) volatiliteetti on myös ajassa muuttuva. Korkea volatiliteetti ennustaa korkeaa volatiliteettia ja alhainen ennustaa alhaista. Osakekurssien noustessa volatiliteetti on alhaista ja kurssin laskiessa se on keskimääräistä suurempaa. Klassisen kauden Markowitz-maailmassa ei ole horisonttivaikutuksia, koska omaisuusluokkien odotetut tuotot, niiden keskihajonnat (volatiliteetit) ja kovarianssit ovat vakioita. Ennustettavuus muokkaa Markowitz-maailmaa kolmella tavalla. Se aiheuttaa horisonttivaikutuksen, sallii markkinoiden ajoituksen ja useiden riskifaktoreiden hyödyntämisen sijoitussalkun valinnassa. Jälkimmäinen liittyy riskeiltä suo- 1 Cochrane [23] tarjoaa tästä keskeiset lähdeviitteet. 2 Cochrane [21] mainitsee muita tuottoja selittäviä muuttujia sivulla ELÄKETURVAKESKUKSEN RAPORTTEJA
51 Uskomukset ja faktat jaamiseen. Koska odotetut tuotot ovat ajassa muuttuvia, sijoittajat saattavat haluta sisällyttää salkkuihinsa omaisuusluokkia, jotka suojaavat salkkuja kyseisiltä riskeiltä. Horisonttivaikutus Barberis [9] tarkastelee yksinkertaista osakkeista ja korkosijoituksista koostuvaa sijoitussalkkua. Sijoittaja pitää salkun ilman painojen rebalansointia sijoitushorisontin loppuun asti. Hän ratkaisee optimaaliset salkut maksimoimalla sijoittajan hyötyä sijoitusperiodin päättyessä. Kun tuotot ovat ennustettavissa olevia ja parametreihin ei liity epävarmuutta, osakkeiden optimaalinen paino salkussa yhden vuoden sijoitushorisontilla on 40 prosenttia, mutta 10 vuoden horisontilla optimaalinen allokaatio osakkeisiin on jo 100 prosenttia. Kun parametreihin liittyy epävarmuutta, optimaalinen allokaatio osakkeisiin yhden vuoden horisontilla on edelleen noin 40 prosenttia, mutta 10 vuoden horisontilla hieman alle 60 prosenttia. Barberis havainnollistaa ennustettavuutta yksinkertaisella mallilla R t+1 R T R t+1 = a + bx t + ε t+1 x t+1 = c + ρx t+1 + δ t+1, jossa osinkotuotto, D/P, on ennustava muuttuja x, R on osaketuotto ja R T R on riskittömän sijoituksen tuotto. Ennustettavuus perustuu siihen, että ennustavalla muuttujalla D/P on pysyvä ominaisuus (Cohrane [21], sivut ); Cochranen mukaan osinkotuoton AR(1)-parametri on noin 0,9 vuosidatassa. Kun ρ on lähellä ykköstä, b-parametri kasvaa ennustehorisontin kasvaessa lähes lineaarisesti ja sama tapahtuu myös mallin selitysasteelle R 2. Markkinoiden ajoitus Markkinoiden ajoitukseen perustuvat sijoitusstrategiat ovat vaihtoehtoja staattisille portfolioratkaisuille. Koska tuottoja ennustavat muuttujat ovat pysyviä, markkinoiden ajoitusta voidaan soveltaa ainoastaan strategiseen salkunhallintaan, jossa sijoitushorisontin pituutta mitataan vuosissa. Markkinoiden ajoitus ei sovellu taktiseen varojen allokointiin, jossa sijoitushorisontin pituus on enintään yksi vuosi. Ajankohtina, jolloin osakkeiden tuotto-odotus on keskimääräistä suurempi kun osinkotuotto on keskimääräistä suurempi osakkeita kannattaa ylipainot- ELÄKETURVAKESKUKSEN RAPORTTEJA 35
52 Katsaus institutionaalisen sijoittamisen periaatteisiin ja menetelmiin taa salkussa. Vastaavasti, kun tuotto-odotus on keskimääräistä alhaisempi kun osinkotuotto on keskimääräistä pienempi osakkeita kannattaa alipainottaa salkussa. Cochranen [20] mukaan osta ja pidä-sijoitustrategian 1 Sharpen luku Yhdysvaltojen markkinoilla on ollut noin 0,5 siten, että osakkeiden ylituotto on ollut keskimäärin kahdeksan prosenttia 16 prosentin volatiliteettilla. Cochrane osoittaa, että yhden vuoden sijoitushorisontilla D/P-signaaliin perustuvan markkinoiden ajoitusstrategian annualisoitu Sharpen luku on 0,71 ja R 2 on 0,17. Vastaavasti, viiden vuoden sijoitushorisontilla annualisoitu Sharpen luku on 0,95 ja vastaava selitysaste R 2 on 0,59. 2 Suojaavat salkut Markkinoiden ajoitus merkitsee sitä, että osakeallokaatiota muutetaan sen perusteella, signalloiko ennustava muuttuja korkeampia vai alhaisempia osaketuottoja. Periaatetta soveltavaa sijoittamista sanotaan markkinoiden ajoituskysynnäksi. Suojaavien salkkujen periaatetta sanotaan suojauskysynnäksi. Siinä keskitytään tarkastelemaan, pitäisikö koko osakeallokaatio tai allokaatio johonkin tiettyyn omaisuusluokkaan ennustettavuuden seurauksena olla suurempi tai pienempi, jotta allokaatio suojaisi jälleensijoittamisen riskiltä. Suojauskysynnän suuruus ja etumerkki riippuvat sekä sijoittajan riskinkarttamisen asteesta että sijoitushorisontin pituudesta. Kuvion 2.1 β-akseli kuvaa suojaavan salkun roolia Markowitzin ratkaisun täydentäjänä. Pitkän juoksuajan valtionlaina on yksinkertaisin esimerkki. Lyhyen juoksuajan valtion velkapaperi tai rahamarkkinarahasto vaikuttavat riskittömiltä sijoituksilta, mutta niiden 10 vuoden tuottoihin liittyy suuri riski, koska korot voivat muuttua. Kymmenen vuoden valtionobligaatio suojaa lyhyttä korkosijoitusta, koska obligaation kymmenen vuoden (nimellis)tuotto tiedetään varmuudella. Kymmenen vuoden kuluttajaindeksiin sidottu valtionobligaatio taas tarjoaa inflaatiosuojan kor- 1 Osakkeista ja riskittömästä korosta muodostuva salkku, jossa salkun painoja ei rebalansoida silloin, kun salkun osakepaino markkinoiden vaikutuksesta muuttuu ja poikkeaa tavoiteallokaatiosta. 2 Mallin parametrit, keskihajonnat ja selitysasteet 1, 2, 3 ja 5 vuoden ennustehorisonteille on esitetty Cochranen artikkelin [19] taulukossa 1. Annualisoitu Sharpen luku on mallin selitysasteen kasvava funktio. 36 ELÄKETURVAKESKUKSEN RAPORTTEJA
53 Uskomukset ja faktat kosijoitukselle. Osakkeet taas tarjoavat hyvän suojan osakkeiden jälleensijoitusriskille, sillä osakkeet käyttäytyvät samankaltaisesti kuin (riskittömät) valtionobligaatiot, joilla on pitkät juoksuajat (Cohrane [23] havainnollistaa tätä sivuilla ). Markkinasalkku tarjoaa hyvän suojan sen jälleensijoitusriskille ja markkinasalkun pitkän ajanjakson tuoton varianssi on piempi kuin mitä sen lyhyen ajanjakson varianssi antaisi ymmärtää. Campbell ja Viceira [15] osoittavat esimerkin avulla, että suojauskysynnän seurauksena sijoittajat ovat halukkaita allokoimaan 30 prosenttia varallisuudestaan osakkeisiin, vaikka niiden odotettu tuotto ei ylittäisi riskittömien velkakirjasijoitusten tuottoa. Ilman suojausmotiivia osakkeiden paino olisi luonnollisesti nolla, koska odotettu riskilisä on nolla. Vaaditaan lähes kahden prosentin negatiivinen riskilisä, jotta sijoittajat eivät lainkaan allokoisi osakkeisiin. Aktiivinen salkunhoito Vanhan teorian uskomuksena on, että salkunhoitajat eivät pysty voittamaan systemaattisesti yksinkertaisia vertailuindeksejä ja passiivisia salkkuja sen jälkeen, kun aktiivisesti hoidettujen salkkujen tai rahastojen riskit on otettu huomioon beetojen avulla. Suurempi tuotto saavutetaan ainoastaan ottamalla enemmän markkina- eli beeta-riskiä. Vuosittain jotkut rahastot menestyvät muita paremmin ja toiset muita huonommin, mutta menestys riippuu ainoastaan rahastonhoitajan onnesta. Hyvä menestys ei kuitenkaan ennusta hyvää menestystä seuraavana vuotena. Rahastot häviävät yksinkertaisille vertailuindekseille keskimäärin salkunhoitopalkkion verran. Mitä aktiivisempaa on salkunhoitajien toiminta sitä pienempiä ovat sijoittajien saamat tuotot. Nykyaikaisen teorian löydös on, että eräät sijoitusrahastot pystyvät voittamaan vertailuindeksinsä, jopa riskikorjatusti. Rahastojen tuottoja voidaan myös jossain määrin ennustaa. Menestyneillä rahastoilla on taipumus menestyä keskimääräistä paremmin myös jatkossa ja huonosti menestyneet rahastot menestyvät keskimääräistä heikommin seuraavina vuosina. Aluksi tämä viittaisi siihen, että rahastojen salkunhoitajilla voisi olla systemaattinen kyky tuottaa aktiivisilla osakevalinnoillaan lisäarvoa alfaa sijoittajilleen. Tarkempi analyysi kuitenkin selvittää, että usean riskifaktorin mallit (2.3) pystyvät selittämään suurimman osan rahastojen menestyksen pysyvyydestä, jolloin rahas- ELÄKETURVAKESKUKSEN RAPORTTEJA 37
54 Katsaus institutionaalisen sijoittamisen periaatteisiin ja menetelmiin tojen alfat (2.4) eivät poikkea tilastollisesti nollasta. Tällaisten rahastojen pysyvä menestys perustuu siihen, että rahastojen salkunhoitajat soveltavat mekaanisia sijoitustyylejä, mutta salkunhoitajilla ei ole pysyvää taitoa tehdä onnistuneita osakevalintoja. Cochrane [23] kertoo sivulla 1087 esimerkkinä kuvitteellisen keskustelun hedge-rahaston managerin kanssa. Sinä et pysty tuottamaan alfaa. Rahastosi tuotot voidaan replikoida soveltamalla arvo- ja kasvuosakkeisiin, momentumiin sekä volatiliteetin myymiseen (optioiden asettamiseen) perustuvia strategioita ja erilaisia carry -strategioita 1. Salkunhoitaja vastaa, eksoottinen beeta on minun alfani; minä ymmärrän kyseiset systemaattiset riskifaktorit ja tiedän, kuinka niillä käydään kauppaa, mutta asiakkaani eivät pysty samaan. Akateeminen tutkimus ei tunnusta alfan olemassaoloa. Ei ole olemassa mitään alfa vastaan beeta -erottelua. On vain beeta, joka ymmärretään ja beeta, jota ei ymmärretä. Alfa on pelkästään mallista puuttuva systemaattinen riskifaktori. Norjan öljyrahaston (NBIM) arvioinnissaan Ang, Goetzmann ja Schaefer [5] soveltavat kymmentä systemaattista riskifaktoria, jotka selittävät noin 70 prosenttia rahaston aktiivituotosta. Tutkijat suosittelevat, että NBIM:n tulisi siirtyä markkinaindeksiperusteisten vertailuindeksien käytöstä soveltamaan riskifaktoriperusteisia vertailuindeksejä. 2.4 Uusi portfolioteoria Uusi portfolioteoria on muokannut merkittävästi Markowitzin periaatteesta periytyviä oikeaoppiseen varainhoitoon opastavia käsityksiä. Erityisesti teoria tarjoaa perustan yksilöllisille salkkuratkaisuille; vastaavalla tavalla kuin sisustussuunnittelija voi suunnitella jokaisen persoonaan sopivan yksilöllisen sisustusratkaisun. Cochrane [20] korostaa, että sijoittajan tulee kiinnittää huomiota seitsemään seikkaan. Seitsemän teesiä 1. Sijoittajan pitää selvittää, mikä on hänen riskinsietokykynsä. Mikä on sopiva allokaatio riskipitoisin osakkeisiin ja riskittömiin sijoituksiin? 1 Strategiat myyvät alhaisen tuoton sijoitusinstrumentteja, esimerkiksi valuuttoja tai korkoja, ja ostavat vastaavia korkean tuoton instrumentteja. 38 ELÄKETURVAKESKUKSEN RAPORTTEJA
55 Uskomukset ja faktat Keskimääräinen sijoittaja sijoittaa 60 prosenttia osakkeisiin ja 40 prosenttia riskittömiin valtioiden liikkeelle laskemiin joukkovelkakirjoihin. Jos sijoittaja karttaa riskiä enemmän kuin keskimääräinen sijoittaja, osakeallokaation tulee olla alle 60 prosenttia ja jos taas hän sietää riskiä enemmän, osakeallokaatio on suurempi kuin 60 prosenttia. Riskipitoinen markkinasalkku (osakesalkku) on sama kaikille sijoittajille. 2. Sijoittajan pitää selvittää, mikä on hänen sijoitushorisonttinsa pituus. Ensiksi, sijoitushorisontin pituus määrää riskittömän sijoitusvaihtoehdon. Jos sijoitushorisontti on esimerkiksi 10 vuotta, niin alhaisen inflaation aikana riskitön vaihtoehto on 10 vuoden valtionobligaation tuotto. Toiseksi, osakkeet ovat turvallisia pitkäaikaiselle sijoittajalle. Osakkeet käyttäytyvät valtionobligaatioiden kaltaisesti: osakekurssien laskiessa hinta/osinko-suhde laskee, joka nostaa odotettuja tuottoja, koska osinkotuotto kasvaa. 1 Eläkesijoittajilla on pitkät sijoitushorisontit. Ambachtsheer [2] toteaa Suomen eläkejärjestelmää käsittelevässä raportissaan (sivu 19): Eläkevakuutusyhtiöiden vakavaraisuussäännökset ja neljännesvuosiraportointi saa aikaan laumakäyttäytymistä ja jättää liian vähän tilaa pitkäjänteiselle korkeampaan tuottoon tähtäävälle sijoittamiselle. Hän jatkaa toisaalla (sivu 12): Jos esimerkiksi 150 miljardin euron rahastot voitaisiin kokonaan, eikä vain osittain, sijoittaa tuottohakuisemmin ja siten luopua nykyisestä vakavaraisuuslähtöisestä lyhytnäköisyydestä, tuotto-odotukset voisivat otaksuttavasti kasvaa yhdellä prosenttiyksiköllä eli 1,5 miljardilla eurolla vuodessa maassa, jonka bruttokansantuote on 190 miljardia euroa vuodessa. 3. Sijoittajan pitää selvittää, mitkä ovat hänen riskinsä. Jos sijoittajalla on pitkä sijoitushorisontti, lyhytkestoisella volatiliteetin vaihtelulla esimerkiksi sellaisella, joka koettiin finanssikriisin aikana ei ole merkitystä sijoittajalle. Lyhytnäköisyyteen pakottavat vakavaraisuussäännöt pitävät volatili- 1 Kun finanssikriisin aikana osakekurssit laskivat voimakkaasti, kriisin pohjalla osakkeiden odotettu tuotto oli suurempi kuin ennen kriisiä. Sijoittaja, joka rebalasoi salkkua ostaa lisää osakkeita kurssien laskiessa. ELÄKETURVAKESKUKSEN RAPORTTEJA 39
56 Katsaus institutionaalisen sijoittamisen periaatteisiin ja menetelmiin teetin kasvua jolloin osakekurssit laskevat riskinä ja säännöt pakottavat vakavaraisuussääntöjen alaiset työeläkesijoittajat myötäsykliseen sijoittamiseen: myymään osakkeita silloin, kun muutkin sijoittajat myyvät, kun pitkäaikaisen sijoittajan tulisi ostaa. Cochrane [23] tarjoaa havainnollisen esimerkin sivulla Joulukuussa 2008 osakekurssien laskiessa osakkeiden volateetti nousi 16 prosentista 70 prosenttiin. Normaaliaikoina optimaalinen osakeallokaatio on (2.6) Osakkeiden osuus = 1 E (R e ) γ σ 2 (R e ) = 1 0,04 = 60 %, 2 0,182 jossa γ = 2 on markkinoiden riskinkarttamisparametri, E (R e ) = 0,04 osakkeiden keskimääräinen ylituotto ja σ 2 (R e ) = 0,18 2 on ylituototon varianssi. Kun markkinoiden volatiliteetti nousi 70 prosenttiin osakkeiden optimaalinen paino olisi ainoastaan 4 prosenttia: Osakkeiden osuus = 1 E (R e ) γ σ 2 (R e ) = 1 0,04 2 0,70 2 = 4 %. Kaikki eivät voi kuitenkaan myydä samaan aikaan, sillä jonkun pitää myös ostaa. Esimerkki osoittaa yhden periodin Markowitzin ratkaisun puutteen. Vakavaraisuussäännöstö perustuu osittain tällaiseen logiikkaan. Suomen eläkejärjestelmällä on kaksi merkittävää riskiä. Ensimmäinen on, että järjestelmän tuotto-oletusta ei tulla saavuttamaan. Eläkesijoittajien voimakas suomalaisten osakkeiden ylipainotus on toinen riskitekijä. Suomalaisten osakkeiden ylipaino aiheuttaa huomattavan korrelaation osaketuottojen ja työeläkemaksukertymän välille. Taantuman tai laman aikana sekä osaketuotto että työeläkemaksutulo jäävät alhaisiksi. Ambachtsheer [2] esittää saman asian sanomalla (sivu 19): 40 ELÄKETURVAKESKUKSEN RAPORTTEJA
57 Uskomukset ja faktat Eläkeyhtiöiden sijoitustoiminta on liian Suomi-painotteista, varsinkin, kun eläkejärjestelmän 75-prosenttinen jakojärjestelmään perustuva osa jo muutenkin on täysin riippuvainen Suomen talouden tilasta, työvoiman potentiaalisesta määrästä ja sen työmarkkinoille osallistumisesta. Raportin loppupuolella (sivu 50) hän toteaa: Kiteyttäen suomalaiset eläkevarat eivät ehkä enää ole Suomen talouskehityksen ja varallisuuden tärkein veturi, mutta ne ovat silti erittäin merkittävä tekijä Suomen raha- ja kansantaloudessa. 4. Sijoittajan pitää selvittää, mitkä eivät ole hänen riskejään. Kuten edellä on todettu, jos työeläkesijoittajat pystyvät toimimaan pitkäjänteisesti, osakekurssien lyhytaikainen vaihtelu volatiliteetti ei ole todellinen riski. Eläkevakuutusyhtiöiden vakavaraisuussäännökset kuitenkin pitävät lyhytaikaisen volatiliteetin kasvua ja siihen liittyvää osakekurssien tilapäistä laskua riskinä. 5. Sijoittajan pitää soveltaa useaan riskitekijään perustuvan moniulotteisen tehokkaan rintaman logiikkaa. Cochrane [20] havainnollistaa tätä kuviolla 2.1, jossa on esitettynä markkinasalkun lisäksi yksi toinen systemaattinen riskifaktori. Moniulotteinen tehokas rintama yleistää Markowitzin 2-ulotteisen tehokkaan rintaman 2+N-ulotteiseksi rintamaksi, jossa N on mukaan otettujen systemaattisten riskifaktoreiden lukumäärä. Tällaisesta käytetään nimitystä vaihtoehtoiseen beetaan perustuva salkku ( smart beeta ). Sijoittajan tulee sisällyttää salkkuunsa Markowitzin periaatteen mukaisesti markkinasalkku (osakkeet) ja riskitön joukkovelkakirjasalkku sekä joukko passiivisesti hallinnoituja tyylirahastoja, jotka jäljittelevät markkinoiden ei-hajautettavissa olevaa systemaattista riskiä. 6. Sijoittajan pitää muistaa, että keskimääräinen sijoittaja sijoittaa markkinasalkkuun Markowitzin periaatteen mukaisesti (2.6). Jos sijoittaja ei poikkea mitenkään keskivertosijoittajasta, hän sijoittaa kahteen rahastoon, markkinasalkkuun (osakkeisiin) ja riskittömiin korkosijoituksiin (rahamarkkinarahastoon) riskinsietokykynsä suhteessa. Markkinasalkku on sama kaikille sijoittajille. 7. Sijoittajan pitää minimoida verot ja kaupankäynnin kustannukset sekä välttää käärmeöljyn kauppiaita. Sijoituspalveluyritysten keskeisenä ELÄKETURVAKESKUKSEN RAPORTTEJA 41
58 Katsaus institutionaalisen sijoittamisen periaatteisiin ja menetelmiin Kuvio 2.1. Kahden riskifaktorin portfolioteoria tehtävänä on markkinoida erilaisia aktiivisesti hoidettuja sijoitusrahastoja. Vanguard-rahastoyhtiön perustaja Jack Bogle [11] on laskenut, että vuosina keskimääräinen amerikkalainen osakerahasto on tuottanut 173,1 prosenttia ennen kuluja ja keskimääräiselle osakesijoittajalle on jäänyt tästä 110,3 prosentin tuotto. Erotus on mennyt rahastoyhtiöiden perimiin palkkioihin. Aktiivisesti hoidettuja rahastoja perustellaan rahastojen salkunhoitajien taidolla valita hyviä osakkeita. Fama ja French [36] osoittavat kuitenkin, että käytännössä on mahdotonta erottaa hyvää onnea taidosta ja aktiivisesti hoidettu rahasto on huono valinta sijoittajille. Indeksiosuusrahasto on viime vuosikymmenien huomattavimpia rahoitusinnovaatioita. Tämä ei ole jäänyt markkinoilta huomaamatta. Vuoden 2014 lopussa ETF- ja ETP-markkinoiden koko oli 2,79 tuhatta miljardia dollaria ja tarjolla oli rahastoa. ETFGI-yhtiön mukaan neljän tuhannen miljardin dollarin raja tullaan todennäköisesti ylittämään vuoden 2015 ensimmäisellä vuosipuoliskolla. ETF:t ja ETP:t tarjoavat kustannustehokkaan vaihtoehdon aktiivisesti hoidetuille rahastoille. 42 ELÄKETURVAKESKUKSEN RAPORTTEJA
59 Uskomukset ja faktat Ilmasen kuutio Ilmanen [37] ja Ang [3] ovat kirjoittaneet kaksi parasta institutionaaliselle sijoittajalle sopivaa sijoitusopasta. 1 Haastattelussaan 2 Ilmanen mainitsee, että kirjan tärkein sanoma on riskien aggressiivinen hajauttaminen: sijoittajien tulisi hyödyntää eri lähteistä tarjolla olevia riskilisiä. Kuva 2.2 esittää esimerkin tarjolla olevista tuoton lähteistä. Kuution kolme tahkoa ovat omaisuusluokat (etutahko), tyylistrategiat (ylätahko) ja riskifaktorit (oikea tahko). Ne esittävät yhteensä 12 lähestymistapaa tuottaa salkkuun ajassa muuttuvaa riskilisää. 3 Kuvio 2.2. Ilmasen kuutio: omaisuusluokat, tyylistrategiat ja riskifaktorit 1 Ilmasen kirjasta on saatavilla maksuton 180-sivuinen tiivistelmä cfapubs.org/doi/pdf/ /rf.v2012.n Multifactor World, October 20, AQR on perustanut rahaston, joka soveltaa Ilmasen kuutiota. AQR Style Premia Alternative Fund (tunnus: QSPIX) soveltaa etutahkon omaisuusluokkia ja soveltaa niihin ylätahkon tyylistrategioita. ELÄKETURVAKESKUKSEN RAPORTTEJA 43
60 Katsaus institutionaalisen sijoittamisen periaatteisiin ja menetelmiin Ilmanen tiivistää sanomansa haastattelussaan 1 seuraavasti: 1. Suuren volatiliteetin sijoitusinstrumentit ovat tyypillisesti ylihinnoiteltuja markkinoilla. 2. Epälikvidit sijoitusinstrumentit tarjoavat suurempia tuottoja kuin likvidit. 3. Sijoittajat maksavat liikaa kasvuosakkeista. 4. Halvat sijoitusinstrumentit voittavat kalliit. 5. Korkeatuottoiset korkosijoitukset tuottavat paremmin kuin matalatuottoiset. 6. Markkinoilla esiintyy positiivisia ja pysyviä hintatrendejä. 7. Riskien hajautus toimii, mutta se vaatii usein velkavipua. 8. Markkinoiden ajoituksella on merkitystä, mutta sitä pitää toteuttaa nöyryydellä. AQR jakaa sijoitusmarkkinat kolmeen luokkaan tuottojen lähteen perusteella. Kuvan 2.3 pyramidi osoittaa tämän. Kuvio 2.3. AQR:n lähestymistapa Pyramidin pohja tarjoaa suurimman kapasiteetin ja siellä toteutetaan perinteisiä beeta-strategioita. Pyramidin huipulla kapasiteetti on niukkaa ja alfaa on vaikea saavuttaa. Hedge-rahastot edustavat tyypillisesti pyramidin huippua. Huipulla pyritään saamaan osakemarkkinoiden kanssa korreloimattomia tuottoja. Huipun ja pohjan välistä löytyvät vaihtoehtoiset beeta -strategiat, eli smart beta -sovellukset. 1 Forbes, September 12, ELÄKETURVAKESKUKSEN RAPORTTEJA
61 Sovellukset 3 Sovellukset 3.1 Havaintoaineisto ja menetelmät Sovellan salkkuratkaisuissa kuutta omaisuusluokkaa: (1) globaalit osakkeet, (2) globaalit valtionlainat, (3) yhdysvaltalaiset kiinteistöt, (4) hyödykkeet, (5) kulta ja (6) VIX-indeksi. Optimoinneissa käytetään indeksejä, mutta käytännön salkut voidaan toteuttaa kustannustehokkaasti ETF:llä, joita on tarjolla kyseisiin omaisuusluokkiin. 1 Tuotot ovat Yhdysvaltojen dollareissa. Osakkeet tarjoavat hyvän suojan osakkeiden jälleensijoitusriskille. Joukkovelkakirjat tarjoavat taas deflaatiosuojan. Kiinteistöt ja hyödykkeet hajauttavat salkun kokonaisriskiä. Kulta tarjoaa inflaatiosuojan. VIX-indeksi eli pelkoindeksi tarjoaa suojan osakemarkkinoiden laskun varalta. Otos kattaa ajanjakson 1993: :12. Mallien syöttötietojen estimoinnissa käytetään havaintoja 1993: :12. Staattiset salkut ratkaistaan kymmenen vuoden sijoitushorisontilla kattamaan havainnot 2004: :12. Sijoituspäätökset tehdään siis tammikuun alussa vuonna Yksinkertaisuuden vuoksi salkkuja ei rebalansoida, jolloin kyseessä on osta ja pidä-strategia. Omaisuusluokkien tunnusluvut on esitetty taulukossa Käytän esimerkeissä kolmea vaihtoehtoista kvantitatiivista menetelmää. 3 Sovelluksissa käytetään maksutonta R-kieltä [62]. Menetelmät ovat (1) Markowitzin nykyaikainen portfolioteoria, (2) riskipariteettiin perustuvat menetelmät ja (3) niin sanottu vaihtoehtoinen beeta eli smart-beta. Ne eroavat toisistaan paitsi menetelmän osalta, mutta myös menetelmän syöttötietojen eli soveltamisessa tarvittavan informaation perusteella. Sijoittajan valintamahdollisuuksia kuvaava päätöksentekopyramidi on esitetty kuvassa 3.1. Pyramidin alimpana oleva tasapaino- eli 1/N-salkku ei edellytä käyttäjältä mitään informaatiota. Se on peukalosääntöön perustuva ratkaisu, jossa ei ole 1 Hedge-rahastot on jätetty tarkastelun ulkopuolelle, koska niillä ei voida käydä kauppaa aktiivisesti ja niihin ei ole tarjolla mielekkäitä ETF:iä. 2 VIX-indeksin tuoton aritmeettinen keskiarvo on huomattavasti suurempi kuin geometrinen keskiarvo. Ero selittyy suurella volatiliteetilla. Aritmeettisen keskiarvon ra ja geometrisen keskiarvon rg välillä vallitsee approximaatio rg = ra 1 2 σ2. 3 Menetelmät on esitelty matemaattisesti liitteessä. ELÄKETURVAKESKUKSEN RAPORTTEJA 45
62 Katsaus institutionaalisen sijoittamisen periaatteisiin ja menetelmiin Taulukko 3.1. Havaintoaineiston tunnusluvut Tunnusluku Osakkeet Valtionlainat Kiinteistöt Hyödykkeet Kulta VIX Otosperiodi 1993: :12 Tuotto % (aritm.) 9,40 7,33 11,89 7,48 2,74 22,44 Tuotto % (geom.) 8,29 7,11 11,05 5,74 1,97 1,94 Ylituotto % 4,16 2,97 6,92 1,61-2,16-2,19 Volatiliteetti % 14,75 6,35 12,57 18,59 12,38 63,44 Sijoitusperiodi 2004: :12 Tuotto % (aritm.) 8,85 4,30 10,50 3,68 12,52 66,95 Tuotto % (geom.) 7,44 4,07 7,12 0,70 10,65-0,16 Ylituotto % 5,85 2,48 5,53-0,88 9,07-1,75 Volatiliteetti % 16,85 6,81 26,39 24,76 19,14 99,37 46 ELÄKETURVAKESKUKSEN RAPORTTEJA
63 Sovellukset Kuvio 3.1. Päätöksentekopyramidi yhtään aktiivista vetoa minkään omaisuusluokan puolesta. Jos tuottoja ja riskejä ei pystytä ennustamaan, niin on luonnollisa painottaa kaikkia salkun komponentteja yhtä suurin painoin. Salkun rakenne riippuu ainoastaan komponenttien lukumäärästä, N, salkussa. Tällainen salkku muistuttaa toisen sukupolven Yalen mallin (Swensen [73]) mukaista useasta omaisuusluokasta koostuvaa sijoitussalkkua, jota ei optimoida. Naiivi tasapainosalkku toimii vertailusalkkuna, johon muita salkkuja verrataan. Käänteisen volatiliteetin menetelmä eli naiivi riskipariteetti painottaa salkun komponentteja käänteisessä suhteessa niiden volatiliteetteihin. Käyttäjän täytyy ainostaan estimoida komponenttien volatiliteetit eli tuottojakaumien toiset momentit. Minimivarianssisalkuissa käyttäjän on taas estimoitava tuottojen kovarianssimatriisi, eli volatiliteettien (tai varianssien) lisäksi myös tuottojen väliset kovarianssit (tai korrelaatiot). Minimivarianssisalkkua sovellettaessa oletetaan implisiittisesti, että salkun kaikilla komponenteilla on sama odotettu tuotto. Minimivarianssisalkku on tasapainosalkun lisäksi toinen vertailusalkku, johon muita salkkuja voidaan verrata. Minimivarianssisalkun painot saadaan analyyttisesti (3.1) w mv = Σ 1 ι ι T Σ 1 ι, ELÄKETURVAKESKUKSEN RAPORTTEJA 47
64 Katsaus institutionaalisen sijoittamisen periaatteisiin ja menetelmiin jossa Σ 1 on tuottojen kovarianssimatriisin käänteismatriisi ja ι on ykkösistä koostuva vektori. Pyramidin ylin menetelmä, Sharpen luvun maksimointi eli Markowitzin menetelmään perustuva optimointi on käytännössä kaikkein vaikein. menetelmänä, vaan toteutuksena, koska tässä tapauksessa käyttäjän pitää estimoida sekä odotettujen tuottojen vektori että tuottojen kovarianssimatriisi. Menetelmä on erittäin herkkä syöttötiedoille, erityisesti odotettujen tuottojen muutoksille ja tuottojen harhaisuudelle. Sijoittajan on usein asetettava rajoitteita salkun painoille, jotta salkku ei olisi liian keskittynyt joihinkin omaisuusluokkiin. Vaihtoehtoinen beeta on Markowitzin keskiarvo varianssi-periaatteen laajennus. Raportoin kaikista salkkuratkaisuista seuraavat tunnusluvut: tuottojen aritmeettinen ja geomemetrinen keskiarvo, ylituotto (tuotto miinus riskittömän sijoituksen tuotto), tuoton volatiliteetti (annualisoitu keskihajonta), salkun Sharpen luku (riskikorjattu tuotto), hajautusindeksin arvo ja suurin yhtäjaksoinen pudotus salkun arvossa. Sharpen luku on S = E [ R p R f ] σ[r p R f ], jossa R p on salkun tuotto, R f on riskittömän sijoituksen tuotto, E on odotusarvooperaattori (keskiarvo) ja σ on tuoton keskihajonta eli volatiliteetti. Tasche [74] määrittelee hajautusindeksin (diversification index) siten, että se on salkun w riskimittarin (esimerkiksi keskihajonnan) ja salkun yksittäisten salkun painoilla painotettujen riskimittareiden (keskihajontojen) summan osamäärä. Jos riskimittari on johdonmukainen, niin hajautusindeksille D(w) pätee D(w) 1. Kun volatiliteettia käytetään riskin mittarina, niin (3.2) D(w) = w T Σw N i=1 w iσ i. Mittari saa arvon yksi, jos salkun komponentit ovat täydellisesti korreloituneita. Raportoin salkuista myös kaksi riskibudjetointiin perustuvaa tunnuslukua, MCTR ja PCTR. Jakamalla komponentin i tuoton ja salkun tuoton välinen kovarianssi, Σw i = σ ip, salkun tuoton volatiliteetilla, σ p = w T Σw, saadaan riskibudjet- Ei 48 ELÄKETURVAKESKUKSEN RAPORTTEJA
65 Sovellukset timittari MCTR, josta käytetään nimitystä riskin marginaalikontribuutio (marginal contribution to total risk): (3.3) MCT R = σ p w = Σw = Σw σ p w T Σw. MCTR on N 1 vektori, jonka i. komponentti kertoo, kuinka paljon salkun riski (volatiliteetti) kasvaa, jos komponentin i painoa salkussa muutetaan marginaalisesti. Vektorin komponentille i pätee MCT R i = σ p w i = σ ip σ p = β i σ p, jossa β i on komponentin i CAPM-beeta. PCTR on riskibudjettimittari, joka ilmoittaa riskin suhteellisen kontribuution (percentage contribution to total risk): (3.4) PCT R = W σ p σ p w, jossa W on N N matriisi, jonka päädiagonaali koostuu salkun painoista ja diagonaalin ulkopuoliset elementit ovat nollia. PCTR on N 1 vektori, jonka komponentille i pätee PCT R i = w i σ p σ p w i = w i β i. Scherer [67] osoittaa, että rajoittamattomassa minimivarianssisalkussa (3.1) kaikki PCTR-vektorin arvot ovat yhtä suuret: σ p w i = σ p w j = σ p w. 3.2 Markowitzin menetelmään perustuvat salkut Markkinasalkun käsitteellä on pitkä historia, joka saa alkunsa Markowitzin [52] ensimmäisestä artikkelista, joka käsitteli sijoitussalkun valintaa. Markowitz antoi tarkan määritelmän sijoitussalkun valinnalle: ELÄKETURVAKESKUKSEN RAPORTTEJA 49
66 Katsaus institutionaalisen sijoittamisen periaatteisiin ja menetelmiin The investor does (or should) consider expected return a desirable thing and variance of return an undesirable thing. Markowitz osoitti, että tehokas salkku on sellainen, joka maksimoi salkun odotetun tuoton valitulla riskitasolla. Riskiä mitataan salkun tuoton varianssilla. Markowitz päätteli, että optimaalinen salkku ei ole yksikäsitteinen, vaan optimaalisia salkkuja on suuri määrä, joiden joukkoa sanotaan tehokkaksi rintamaksi. Likviditeettipreferenssiä käsittelevässä tutkimuksessaan Tobin [75] osoitti, että tehokkaasta rintamasta muodostuu suora, kun tarjolla on myös riskitön sijoitusvaihtoehto. Tässä tapauksessa tehokas rintama on riskittömän sijoituksen ja riskipitoisen salkku lineaarikombinaatio. Riskipitoinen salkku on tehokkaan rintaman piste, tangenttisalkku, jota sanotaan myös markkinasalkuksi. Riskipitoisista sijoituksista koostuva salkku on sama kaikille sijoittajille. Sijoittaja kombinoi riskitöntä sijoitusta (rahamarkkinasalkkua) ja riskipitoista markkinasalkkua oman riskinkarttamisasteensa määräämänä. Sharpe [68] tiivistää Markowitzin ja Tobinin tulokset sanomalla: The process of investment choice can be broken down into two phases: first, the choice of a unique optimum combination of risky assets; and second, a separate choice concerning the allocation of funds between such a combination and a single riskless asset. Tästä kaksivaihesesta menettelystä käytetään nimitystä kahden salkun separaatiolause. Käytännön sovelluksissa suurin ongelma seuraa siitä, kuinka riskipitoisten sijoitusten odotetut tuotot ja tuottojen kovarianssit tulee estimoida. Sharpe [68] kehitti CAPM-teorian edellisen ongelman ratkaisuksi. Nykyaikaisen portfolioteorian soveltaminen käytäntöön on kuitenkin osoittautunut hyvin hankalaksi. Ongelmat eivät liity Markowitzin periaatteeseen sinänsä, vaan siihen, kuinka optimointia sovelletaan. Käyttäjän on estimoitava sekä odotettujen tuottojen vektori että tuottojen kovarianssimatriisi. Optimoidut salkut ovat hyvin herkkiä näille syöttötiedoille. Michaud [59] sanookin Markowitzin menetelmää virheen maksimoijaksi. Odotettujen tuottojen estimointi on suurin ongelma. Otoksesta laskettuihin keskimääräisiin tuottoihin liittyvä epävarmuus on erittäin suurta. Tätä osoittaa seuraava esimerkki (Luenberger [49], sivu 215). 50 ELÄKETURVAKESKUKSEN RAPORTTEJA
67 Sovellukset Oletetaan, että käytössä on vuoden pituinen tuottohistoria kuukausihavaintoina. Keskimääräinen otoksesta laskettu kuukausituotto on 1 prosenttia ja tuoton keskihajonta on 4,33 prosenttia. Keskiarvon keskihajonta on σ R = 4,33 % 12 = 1,25 %, joka on suurempi kuin keskiarvo itse! Vuoden tuottohistorian perusteella voidaan sanoa, että keskimääräinen tuotto on 1% ± 1, 25 %. Hyvän estimaatin saamiseksi tarvitaan keskihajonta, joka on noin kymmenesosa keskiarvosta. Tämä edellyttää n = (43,3) 2 = 1875 havaintoa eli 156 vuoden pituisen tuottohistorian. Näin pitkässä ajanjaksossa keskiarvo ei todennäköisesti säily enää vakiona, joten estimointi ei suinkaan helpotu vaikka havaintoja olisi runsaasti. Tyypillisesti Markowitzin menetelmä tuottaa aggressiivisia nurkkaratkaisuja. Vähemmän aggressiivisia salkkuja voidaan saada monin eri tavoin. Yksi keino on soveltaa niin sanottuja plug-in -estimaattoreita. 1 Ne perustuvat yleensä tuottovektorin tai kovarianssimatriisin kutistamiseen (shrinkage). Niin sanottu James Stein-estimaattori kutistaa tuottojen otoskeskiarvoja kohti yhteistä arvoa, joka on usein keskiarvojen keskiarvo. Otoskovarianssimatriisin harhan pienentämiseksi Ledoitin ja Wolfin [44] kovarianssimatriisin kutistusmenetelmä on ehkä tunnetuin. Otoksista saatuihin keskiarvoihin ja kovarianssimatriiseihin käytettyjen plug-in -estimaattorien tarkoituksena on tuottaa stabiilimpi ratkaisu Markowitzin ongelmalle. DeMiguel, Garlappi, Nogales ja Uppal [24] soveltavat minimivarianssisalkun painovektoriin euklidiseen normiin perustuvia rajoitteita. He havaitsevat että normirajoitetut salkut tuottavat usein parempia otoksen ulkopuolisia rakaisuja kuin tavanomaiset heuristiset minimivarianssisalkut ja tasapainosalkut eli 1/N-salkut. Sovellan Markowitzin ratkaisun empiirisissä sovelluksissa Wangin ja Rafteryn [77] kehittämää menetelmää 2, joka korjaa otoksesta laskettujen tuotojen keskiarvojen ja kovarianssimatriisin harhaisuutta. Muutan optimointiongelman ekonometriseksi estimointiongelmaksi, jolloin optimaalisten salkkujen painoihin liittyvä epävarmuus voidaan arvioida tilastollisin kriteerein. Parametrien keski- 1 Brandt [12] käsittelee näitä sivuilla Käyttämäni cov.nnve()-funktio löytyy R-kielen covrobust paketista [78]. ELÄKETURVAKESKUKSEN RAPORTTEJA 51
68 Katsaus institutionaalisen sijoittamisen periaatteisiin ja menetelmiin hajonnat tuotetaan bootstrap-tekniikalla, jolloin parametrien harhaisuutta voidaan myös arvioida. Optimoidut Markowitz-salkut on esitettu taulukossa 3.2 ja salkkujen tunnusluvut taulukossa 3.3. Raportoin Markowitzin ratkaisuista myös salkun varmuusekvivalenssituoton (certainty equivalent return): CE = w T µ γ 2 w T Σw, jolle pätee U (CE) = E [ U ( R )]. Vasemman puolen termi U (CE) on riskittömästä, eli varmuudella saatavasta tuotosta saatava hyöty ja oikean puolen termi on riskipitoisen sijoituksen hyödyn odotusarvo. Varmuusekvivalenssi kuvaa sitä riskitöntä tuottoa, joka tarjoaa sijoittajalle saman hyödyn kuin riskipitoinen sijoitus. Ratkaisen ensiksi tasapainosalkun (TP) ja minimivarianssisalkun (MV). Jälkimmäinen voidaan ratkaista analyyttisesti (3.1) ilman optimointia. Sovellan minimivarianssisalkun analyyttiseen ratkaisuun bootstrap-tekniikkaa, jolloin parametreille saadaan myös arviot niiden harhaisuudesta ja keskivirheistä. Keskivirheiden avulla arvioidaan parametrien eli salkun painojen tilastollista merkitsevyyttä. Seuraavat kaksi salkkua perustuvat Markowitzin ongelman optimointiin. Ensimmäinen salkku on rajoittamaton Markowitz-ratkaisu (M) ja toisessa salkussa salkun painoille on asetettu ei-negatiivisuusrajoitteet (M-R). Edellinen on niin sanottu tangenttisalkku 1, joka on tehokkaan rintaman tehokkain salkku tapauksessa, jossa myös riskitön sijoitusvaihtoehto on tarjolla. Yksikään tangenttisalkun painoista ei ole tilastollisesti merkittävä eli nollasta poikkeava. Esimerkki demonstroi hyvin Markowitzin menetelmän keskeistä ongelmaa: salkun parametri- eli painoestimaatit ovat hyvin harhaisia. Kaikkien omaisuusluokkien paitsi valtionlainojen painojen harhat ovat suurempia kuin itse painot. Rajoitetussa optimoinnissa ainoastaan osakkeilla, kiinteistöillä ja VIX- 1 Tangenttisalkulla on analyyttinen ratkaisu w = 1 γ Σ 1 µ. Ratkaisu on identtinen taulukossa esitetyn kanssa, kun siinä on sovelletaan samaa γ:n arvoa. 52 ELÄKETURVAKESKUKSEN RAPORTTEJA
69 Sovellukset Taulukko 3.2. Salkkujen painot, niiden harhat ja keskivirheet sekä riskibudjetit Omaisuusluokka w Harha Keskivirhe MCTR PCTR Tasapainosalkku (TP) Osakkeet 0,167-0,001-0,002 Valtionlainat 0,167-0,001-0,001 Kiinteistöt 0,167 0, Hyödykkeet 0,167 0,008 0,018 Kulta 0,167 0,007 0,015 VIX 0,167 0,453 0,969 Minimivarianssisalkku (MV) Osakkeet 0,085-0,003 0,029 0,030 0,110 Valtionlainat 0,624-0,011 0,043 0,015 0,410 Kiinteistöt 0,131-0,008 0,032 0,049 0,275 Hyödykkeet 0,028 0,011 0,025 0,028 0,034 Kulta 0,117 0,010 0,032 0,034 0,174 VIX 0,015 0,001 0,006-0,005-0,004 Rajoittamaton Markowitz (M) Osakkeet 0,772 7,873 23,383 0,029 0,235 Valtionlainat -0,289-0,136 14,577-0,001 0,002 Kiinteistöt 0,872 7,725 24,916 0,054 0,498 Hyödykkeet -0,030 1,154 7,118 0,012-0,004 Kulta -0,445-17,28 57,310-0,010 0,049 VIX 0,121 0,660 2,285 0,172 0,220 γ 8,219 0,798 11,043 Sharpe 0,893-0,078 0,134 CE 4,41% -21,90 118,93 Rajoitettu Markowitz (M-R) Osakkeet 0,442 0,019 0,223 0,034 0,282 Valtionlainat 0,000 0,022 0,077 0,003 0,000 Kiinteistöt 0,494-0,069 0,204 0,064 0,559 Hyödykkeet 0,000 0,031 0,067 0,020 0,000 Kulta 0,000 0,010 0,047 0,006 0,000 VIX 0,064-0,013 0,025 0,131 0,159 γ 12,30 0,972 6,392 Sharpe 0,895-0,066 0,125 CE 3,21% -0,738 1,679 ELÄKETURVAKESKUKSEN RAPORTTEJA 53
70 Katsaus institutionaalisen sijoittamisen periaatteisiin ja menetelmiin indeksillä on tilastollisesti nollasta poikkeavat painot. 1 Tasapainosalkussa lähes koko riskibudjetti on VIX-indeksillä. Minimivari-anssisalkun suurin riskibudjetti on valtionlainoilla. Molemmissa Markowtz-salkuissa noin puolet riskibudjetista on kiinteistösijoituksissa. Riskinkarttamisparametrin arvot molemmissa Markowitz-ratkaisuissa ovat suuria, mutta ne eivät ole tilastollisesti merkittäviä. Varmuusekvivalenssituotot ovat 4,41 ja 3,21 prosenttia, joista ainoastaan jälkimmäinen on tilastollisesti nollasta poikkeava. Tämä merkitsee sitä, että sijoittaja on indifferentti 3,21 prosentin varman, riskittömän, tuoton ja epävarman, rajoitetun Markowitzin ratkaisun odotetun tuoton välillä. Ne ovat hänelle samanarvoiset. Molemmilla Markowitzratkaisuilla Sharpen luvut ovat likimain samat ja ne ovat tilastollisesti erittäin merkitsevät. Taulukko 3.3. Salkkujen tunnusluvut Tunnusluku TP MV M M-R Tuotto % (aritm.) 17,80 7,39 17,16 13,39 Tuotto % (geom.) 14,78 7,05 11,85 11,65 Ylituotto % 13,20 5,46 10,26 10,06 Volatiliteetti % 23,03 8,04 32,59 18,41 Sharpe 0,57 0,68 0,32 0,55 Hajautus 0,62 0,56 0,74 0,60 Suurin pudotus % 21,20 17,38 78,07 51,63 Taulukko 3.3 esittää salkkujen otoksen ulkopuolisen performanssin. Tasapainosalkulla on suurin tuoton sekä aritmeettinen että geometrinen keskiarvo ja ylituotto. Minimivarianssisalkku tarjoaa pienimmän riskin. Salkun volatiliteetti on ainoastaan 8 prosenttia. Minimivarianssisalkulla on myös paras tuotto/riski-suhde eli Sharpen luku. Salkku tarjoaa myös parhaan riskien hajautuksen sekä pienimmän yhtäjaksoisen pudotuksen salkun arvossa. Rajoitettu Markowitzin ratkaisu on menestynyt rajoittamatonta paremmin Sharpen luvulla ja hajautusindeksin arvolla arvioituna. Markowitzin ratkaisuissa otoksen ulkopuoliset Sharpen luvut ovat huomattavasti pienemmät kuin otoksesta lasketut. 1 Painojen harha pienenee ja painojen tilastollinen merkitys paranee, kun painoihin sovelletaan euklidiseen normiin perustuvia rajoitteita (DeMiguel ym. [24]). Tuloksia ei ole kuitenkaan raportoitu tilan säästämiseksi. 54 ELÄKETURVAKESKUKSEN RAPORTTEJA
71 Sovellukset Minimivarianssisalkku on selvä voittaja. Naiivi tasapainosalkku on menestynyt tasaveroisesti rajoitetun Markowitzin ratkaisun kanssa Sharpen luvulla ja hajautusindeksillä mitattuna, mutta Markowitzin ratkaisun suurin yhtäjaksoinen pudotus on yli kaksinkertainen tasapainosalkun vastaavaan tunnuslukuun verrattuna. Nykyään on vaikea löytää sijoittajia, jotka puolustavat Markowitzin menetelmää. Kritiikki ei kuitenkaan kohdistu menetelmään, vaan siihen, kuinka sitä sovelletaan luvulla tutkijat alkoivat kehittää menetelmiä, joilla estimointivirheen vaikutusta salkun painoihin voidaan pienentää. Nyt tutkijat myös ymmärtävät paremmin, kuinka malli toimii. Tutkijoilla on myös käytössään entistä paremmat mekanismit, joilla rajoitteiden vaikutusta voidaan selvittää (Jagannathan ja Ma [39]). Puheet Markowitzin menetelmän kuolemasta ovatkin ennenaikaisia. Jos sijoittajat haluavat vähemmän aggressiivisia salkkuja, heidän on määriteltävä vähemmän aggressiivisia parametreja mallin syöttötiedoiksi. Tämä on keskeinen salkun regulaatioon liittyvä sanoma. Vähemmän aggressiivisia salkkuja voidaan saada monin eri tavoin. Esimerkiksi, jos oletetaan, että kaikilla salkun kompotenteilla on sama odotettu tuotto, niin silloin päädytään minimivarianssisalkkuun (MV). Edellisessä vertailussa tällainen salkku saavutti otoksen ulkopuolella parhaan tuotto/riski-suhteen, parhaan salkun kokonaisriskin hajautuksen ja pienimmän yhtäjaksoisen laskun salkun arvossa. Vähemmän aggressiivisia ratkaisuja saadaan aikaan myös soveltamalla salkunhoitoon erilaisia heuristisia menetelmiä. Termi heuristinen tarkoittaa kokemukseen perustuvaa tekniikkaa, jonka tarkoituksena on löytää sellainen hyväksyttävä ratkaisu, joka ei kuitenkaan ole minkään optimointiongelman optimaalinen ratkaisu. Tasapainosalkku (TP) on esimerkki tällaisesta nyrkkisääntöön perustuvasta ratkaisusta. Edellisessä vertailussa tasapainosalkku saavutti toisen sijan salkun tuotto/riski-suhteeseen perustuvassa vertailussa. DeMiguel, Garlappi ja Uppal [25] tutkivat 14 Markowitzin menetelmän ja sen laajennuksiin perustuvan menetelmän toimivuutta useassa havaintoaineistossa. He raportoivat, että yksikään ei pysty voittamaan naivia tasapainosalkkua otoksen ulkopuolella. ELÄKETURVAKESKUKSEN RAPORTTEJA 55
72 Katsaus institutionaalisen sijoittamisen periaatteisiin ja menetelmiin 3.3 Riskipariteettiin perustuvat salkut Riskipariteetti on toinen esimerkki heuristisista menetelmistä. Alunperin periaatteena on ollut muodostaa sellaisia tasapainoisia salkkuja, joissa salkun kaikilla komponenteilla on sama riskikontribuutio (MCTR). Kyseessä ei ole tasapainosalkku rahamäärällä vaan riskillä mitattuna. Riskipariteetin termiä käytettiin ensimmäisen kerran PanAgora-varainhoitoyhtiössä vuonna kuitenkin tätä vanhempi. Periaate on Bridgewater-varainhoitoyhtiö oli soveltanut sitä jo useita vuosia aikaisemmin All Weather -rahastossaan. Maillard, Roncalli ja Teiletche [50] julkaisivat ensimmäisenä riskipariteettisalkun teoreettisia ominaisuuksia käsittelevän artikkelin vuonna He osoittivat, että tämä salkku on olemassa, salkku on yksikäsitteinen ja se sijaitsee tehokkaan rintaman alapuolella minimivarianssisalkun ja tasapainosalkun välissä. Nykyään riskipariteetilla on laajempi tulkinta. Sillä tarkoitetaan erilaisia salkun allokaatiomenetelmiä, jotka Markowitzin menetelmästä poiketen eivät perustu sijoittajan hyötyfunktion maksimointiin. Salkuissa riskibudjetit eivät ole välttämättä samoja salkun kaikille komponenteille. Riskipariteetista onkin tullut lähinnä markkinointitermi, jolla varainhoito- ja rahastoyhtiöt tarjoavat palvelujaan sijoittajille. Alunperin riskipariteettisalkkua sovellettiin ainoastaan osakkeista ja korkosijoituksista koostuvaan salkkuun. Nyt sitä sovelletaan perinteisten omaisuusluokkien (osakkeet ja korkosijoitukset) lisäksi myös niin sanottuihin vaihtoehtoisiin sijoituksiin. Roncallin [64] kirja tarjoaa erinomaisen johdatuksen riskipariteetin tekniikoihin ja niiden soveltamiseen. Pfaffin [60] kirja esittelee laajasti erilaisia nykyaikaisia kvantitatiivisia tekniikoita, joita voidaan soveltaa salkun matemaattiseen optimointiin. Kirja esittelee myös alkuperäisen riskipariteettiratkaisun periaatteet. 1 Sovellan seuraavassa kuutta menetelmää: (1) käänteinen volatiliteetti, (2) sama riskikontribuutio, (3) alfa-pariteetti, (4) systemaattisen riskin pariteetti, (5) maksimaalinen hajautus ja (6) hajautettu riskipariteetti. Menetelmä (4) on oma sovelluk- 1 Roncallin kirjan kotisivu tarjoaa GAUSS-koodit ja Pfaffin kirja R-kodit kirjojen esimerkkeihin ja muihin sovelluksiin. 56 ELÄKETURVAKESKUKSEN RAPORTTEJA
73 Sovellukset seni ja siitä voidaan käyttää myös nimitystä beeta-riskipariteetti, muut on poimittu Deutche Bankin raportista [57]. Menetelmien tekniset yksityiskohdat on esitetty liitteessä. Käänteinen volatiliteetti (IV) Käänteinen volatiliteetti on menetelmistä yksinkertaisin. Siitä käytetään myös nimitystä naiivi riskipariteetti. Menetelmässä sama volatiliteettibudjetti allokoidaan kaikille salkun komponenteille. Toisin sanoen, salkussa komponentin paino on käänteisessä suhteessa komponentin volatiliteettiin. Menetelmän ongelmana on, että se ei ota huomioon komponenttien välisiä korrelaatioita ja ainoastaan sakottaa komponentteja, joilla on suuri volatiliteetti. Tällaisilla komponenteilla voi kuitenkin olla negatiivinen korrelaatio muiden komponenttien kanssa, jolloin hajautushyöty jää saavuttamatta. Perusteluna on, että menetelmä asettaa saman volatiliteetibudjetin kaikille salkun komponenteille. Sama riskikontribuutio (ERC) Samaan riskikontribuutioon perustuva riskipariteettimenetelmä pakottaa saman MCTR:n kaikille salkun komponenteille. ERC välttää IV:n keskeisen ongelman, koska se ottaa huomioon sekä komponenttien volatiliteetit että myös korrelaatiot. Maillard, Roncalli ja Teiletche [50] osoittavat matemaattisesti, kuinka menetelmää voidaan soveltaa sijoitussalkkuun. Perusteluna on, että menetelmä asettaa saman riskikontribuution kaikille salkun komponenteille. Alfa-riskipariteetti (ARP) Alfa-riskipariteetti on ERC:n laajennus, joka allokoi riskibudjetin jokaiselle salkun komponentille suhteessa komponentin alfaan. Käytännössä alfa voi olla mikä tahansa signaali, jonka perusteella salkku voidaan kohdentaa. Perusteluna on, että menetelmä asettaa komponentin riskibudjetin suhteessa komponentin alfaan. Systemaattisen riskin pariteetti (SRP) Systemaattisen riskin pariteeteetissa alfa-riskipariteetin alfa korvataan CAPM:n systemaattisella riskillä. Tällöin menetelmää voidaan myös kutsua beetariskipariteetiksi. Menetelmässä komponentin riskibudjetti asetetaan suhteessa komponentin systemaattiseen riskiin. ELÄKETURVAKESKUKSEN RAPORTTEJA 57
74 Katsaus institutionaalisen sijoittamisen periaatteisiin ja menetelmiin Maksimaalinen hajautus (MD) Maksimaalisen hajautuksen tarkoituksena on pienentää salkun hajautusriskiä. Menetelmässä maksimoidaan hajautusindeksin (3.2) käänteislukua. Hajautettu riskipariteetti (DRP) Lohre, Opfer ja Orszag [48] esittävät edellisistä täysin poikkeavan menetelmän. Menetelmän tarkoituksena on maksimoida salkun korreloimattomien vetojen lukumäärä. Salkkujen painot ja riskibudjettiluvut on esitetty taulukossa 3.4. Yleisenä piirteenä on, että painot ovat tasaisemmin jakautuneita kuin Markowitzin ratkaisuissa, joka onkin riskipariteetin tarkoitus. Käänteisen volatiliteetin salkussa suurin riskikontribuutio (PCTR) on valtionlainoilla ja kiinteistöillä. Muissa salkuissa VIX-indeksillä on suurin riskibudjetti. Kaikki muut paitsi käänteisen volatiliteetin salkku ovat saavuttaneet yli kymmenen prosentin keskimääräisen tuoton otoksen ulkopuolella viimeisen kymmenen vuoden aikana. Esimerkkisalkkujen tuotto/riski-suhteet eli Sharpen luvut ovat paremmat kuin Markowitzin ratkaisulla. Hajautetun riskipariteetin salkku on poikkeus. Sillä on suurin tuotto, mutta myös suurin riski ja pienin tuotto/riskisuhde. Neljällä riskipariteettisalkulla (ERC, ARP, SRP ja MD) on parempi Sharpen luku kuin yhdelläkään edellisen vertailun salkulla. Neljä riskipariteettisalkkua (IV, ERC, SRP ja MD) ovat tarjonnet paremman hajautushyödyn kuin yksikään edellisen vertailun salkuista. Riskipariteettiin perustuvat salkut ovat täyttäneet niille asetetut tavoitteet hajautettua riskipariteettia lukuun ottamatta. 58 ELÄKETURVAKESKUKSEN RAPORTTEJA
75 Sovellukset Taulukko 3.4. Riskipariteettisalkkujen painot ja riskibudjetit Omaisuusluokka w MCTR PCTR Käänteinen volatiliteetti (IV) Osakkeet 0,146 0,031 0,150 Valtionlainat 0,344 0,010 0,112 Kiinteistöt 0,173 0,046 0,265 Hyödykkeet 0,117 0,039 0,153 Kulta 0,188 0,033 0,206 VIX 0,033 0,104 0,114 Sama riskikontribuutio (ERC) Osakkeet 0,216 0,023 0,136 Valtionlainat 0,261 0,006 0,041 Kiinteistöt 0,185 0,035 0,178 Hyödykkeet 0,110 0,030 0,089 Kulta 0,166 0,023 0,103 VIX 0,062 0,267 0,453 Alfa-riskipariteetti (ARP) Osakkeet 0,246 0,015 0,076 Valtionlainat 0,151 0,003 0,008 Kiinteistöt 0,190 0,022 0,089 Hyödykkeet 0,147 0,024 0,072 Kulta 0,173 0,016 0,058 VIX 0,094 0,356 0,698 Systemaattisen riskin pariteetti (SRP) Osakkeet 0,201 0,026 0,162 Valtionlainat 0,332 0,008 0,078 Kiinteistöt 0,177 0,040 0,221 Hyödykkeet 0,085 0,031 0,080 Kulta 0,155 0,025 0,122 VIX 0,050 0,219 0,337 Maksimihajautus (MD) ELÄKETURVAKESKUKSEN RAPORTTEJA 59
76 Katsaus institutionaalisen sijoittamisen periaatteisiin ja menetelmiin Taulukko 3.4. Riskipariteettisalkkujen painot ja riskibudjetit Omaisuusluokka w MCTR PCTR Osakkeet 0,323 0,018 0,128 Valtionlainat 0,098 0,003 0,006 Kiinteistöt 0,181 0,027 0,104 Hyödykkeet 0,119 0,025 0,064 Kulta 0,191 0,018 0,072 VIX 0,088 0,331 0,626 Hajautettu riskipariteeti (DRP) Osakkeet 0,108-0,010-0,007 Valtionlainat 0,030-0,003-0,001 Kiinteistöt 0,143-0,013-0,011 Hyödykkeet 0,179-0,002-0,003 Kulta 0,190 0,000 0,000 VIX 0,350 0,483 1,021 Taulukko 3.5. Salkkujen tunnusluvut Tunnusluku IV ERC ARP SRP MD DRP Tuotto % (aritm.) 9,58 11,90 13,82 10,67 13,90 29,06 Tuotto % (geom.) 9,01 11,22 12,50 10,01 12,04 17,95 Ylituotto % 7,42 9,64 10,91 8,42 11,05 16,36 Volatiliteetti % 10,48 11,05 15,58 11,10 15,24 42,66 Sharpe 0,71 0,87 0,70 0,76 0,73 0,38 Hajautus 0,49 0,48 0,70 0,48 0,50 0,79 Suurin pudotus % 25,96 26,64 27,92 24,70 29,07 39,78 Riskipariteetin etuna on, että käyttäjän on estimoitava ainoastaan kovarianssimatriisi. Tuottoennusteita ei tarvita. Esimerkkisalkut ovat staattisia, koska salkkuja ei yksinkertaisuuden vuoksi ole rebalansoitu kuukausittain. Rebalansoinnin tarkoituksena on pitää salkun riskipariteetti vakioina. Taulukosta 3.4 havaitaan, että ERC-salkun komponenttien MCTR-luvut eivät ole samoja, joka on riskipariteettimenetelmän alkuperäinen tarkoitus. Syynä tähän on, että otosperiodin kovari- 60 ELÄKETURVAKESKUKSEN RAPORTTEJA
77 Sovellukset anssimatriisi ei ole säilynyt muuttumattomana. Kovarianssimatriisissa (kovariansseissa ja variansseissa) esiinty ajallista riippuvuutta, jota voidaan sekä mallittaa että ennustaa (Engle [29, 28]). Käytännössä riskipariteettimenetelmää on syytä soveltaa dynaamisesti, käyttämällä ehdollisen heteroskedastisuuden sallivaa kovarianssimatriisia. Tällä olisi todennäköisesti päästy vielä parempaa tulokseen. Yksinkertaisin tapa soveltaa ajassa muuttuvaa kovarianssimatriisia on estimoida se liukuvassa, esimerkiksi 24 kuukauden liukuvassa ikkunassa. Tällöin käänteiseen volatiliteettiin perustuvaa menetelmää voidaan soveltaa helposti esimerkiksi Excelillä. Ajassa muuttuvaa kovarianssimatriisia sovelletaan seuraavan esimerkin dynaamisessa ratkaisussa. 3.4 Vaihtoehtoiseen beetaan perustuvat salkut Voidaan pitää yllätyksenä, että Markowitzin portofioteorian taustalla oleva CAPM toimi niinkin hyvin ensimmäisen parinkymmenen vuoden ajan, vaikka mallin taustalla olevat oletukset ovat ainoastaan todellisuuden yksikertaistuksia. Viimeistään Mertonin [55, 56] artikkeleista lähti liikkeelle ajatus siitä teoreettisesta mahdollisuudesta itse asiassa todennäköisyydestä että markkinatuottojen selittämiseen tarvitaan markkinasalkun lisäksi myös muita riskifaktoreita, tilamuuttujia eli hinnoiteltujen riskien lähteitä, joiden avulla voidaan selittää, miksi jotkut keskimääräiset tuotot ovat toisia korkeampia. Faman ja Frenchin [34, 35] kolmen riskifaktorin hinnoittelumalli on tunnetuin laajennus ja se on syrjäyttänyt CAPM:n akateemisissa sovelluksissa. Arvoosakkeilla on suuremmat keskimääräiset tuotot kuin kasvuosakkeilla ja pienten yhtiöiden osakkeilla on keskimäärin suuremmat tuotot kuin suurten yhtiöiden osakkeilla. Näitä empiirisiä havaintoja voidaan selittää makrotalouden riskitekijöillä (Cochrane [21], sivut ). Taustalla ovat taloudelliseen ahdinkoon ja talouden taantumiin liittyvät riskit. Faman ja Frenchin mallia täydennetään usein momentum -tekijällä, jota ei yleisesti tunnusteta riskifaktoriksi, koska sille ei löydy riittävää talousteoreettista perustelua. Tästä neljän riskifaktorin mallista käytetään nimitystä Carhartin [16] malli. Eri omaisuusluokkien tuottojen taustalla ovat makrotalouden riskifaktorit ja niiden taustalla taas ovat omaisuusluokkien ominaispiirteet (characteristics). Mutta ELÄKETURVAKESKUKSEN RAPORTTEJA 61
78 Katsaus institutionaalisen sijoittamisen periaatteisiin ja menetelmiin mitä ne riskifaktorit oikein ovat? Tähän ei ole tarjolla yksikäsitteistä vastausta. Cochrane [23] esittää tuottoja ennustavan regression R ei t+1 = a + b T C it + ε it, jossa odotetut tuotot ovat ominaispiirteiden funktio E ( R e t+1 C t ) siten, että C t on suuri ominaispiirteistä koostuva vektori: C t = [size, book/market, momentum, accruals, dividend/price, credit spread,...]. Asiaa voidaan havainnollistaa siten, että C t esittää hampurilaisen sisältämiä ravintoaineita (esimerkiksi hiilihydraatit, rasvat, valkuaisaineet, kivennäisaineet, vitamiinit ja vesi). Hesburger ja BigMac sisältävät todennäköisesti samoja ravintoaineita likimain samassa suhteessa. Jos Hesburger ja BigMac olisivat osakkeita, niin niissä olisi samat yhteiset riskitekijät, jolloin osakkeiden tuotot eivät riipuisi niiden nimistä (Hesburger/BigMac) vaan niiden ominaispiirteistä eli yhteisistä riskitekijöistä. CPPIB (the Canada Pension Plan) soveltaa ainoastaan kahta riskifaktoria, osakkeita ja joukkovelkakirjoja (Ang [3]). CPPIB käyttää salkuissaan myös muita omaisuusluokkia, listaamattomien yhtiöiden osakkeita, infrastruktuurisijoituksia ja muita epälikvidejä sijoituksia, mutta ei pidä niitä omaisuusluokkina. Listaamattomien yhtiöiden osakkeet ja muut salkun komponentit ovat ainoastaan kahden faktorin, osakkeiden ja joukkovelkakirjojen, kombinaatioita. Jokainen dollari listaamattomien yhtiöiden osakkeita salkussa vastaa 1,30 dollaria sijoitettuna pörssinoteerattujen yhtiöiden osakkeisiin ja korkoinstrumenttien lyhyeksi myyntiä 30 sentillä. Jokainen dollari kiinteistösijoituksia salkussa vastaa 40 sentin sijoitusta noteerattujen yhtiöiden osakkeisiin ja 60 sentin sijoitusta joukkovelkakirjoihin. CPPIB:lle siis pätee C t = [osakkeet, joukkovelkakirjat]. Ilmasen [37] mukaan relevanteilla faktoreilla on kaksi tyypillistä ominaisuutta: (1) ne johtavat tuottojen yhteisvaihteluun ja (2) ne on hinnoiteltu markkinoilla. Ilmanen nimeää neljä tärkeintä riskifaktoria: (1) kasvu, (2) inflaatio, (3) likviditeetti ja (4) häntäriski. 62 ELÄKETURVAKESKUKSEN RAPORTTEJA
79 Sovellukset Faktorit on esitetty Ilmansen kuution (kuva 2.2) etutahkossa. Ilmanen käsittelee näitä tarkemmin kirjassaan [37] ja artikkelissaan [38] ja nimeää ne seuraavasti: 1. Arvo (value). Arvo-osakkeet (osakkeet, joilla on alhainen hinta suhteessa kirjanpitoarvoon) ovat päihittäneet sekä markkinaindeksit että kasvuosakkeet (osakkeet, joilla on korkea hinta suhteessa kirjanpitoarvoon) usean vuoden ajan. 2. Carry. Carry-sijoittamisessa myydään alhaisen tuoton sijoitusinstrumentteja ja ostetaan korkean tuoton instrumentteja. Carry-sijoittamista sovelletaan eniten valuutta- ja korkomarkkinoilla. 3. Trendi ja momentum. Trendiä seuraavat strategiat liittyvät markkinoiden ajoittamiseen. Strategiaa sovelletaan usein ostamalla edeltävän vuoden voittajaosakkeita ja myymällä edeltävän vuoden häviäjiä. 4. Volatiliteetti. Asiaa voidaan tarkastella tuottojakauman näkökulmasta. Jakauman vasen häntä vastaa vakuutusten ostamista ja myymistä kun taas oikea häntä kuvaa lottokuponkien ostamista. 5. Likviditeetti. Sijoittajia, joilla on pitkät sijoitushorisontit kompensoidaan epälikvidien omaisuusluokkien pitämisestä salkuissaan. Riskifaktorit eivät ole ainoastaan yhden omaisuusluokan ominaisuuksia, vaan ne pätevät yleisesti kaikkiin omaisuusluokkiin. Asness, Moskowitz ja Pedersen [7] löytävät arvo- ja momentun-riskifaktorin kahdeksalta markkinalta ja omaisuusluokasta. Vaihtoehtoiseen beetaan petustuvat smart beta -strategiat soveltavatkin riskifaktoreita useaan omaisuusluokkaan. Tässä hyödynnetään sekä riskifaktoreista saatavaa tuottoa että eri omaisuusluokkien käytöstä saatavaa riskien hajautushyötyä. Riskifaktoreille (esimerkiksi osakkeille) on ominaista, että niiden tarjoama pitkän ajanjakson riskilisä on positiivinen, mutta huonoina aikoina niiden tarjoama tuotto on alhainen, usein negatiivinen. Tiivistän seuraavassa riskifaktoreihin liittyvän informaation yhteen ainoaan riskifaktoriin, stokastiseen diskonttotekijään (SDF), jolla tulevia epävarmoja kassavirtoja diskontataan. Menetelmän yksityiskohdat on esitetty liitteessä. SDF yhdistää kaikki riskisopetukset yhdeksi yksittäiseksi stokastiseksi diskonttotekijäksi, joka on sama kaikille omaisuusluokille. ELÄKETURVAKESKUKSEN RAPORTTEJA 63
80 Katsaus institutionaalisen sijoittamisen periaatteisiin ja menetelmiin Mallin taustalla on Mertonin ([56]) kehittämä intertemporaalinen pääomahyödykkeiden hinnoittelumalli (ICAPM), jossa stokastinen diskonttotekijä m t+1 on tilamuuttujien lineaarikombinaatio: m t+1 = a+b f t+1, jossa faktorit ovat sijoittajan kulutus- ja portfoliopäätöksiin vaikuttavia tilamuuttujia. Ne ovat muuttujia, jotka kuvaavat, kuinka hyvin sijoittaja menestyy optimoinnissaan. ICAPM ei kuitenkaan identifioi tilamuuttujia f t. Tilamuuttujien valinta on käytännössä mielivaltaista ja tämän johdosta Fama ([30]) toteaa, että ICAPM on eräänlainen kalastuslupa. Kalastuksen välttämiseksi on hyvä tarkistaa, että tilamuuttujat todella pystyvät ennustamaan tuottoja. Taulukko 3.6 esittää stattisen salkun tunnusluvut. Optimoinnissa tuottotavoitteeksi on asetettu 10 prosenttia ja salkun herkkyys stokastisen diskonttotekijän muutoksille on asetettu nollaksi, eli β p = 0. Optimoidun salkun aritmeettinen (geometrinen) tuotto on keskimäärin 8,67 (7,30) prosenttia kymmenen vuoden sijoitusjaksolla otoksen ulkopuolella ja salkun ylituotto on 7,08 prosenttia. Volatiliteetti on 16,63 prosenttia ja salkun Sharpen luku on 0,43. Hajautusindeksin arvo on 0,64. Suurin yhtäjaksoinen pudotus salkun arvossa on 37,35 prosenttia, joka toteutui finanssikriisin aikana. Korrelaatio stokastisen diskonttotekijän kanssa on -0,59, joka on tilastollisesti erittäin merkittävä. Tämä merkitsee sitä, että salkku ei ole täysin neutraali marginaalihyödyn kasvun näkökulmasta, joka oli alkuperäinen tavoite. Sovellan malliin myös dynaamista ratkaisua. Sovelluksessa riskilataukset, omaisuusluokkien vaihtoehtoiset beetat, ovat ajassa muuttuvia kuten myös tuottojen kovarianssimatriisi. Estimoin edelliset Kalmanin suotimella ja jälkimmäisen moniulotteisella garch-mallilla. Ratkaisussa käytetään yhden askeleen ennusteita beetoille ja kovarianssimatriisille. Optimoinnissa tuottotavoite on edelleen 10 prosenttia ja salkun herkkyys stokastisen diskonttotekijän muutoksille asetetaan nollaksi, eli β p = 0. Taulukko 3.7 esittää dynaamisen salkun keskeiset tunnusluvut. Salkun kymmenen vuoden tuotto aritmeettisena (geometrisena) keskiarvona on nyt 15,79 (14,81) prosenttia ja tuoton volatiliteetti 13,59 prosenttia. Vertailuna, HFRI:n 1 makro- 1 Hedge Fund Research https://hedgefundresearch.com. 64 ELÄKETURVAKESKUKSEN RAPORTTEJA
81 Sovellukset Taulukko 3.6. Staattisen salkun tunnusluvut Omaisuusluokka w MCTR PCTR Osakkeet 0,096 0,024 0,057 Valtionlainat 0,654 0,005 0,078 Kiinteistöt 0,426 0,052 0,549 Hyödykkeet 0,040 0,010 0,010 Kulta -0,273-0,008 0,050 VIX 0,056 0,187 0, % 100% Tunnusluku Arvo Tuotto % (aritm.) 8,67 Tuotto % (geom.) 7,30 Ylituotto % 7,08 Volatiliteetti % 16,63 Sharpe 0,43 Hajautus 0,64 Suurin pudotus % 37,35 Korrelaatio -0,59 Taulukko 3.7. Dynaamisen salkun tunnusluvut Tunnusluku Arvo Tuotto % (aritm.) 15,79 Tuotto % (geom.) 14,81 Ylituotto % 14,20 Volatiliteetti 13,59 Sharpe 1,05 Suurin pudotus % 11,53 Korrelaatio 0,09 strategian (HFRI Macro (Total) Index) tuotto on vastaavana ajanjaksona ollut 4,27 prosenttia aritmeettisena keskiarvona ja 4,14 prosenttia geometrisena keskiarvona 4,8 prosentin volatiliteetilla. Salkun Sharpen luku on nyt 1,05 ja suurin pudotus salkun arvossa on 11,53 prosenttia. Salkun korrelaatio stokastisen diskonttotekijän kanssa on 0,09, joka ei ole tilastollisesti merkittävä. Dynaaminen β-strategia on siis saavuttanut sille asetetun neutraalisuustavoitteen. Smart beta -strategiaan perustuvan staattisen (vihreä viiva) ja dynaamisen ELÄKETURVAKESKUKSEN RAPORTTEJA 65
82 Katsaus institutionaalisen sijoittamisen periaatteisiin ja menetelmiin Kuvio 3.2. Staattinen ja dynaaminen smart beeta -salkku (musta viiva) salkun arvon kehitys on esitetty kuvassa 3.2. Finanssikriisin alkuun saakka stattinen ja dynaaminen salkku seurasivat toisiaan melko läheisesti. Finanssikriisin aikana stattinen salkku koki 37 prosentin yhtäjaksoisen arvon laskun, kun taas dynaaminen salkku selvisi finanssikriisistä 11,5 prosentin pudotuksella. Kymmenessä vuodessa dynaamisen salku arvo on kasvanut lähes 4,5-kertaiseksi, kun taas stattisen salkun arvo on ainoastaan kaksinkertaistunut. Stokastisen diskonttotekijän (SDF) asemasta, riskifaktorina voidaan käyttää myös VIX-indeksiä, joka selittää erittäin voimakkaasti SDF:n vaihtelua. Mallin selitysaste R 2 on 0,49 ja ˆβ = 3,112 (liitteen taulukko A.2). Tämä yksinkertaistaa sovellusta huomattavasti. Osakesalkkua optimoitaessa vaihtoehtoisen beetan lähteenä voidaan käyttää esimerkiksi MSCI:n Factor Tilt -indeksejä. 1 Jos osakesalkkuun halutaan esimerkiksi tiltti volatiliteettiin, salkun kolmantena jalkana käytetään MSCI:n volatiliteetti-indeksiä ja sen beetalle asetetaan tavoitearvo. Indeksit voidaan myös yhdistää yhdeksi indeksiksi, indeksien lineaarikombinaatioksi eli salkuksi, esimerkiksi soveltamalla tasapainoja. Vaihtoehtoisesti, indekseihin voidaan soveltaa pääkomponenttianalyysiä, jolloin ensimmäinen pääkomponentti valitaan ratkaisun kolmanneksi jalaksi. 1 Value, low size, momentum, low volatility, dividend yield ja quality. 66 ELÄKETURVAKESKUKSEN RAPORTTEJA
83 Johtopäätökset 4 Johtopäätökset Markkinat ovat siirtyneet keskimääräistä alhaisempien tuottojen kauteen; osakemarkkinat todennäköisesti pysyvästi, mutta korkomarkkinat useiksi vuosiksi. Tilanne on hyvin poikkeuksellinen, sillä koskaan aikaisemmin osake- ja korkomarkkinat eivät ole olleet yliarvostettuja samanaikaisesti. Osakkeiden keskimääräinen reaalituotto 113 vuoden pituisessa historiassa on ollut 5,2 prosenttia, valtionlainojen 1,8 prosenttia ja lyhyiden korkosijoitusten 0,9 prosenttia. Osakkeiden valtionlainojen tuoton ylittävä ylituotto on ollut 3,4 prosenttia ja osakkeiden riskittömien korkosijoitusten tuoton ylittävä ylituotto on ollut 4,3 prosenttia. Historian tuottojen projisointi tulevaisuuteen on kuitenkin osoitus perusteettomasta ylioptimismista. Suomen eläkejärjestelmän sijoitussalkku jakautuu likimain 40/40/20, jossa on noin 40 prosenttia osakkeita, 40 prosenttia korkosijoituksia ja 20 prosenttia muita sijoituksia. Lehtitietojen mukaan (HS ) syyskuussa sovitun eläkeuudistuksen yhteydessä on sovittu, että työeläkeyhtiöiden sijoitussääntöjä muutetaan niin, että ne mahdollistavat työeläkevaroille paremmat sijoitustuotot, kun osakkeiden määrää lisätään. Oletuksena on, että sijoitukset tuottavat reaalisesti, eli inflaation jälkeen, keskimäärin 3,5 prosenttia vuodessa. Osakkeiden korkeasta arvostustasosta johtuen, osakkeiden pitkän ajanjakson odotettu reaalituotto on nyt 3 4 prosenttia. Alhaisesta korkotasosta johtuen korkosijoitusten reallituotto-odotus on nolla. Eläkejärjestelmän tuotto-oletuksen saavuttamiseksi korkosijoitukset pitäisi korvata osakkeilla, jolloin osakkeiden paino työeläkeyhtiöiden ja -laitosten salkuissa olisi 80 prosenttia. Tällainen paino merkitsisi sitä, että noin 100 prosenttia sijoitusriskistä olisi osakemarkkinoiden riskiä. Eläkevarat olisivat aivan liian riippuvaisia osakemarkkinoiden suunnasta ja järjestelmä olisi herkkä osakemarkkinoiden riskille, samalla tavalla kuin edellisen finanssikriisin aikana. Eläkejärjestelmän uudistamisesta sopineiden työmarkkinajohtajien sijoitususkomus perustuu vanhaan käsitykseen, että osaketuotto on ainoa korkean tuoton lähde. Tuotolla on kuitenkin useita eri lähteitä, joita on syytä käyttää hyväksi. Vaihtoehtoiseen beetaan panostaminen eli smart beta -strategioiden hyödyntäminen tarjoaa mahdollisuuden parempaan lopputulokseen. Osakeriippuvuuden vähentämi- ELÄKETURVAKESKUKSEN RAPORTTEJA 67
84 nen ja muiden riskitekijöiden hyödyntäminen parantaa sekä salkkujen riskihajautusta että salkkujen riskisopeutettua tuottoa. Riskipariteettiin ja vaihtoehtoiseen beetaan perustuvat strategiat ovat paras keino selvitä kunnialla alhaisten tuottojen aikakaudesta. Riskipariteettiin perustuva sijoittaminen merkitsee sitä, että sijoitussalkun kaikkien omaisuusluokkien riskit ovat tasapainossa eikä volatiileimman omaisuusluokan anneta hallita muita omaisuusluokkia riskibudjetissa. Sovellettuna vaihtoehtoiset beetat toimivat systemaattisen lisätuoton lähteinä. Niihin liittyvää beeta-preemiota voidaan hyödyntää soveltamalla erilaisia sijoitustyylejä, kuten esimerkiksi arvosijoittamista, momentumiin perustuvaa sijoittamista, carry-sijoittamista ja alhaiseen riskiin (volatiliteettiin) perustuvaa sijoittamista. Eläkesijoittajat ovat vähitellen siirtymässä smart beeta -salkkuihin. Esimerkiksi UK Pension Protection Fund in 23 miljardin euron rahasto on siirtymässä aktiivisesta salkunhoidosta smart beeta -sijoittajaksi. 1 Smart beeta -salkunhoito on kuitenkin vielä ominaista ainoastaan suurille eläkerahastoille. Yli 10 miljardin dollarin salkuista 46 prosenttia soveltaa smart beeta -allokaatiota kun taas enintään yhden miljardin salkuista, smart beeta -soveltajia on ainoastaan yhdeksän prosenttia. 2 Professorien ensimmäinen raportti ([5]) suositteli, että Norjan öljyrahaston Katsaus institutionaalisen sijoittamisen periaatteisiin ja menetelmiin (NBIM) tulisi siirtyä faktoriperusteisten vertailuindeksien käyttöön tavanomaisten indeksien asemesta. Ang [3] mainitsee, että NBIM reagoi professorien raporttiin kirjoittamalla valtiovarainministeriölle kirjeen todeten, että aktiivinen salkunhoito altistaa eläkerahaston enemmän tai vähemmän systemaattisille riskitekijöille. Tämän johdosta systemaattisten riskien hallinnoinnin ja kontrollin tulee olla osa rahaston hallinnollista toimenkuvaa. 3 NBIM tunnustaa faktorien olemassa olon ja haluaa ne omaan kontrolliinsa. Kyseessä on tärkeä debatti siitä, millä hallinnon tasolla faktoreita koskevat strategiset päätökset tulee tehdä. Toisessa kirjeessä ministeriölle NBIM kirjoitti, että rahaston sijoitustrategia tulisi suunnitella sellaiseksi, että NBIM voisi hyödyntää faktoreiden tarjoamaa riskilisää dynaamisesti. Ministeriö ei ole vielä tehnyt lopullista 1 IPE, Investment & Pensions Europe, IPE, Investment & Pensions Europe, Professorien raportissa todetaan, että noin 70 prosenttia öljyrahaston aktiivituotosta voidaan selittää systemaattisilla riskifaktoreilla. 68 ELÄKETURVAKESKUKSEN RAPORTTEJA
85 Johtopäätökset suositusta, tulisiko dynaamisia faktoreita koskeva päätöksenteko tapahtua eläkevarojen omistajan (Parlamentin) vai varoja hallinnoivan instanssin (NBIM) tasolla. Kysymys on siitä, millä tasolla eläkeyhteisön sijoitusstrategiaa koskevat päätökset tulee tehdään. Ang [3] käsittelee kirjassaan laajasti eläkeyhteisöjen hallintoa. Yhteisöissä toimivien henkilöiden palkkaus, palkkiot ja taidot muistuttavat pyramidia. Sen huipulla on hallitus, jonka jäsenten saama rahallinen korvaus on pienin. Monilla hallituksen jäsenillä on joko vain vähäinen kokemus sijoittamisesta tai ei minkäänlaista kokemusta. Julkisen sektorin eläkerahastojen hallitukset koostuvat usein poliitikoista tai työmarkkinajärjestöjen edustajista, joilla ei ole juurikaan sijoituskokemusta. Eläkeyhteisöjen salkunhoitajat ovat pyramidin keskellä. Heidän ansionsa yleensä riippuvat heidän vastuulla olevien sijoitussalkkujen koosta, ei niinkään heidän aikaansaamasta lisäarvosta. Pyramidin pohjalla ovat eläkeyhteisöjen palkkaamat ulkopuoliset salkunhoitajat, joiden saama rahallinen kompensaatio on suurin ja se maksetaan rahastojen periminä palkkioina. Suurimmat eläkeyhteisöjen sijoitussalkkuun vaikuttavat päätökset muistuttavat käännettyä pyramidia. Tärkein salkkua koskeva päätös on valinta, kuinka paljon salkku ottaa riskiä ja mistä faktoripreemioista tuotto kerätään. Hallituksen jäsenet tekevät tämän päätöksen. Ang [3] toteaa, että eläkeyhteisöjen hallitukset eivät voi ulkoistaa kahta varainhoidon tärkeintä päätöstä: (1) salkun riskitason ja (2) hyödynnettävien riskilisien valintaa. Esimerkiksi CPPIB (Canada Pension Plan Investment Board) omistaa vertailusalkun. Se muodostaa CPPIB:n strategisen riskinoton ytimen, joka on käytännössä rahaston faktoririskien valinta. Vertailusalkun valinnassa CPPIB:n hallitus kiinnittää halutun riskitason ja ne faktoririskipreemiot, joita pitkän ajan kuluessa halutaan hyödyntää. Hallitusten jäsenten saama rahallinen kompensaatio on pienin ja he ovat vähiten informoituja. Pyramidin pohjalla parhaiten palkatut ulkopuoliset salkunhoitajat pyrkivät generoimaan eläkesijoittajalle ylituottoa, alfaa, mutta heidän toiminnallaan on pienin vaikutus rahastojen menestykseen. Heille maksetaan eniten, mutta heidän merkityksensä on vähäisin. CPPIB:n vertailusalkku on passiivinen, joka vastaa likimain rahaston velvoitteita. Salkkua voidaan hoitaa kustannustehokkasti käyttämällä passiivisia indeksituotteita. Tällaista passiivista dynaamisten faktoripreemioiden hyödyntämista sa- ELÄKETURVAKESKUKSEN RAPORTTEJA 69
86 Katsaus institutionaalisen sijoittamisen periaatteisiin ja menetelmiin notaam Norjan malliksi. 1 Useat institutionaaliset sijoittajat harkitsevat Norjan mallin seuraamista; korjata aggressiivisesti dynaamisia riskilisiä halvalla ja passiivisesti. Professorien raportin julkistamistilaisuudessa Ang korosti, että faktoriperusteinen sijoittaminen on passiivista, mutta dynaamista ja indeksisijoittamista, mutta aktiivista. Faktorisijoittaminen perustuu passiiviseen sijoittamiseen, joka tukeutuu kustannustehokkaasti historian havaintoihin ja akateemisen tutkimuksen perinteeseen. Periaate implikoi, että sijoittajat maksavat ainoastaan sellaisesta aktiivisesta salkunhoidosta, jonka tuottoja ei voida saavuttaa passiivisesti. Uusi paradigma ei implikoi, että Markowitzin nykyaikainen portfolioteoria olisi vanhanaikainen. Se on edelleen nykyaikaan sopiva. Puheet Markowitzin periaatteen kuolemasta ovatkin sekä ennenaikaisia että suuresti liioiteltuja. Markkinaarvopainotteinen markkinasalkku, esimerkiksi passiivinen 60/40-salkku, on edelleen tehokkain sijoitussalkku, joka on järkevintä muodostaa pelkästään indeksituotteista. Poikkeaminen markkina-arvopainotteisesta salkusta, esimerkiksi faktoriperusteinen sijoittaminen, on osoitus aktiivisesta salkunhoidosta. Paras ratkaisu saadaan soveltamalla passiivista indeksisijoittamista markkinasalkkuun, yhdistämällä siihen dynaaminen ja aktiivinen allokaatio tarjolla oleviin faktorituottoihin. Faktorituoton lähteinä voidaan käyttää aktiivisesti tai passiivisesti hoidettuja tyylirahastoja. Faktorisijoittamisesta saatavaa tuottoa ei pidä ymmärtää alfa-tuotoksi. Tuotto on peräisin vaihtoehtoisista riskilisistä, vaihtoehtoisen beeta-tuoton lähteistä. Niiden olemassaolo ei merkitse sitä, että markina-arvopainotteinen salkku olisi vähemmän tehokas kuin muita ominaispiirteitä painottava salkku. 2 Kaikki sijoittajat eivät voi hyväksyä vaihtoehtoisiin faktoreihin liittyviä riskejä. Heille, keskimääräisille sijoittajille, markkina-arvopainotteinen markkinasalkku on edelleen paras sijoitussalkku. Sillä on paras tuotto/riski-suhde. 1 Aikaisemmin on mainittu, että NBIM on käytännössä suuri indeksirahasto, kaappiindeksoija. 2 Malkiel [51] varoittaa älybeetasijoittamiseen liittyvistä harhakäsityksistä. 70 ELÄKETURVAKESKUKSEN RAPORTTEJA
87 Liite A Liite Markowitzin keskiarvo varianssi-periaate Markowitz muotoili ensimmäisenä optimaalisen salkun matemaattiset periaatteet. Hän oletti, että sijoittaja pitää salkun odotettua tuottoa haluttuna asiana ja tuoton varianssia kartettavana seikkana. Sijoittajan ongelma voidaan määritellä kahdella tavalla: 1. Tehtävänä on maksimoida salkun odotettu tuotto volatiliteettirajoitteen alaisuudessa (σ-ongelma): (A.1) max w µ(w) ehdolla σ(w) σ. 2. Vaihtoehtoisesti, salkun tuoton volatiliteetti voidaan minimoida tuottotavoitteen alaisuudessa (µ-ongelma): (A.2) minσ(w) ehdolla µ(w) µ. Ongelmissa µ(w) = w T π on salkun tuotto, w on salkun painoista koostuva vektori, π on salkun komponenttien odotetuista tuotoista koostuva vektori, σ(w) = w T Σw on salkun tuoton volatiliteetti ja Σ on tuottojen kovarianssimatriisi. Markowitzin [53] keskeinen oivallus oli muuttaa alkuperäinen epälineaarinen optimointiongelma (A.1) kvadraattiseksi optimointiongelmaksi, joka on helpompi ratkaista numeerisesti: (A.3) w (γ) = argmax w wt π γ 2 wt Σw ehdolla ι T w = 1, jossa γ on riskinkarttamisparametri ja ι on ykkösistä koostuva vektori. Ongelmalla (A.3) on kaksi erikoistapausta. Parametrin arvolla γ = 0 sijoittaja maksimoi odotetu tuoton riskistä välittämättä. Kun γ = optimointingelmana on (A.4) w ( ) = argmin 1 2 wt Σw ehdolla ι T w = 1. Optimaalinen salkku (A.4) minimoi salkun tuoton varianssin. Salkusta käytetään nimitystä minimivarianssi- eli MV-salkku. ELÄKETURVAKESKUKSEN RAPORTTEJA 71
88 Katsaus institutionaalisen sijoittamisen periaatteisiin ja menetelmiin Markowitzin menetelmän soveltaminen edellyttää, että käyttäjän on estimoitava sekä tuottojen kovarianssimatriisi että odotettujen tuottojen vektori µ. Käyttäjän on määriteltävä kyseiset mallin syöttötiedot voidakseen ratkaista optimaalisen salkun painot. Saadut ratkaisut ovat kuitenkin yleensä epästabiileja, jolloin syöttötietoja tulee jollain tavoin säädellä. Ongelman ratkaisemissa sovelletaan usein erilaisia plug-in -estimaattoreita. 1 Niin sanottu kovarianssimatriisin kutistaminen (shrinkage) on useimmiten käytetty menetelmä pienentää kovarianssimatriisin harhaisuutta. James Stein -estimaattori taas kutistaa tuottojen otoskeskiarvoja kohti jotain yhteistä arvoa, joka on usein keskiarvojen keskiarvo. Kyseisillä menetelmillä pystytään kyllä parantamaan optimaalisten salkkujen robustisuutta, mutta niillä ei saavutetaa toivottua lopputulosta. Käytännössä salkunhoitajat asettevat rajoitteita salkun painoille. Esimerkiksi osakkeita saa olla enintään x prosenttia ja valtionlainoja pitää olla vähintään y prosenttia. Tällaiset rajoitteet on helppo liittää kvadraattisen optimoinnin tavoitefunktioon (A.3). Tätä voidaan sanoa salkun kiduttamiseksi. Asettamalla enimmäis- tai vähimmäisarvoja salkun painoille salkku lopulta tunnustaa ja tarjoaa sellaisen ratkaisun, jota salkun optimoja viime kädessä haluaa. Koska Markowitzin menetelmän syöttötiedot ovat satunnaismuuttujia, salkun painot ja tehokas rintama ovat myös satunnaismuuttujia. Britten-Jones [14] osoittaa tämän estimoimalla tangenttisalkun painot regressioanalyysillä, jolloin tangenttisalkun tilastollista merkitsevyyttä voidaan testata tavanomaisten tilastollisten mittareiden avulla. Brandt, Santa-Clara ja Valkanov [13] ratkaisevat useita osakkeita sisältävän osakemarkkinasalkun painot estimoimalla mallin ekonometrisesti GMM:llä hyödyntämällä osakkeiden ominaispiirteitä. Näissä kahdessa artikkelissa matemaattinen optimointiongelma muutetaan tilastolliseksi estimointiongelmaksi. Sovellan samaa periaatetta, muutan Markowitzin kvadraattisen opitimointiongelman (A.3) ekonometriseksi estimointiongelmaksi. Taulukossa 3.2 olevat ratkaisut osoittavat, millaisia käytännön ongelmia Markowitzin menetelmän soveltamiseen liittyy. 1 Esimerkiksi Brandt [12] käsittelee näitä sivuilla ELÄKETURVAKESKUKSEN RAPORTTEJA
89 Liite Markowitzin ongelman (A.3) ensimmäisen kertaluvun ehto optimille saadaan derivoimalla (A.3) painovektorin suhteen ja asettamalla N derivaattaa nolliksi: (A.5) π i γσw i = 0. Optimi asetta ehdon (A.5) Σw i = σ ip. Tämä merkitsee sitä, että tasapainossa komponentin i odotettu tuotto on riskikarttamisparametri γ kertaa komponentin i tuoton kovarianssi salkun tuoton kanssa. Tasapainoehdolla on kaksi implikaatiota. Ensiksi, mitä suurempi (pienempi) on kovarianssi σ ip, sitä suurempi (pienempi) riski komponentilla i on, sitä alhaisempi (korkeampi) on sen hinta ja sitä suurempi (pienempi) on sen odotettu tuotto π i. Toiseksi, mitä suurempi on sijoittajien riskinakarttamisen aste, sitä suurempi on markkinoiden tuottovaatimus. Jos σ ip = 0, kyseessä on riskitön sijoitus eli niin sanottu nolla beeta-sijoitushyödyke, jonka odotettu tuotto on sama kuin riskitön korko Optimin ensimmäisen kertaluvun ehdoista (A.5) nähdään, että ne muodostavat N momenttiehtoa, joista parametrit γ ja w i voidaan estimoida GMM:llä eli yleistetyllä momenttimenetelmällä. Asettamalla lisäehto ι T w ι = 0, mallissa on N + 1 tuntematonta ja yhtä monta momenttiehtoa, joten malli on täysin identifioitu. Salkkuongelman ratkaisu on parametrinen, koska salkun painoja w käsitellään nyt tuntemattomina parametreina, joiden arvot estimoidaan yhdessä riskinkarttamisparametrin γ kanssa. Estimointi tuottaa parametriestimaattien lisäksi keskihajonnat estimaateille, joiden avulla parametrien tilastollista merkitsevyyttä voidaan arvioida. Estimoin tuntemattomat parametrit GMM:llä ja sovellan ratkaisuihin bootstrapsimulointia, joka tuottaa arvot parametrien harhoille ja keskivirheille. Ratkaisen neljä salkkua: (1) tasapainosalkun (TP), jossa jokaisella komponentilla on sama 1/6-paino, (2) minimivarianssisalkun (A.4), (3) Markowitzin ratkaisun (A.3), (4) Markowitzin ratkaisun, jossa painovektorilla on ei-negatiivisuusrajoite. ELÄKETURVAKESKUKSEN RAPORTTEJA 73
90 Katsaus institutionaalisen sijoittamisen periaatteisiin ja menetelmiin Riskipariteettimenetelmät Käänteinen volatiliteetti Painot saadaan kaavasta (A.6) w IV i = 1/σ i N i=1 1/σ. i Sama riskikontribuutio (ERC) Tehtävänä on minimoida lauseketta (A.7) w ERC i = argmin w N N i=1 j=1 (w i cov(r i,r p ) w j cov(r j,r p )) 2. Alfa-riskipariteetti (ARP) Tehtävänä on minimoida lauseketta (A.8) w ARP i = argmin w N N i=1 j=1 ( wi cov(r i,r p ) w ) jcov(r j,r p ) 2. α i α j Systemaattisen riskin pariteetti (SRP) Systemaattisen riskin pariteetissa lausekkeen (A.8) alfa korvataan CAPMmaailman systemaattisella riskillä β 2 k var(r p), jossa β k on komponentin CAPMbeeta ja var(r p ) on salkun tuoton varianssi (A.9) w ARP i = argmin w N N i=1 j=1 ( ) 2 w i cov(r i,r p ) β 2 i var(r w jcov(r j,r p ) p) β 2 j var(r. p) Maksimaalinen hajautus (MD) Maksimaalisessa hajautuksessa (Choueifaty ja Coignard [17]) pyritään maksimoimaan komponenttien (painotetun) keskimääräisen volatiliteetin ja salkun kokonaisvolatiliteetin välinen etäisyys (A.10) w MD i N i=1 = argmax w iσ i w w T Σw. 74 ELÄKETURVAKESKUKSEN RAPORTTEJA
91 Liite Hajautettu riskipariteetti (DRP) Ensimmäisessä vaiheessa pääkomponenttianalyysin avulla pyritään löytämään korreloimattomia vetoja. Kovarianssimatriisi voidaan dekomponoida Σ = EΛE T, jossa Λ = diag(λ 1,...,λ N ) diagonaalimatriisi, joka koostuu Σ :n ominaisarvoista järjestettynä suurimmasta pienimpään ja E :n sarakkeet ovat Σ :n ominaisvektoreita. Ominaisvektorit määrittelevät N korreloimatonta pääkomponenttisalkkua, joiden varianssit ovat λ i ja tuotot r = E T r. Ratkaisut voidaan esittää joko salkun komponenttien painojen w avulla tai pääkomponenttisalkkujen painoina we T w. Toisessa vaiheessa pääkomponenttisalkuista muodostetaan salkku, jonka tarkoituksena on optimoida hajauttava jakauma. Koska pääkomponenttisalkkujen korrelaatiot ovat nollia ja olettaen, että kuhunkin pääkomponenttisalkkuun p i allokoidaan painolla w i, pääkomponenttisalkun p i kontribuutio salkun kokonaisriskiin voidaan esittää seuraavalla tavalla w 2 i p i = λ i N i=1 w2 i λ. i Optimoitava hajauttava jakauma on p i :n jakauma. Meuccin [58] mukaan hyvin hajautettu salkku on sellainen, jossa jokaisella pääkomponenttisalkulla on sama riskibudjetti siten, että p i on likimäärin sama kaikkialla. Optimointiongelmana on maksimoida p i :n entropian eksponentti N Ent = exp ( N i=1 p i ln p i ), jossa N Ent tarkoittaa korreloimattomien vetojen lukumäärää. Täysin keskittyneessä salkussa N Ent = 1 ja täysin tasapainoisessa salkussa N Ent = N. Optimaalinen salkku saadaan optimointiongelman (A.11) ratkaisuna. w DRP i = argmax exp w ( N i=1 p i ln p i ) ELÄKETURVAKESKUKSEN RAPORTTEJA 75
92 Katsaus institutionaalisen sijoittamisen periaatteisiin ja menetelmiin Vaihtoehtoinen beeta Periaate Yhdistän seuraavassa esimerkissä riskifaktorit yhdeksi indeksiksi ja tämän jälkeen sovellan Cochranen [20] artikkelin liitteessä esitettyä matemaattista ratkaisua. 1 Graafisesti ratkaisu voidaan esittää Markowitzin portfolioteorian laajennuksena, joka on esitetty kuviossa 2.1. Lisäfaktori voidaan ymmärtää tässä tapauksessa talouden taantumafaktoriksi, joka kuvaa talouden hyviä ja huonoja aikoja. Tässä tapauksessa sijoittajat ovat kiinnostunut kolmesta seikasta: (1) he haluavat suuremman keskimääräisen tuoton (pystyakseli, E (R)), (2) he haluavat alhaisemman riskin eli pienemmän salkun tuoton keskihajonnan (vaaka-akseli, σ(r)), ja (3) he ovat valmiit hyväksymään salkun, jolla on hieman alhaisempi tuotto tai hieman suurempi tuoton volatiliteetti, jos salkku ei tuota huonosti talouden huonoina aikoina (kolmas akseli, β). Optimaalinen salkku voidaan ratkaista analyyttisesti soveltamalla matriisialgebraa. Määritellään salkun painovektori w, tuotoista koostuva vektori R, ykkösistä koostuva vektori ι ja beetoista koostuva vektori β w = w 1 w 2. w N ; R = R 1 R 2. R N ; ι = ; β = β 1 β 2. β N. Tällöin salkun tuotto on R p = w T R ja salkun painot summautuvat ykköseksi 1 = ι T w. Salkussa voi olla negatiivisia ja ykkösen ylittäviä painoja eli ratkaisu sallii lyhyeksi myymisen. Salkun keskimääräinen tuotto on E (R p ) = E ( w T R ) = w T E (R) = w T E. Salkun lisäfaktorin beeta on β p = w T β ja salkun tuoton varianssi on var(r p ) = w T V w, jossa V on tuottojen kovarianssimatriisi. 1 Alkuperäinen esitys on Faman [31]. 76 ELÄKETURVAKESKUKSEN RAPORTTEJA
93 Liite Tehtävänä on ratkaista 1 min w 2 wt V w ehdoilla w T E = µ; w T ι = 1;w T β = β p. Cochrane [20] osoittaa artikkelin liitteessä, että ratkaisuna saadaan w = V 1 A ( A T V 1 A ) 1 δ, [ ] [ jossa A = E 1 β ja δ = µ 1 β ]. p Sijoittajan tulee valita salkun tuottovaatimus µ ja herkkyys lisäfaktorille β p. Lisäfaktori Rahoituksen teoriassa stokastinen diskonttotekijä (SDF) on satunnaismuuttuja, joka kuvaa marginaalihyödyn kasvua, talouden hyvien ja huonojen aikojen vaihtelua. Useat rahoituksen mallit perustuvat ajatukseen, että arvopaperin, esimerkiksi osakkeen hinta p on arvopaperista saatavan kassavirran nykyarvo. Ajankohtana t + 1 osakkeen kassavirta on osakkeen hinta p t+1 plus osakkesta saatu osinko d t+1. Osakkeen nykyhinta p t saadaan diskonttaamalla kassavirta (payoff) x t+1 = p t+1 + d t+1 stokastisella diskonttotekijällä m t+1 : (A.12) p t = E t [m t+1 x t+1 ], [ ] x t+1 1 = E t m t+1, p t 1 = E t [m t+1 R t+1 ], jossa R t+1 on bruttotuotto 1 + r t+1. Perusteoriassa m t+1 mittaa kulutuksen marginaalihyödyn kasvua (A.13) m t+1 = ρ u(c t+1)/ c t+1 u(c t )/ c t, jossa ρ 1 on subjektiivinen diskonttaustekijä. Kassavirroilla, joilla on positiivinen korrelaatio kulutuksen kasvun kanssa on alhaisempi hinta, koska sijoittajia tulee kompensoida kassavirran riskisyydestä (Cochrane [21], sivu 13): (A.14) (A.15) p = E (x) + cov(m,x), R f E ( R i) R f = R f cov ( m,r i). ELÄKETURVAKESKUKSEN RAPORTTEJA 77
94 Katsaus institutionaalisen sijoittamisen periaatteisiin ja menetelmiin Hinnoittelua kuvaavassa mallissa (A.14) ensimmäinen termi on tavanomainen riskineutraalin maailman kassavirran x nykyarvo, diskonttaamalla kassavirta riskittömällä korolla R f ja toinen termi hoitaa kassavirran riskisopeutuksen. Riskipitoisen sijoituksen i riskilisä (A.15) riippuu sijoituksen tuoton R i ja stokastisen diskonttotekijän m välisestä kovarianssista. Vaikka malli on teoreettisesti hyvin perusteltu, sen empiiriset ratkaisut eivät ole olleet suuria menestyksiä. Ongelmana on, kuinka marginaalihyödyn kasvu (A.13) tulee mallittaa. Cochrane [21] (sivu 44) tarjoaa ratkaisuksi esittää vaihtoehtoisia funktioita (A.13):lle. Marginaalihyödyn kasvua voidaan mallittaa suoraan apu- eli proxy-muuttujien välityksellä (A.16) m t+1 = a + b A f A t+1 + b B f B t+1 +, jossa f i :t ovat faktoreita ja a ja b i ovat parametreja. Tässä tapauksessa diskonttotekijä on proxy-muuttujien lineaarikombinaatio. Parametrit a ja b i voidaan estimoida sovittamalla regressio 1 = m t+1 R t+1 1 = (a + b A f A t+1 + b B f B t+1 + )R t+1, jossa 1 on ykkösistä koostuva vektori. 1 Ongelmana on ratkaista, mitä muuttujia malliin (A.16) tulee valita riskifaktoreiksi. Van Gelderen ja Huij [76] korostavat, että riskifaktorimallia rakennettaessa faktoreihin liittyvien riskipreemioiden tulisi olla pysyviä ja faktorilla saavutetun faktoripreemion tulisi olla robusti. Ensiksi, faktorien pitäisi olla taloustieteellisesti perusteltuja eli niillä tulisi olla taloustieteellinen tulkinta. Toiseksi, faktorien kalastukseen liittyvän riskin pienentämiseksi sijoittajien tulisi käyttää pelkästään tunnettuja ja yleisesti hyväksyttyjä riskifaktoreita. Aloitan 15 riskifaktorista, joista malliin (A.16) valikoituu tilastollisin perustein kymmenen. Eräät valituista faktoreista pystyvät myös ennustamaan tuottoja Britten-Jones [14] soveltaa samanlaista regressiota estimoidessaan Markowitzin keskiarvo varianssi-salkun painoja. Sivun 657 alaviitteessä hän mainitsee, että regressiota voidaan soveltaa myös SDF:n estimoinnissa. 2 Vuoden 2007 syyskuuhun asti ulottuvat informaation avulla faktorien osajoukosta muodostettu malli ennusti, että seuraavan 12 kuukauden kuluessa Suomen eläkejärjestelmän sijoitussalkku tulee kokemaan 15 prosentin pudotuksen. Vuonna 2008 eläkevarallisuuden arvosta hävisi 15 prosenttia (Kahra [40]) 78 ELÄKETURVAKESKUKSEN RAPORTTEJA
95 Liite Riskifaktorit ovat: 1. SMB: MSCI Barran globaalien pienten yhtiöiden osakkeiden indeksituotto miinus MSCI Barran globaalien suurten yhtiöiden indeksituotto. Lähde: MSCI Barra. 2. EM: MSCI Barran kehittyvien markkinoiden osaketuotto. Lähde: MSCI Barra. 3. dvix: VIX-indeksin muutos. Lähde: Yahoo Finance. 4. VIX: VIX-indeksi. Lähde: Yahoo Finance 5. VSPREAD: VIX-indeksi miinus S&P 500 -indeksin tuoton ehdollinen garch(1,1)-volatiliteetti. Lähde: Yahoo Finance. 6. TERM: USA:n 10-vuoden obligaation korko miinus USA:n 3 kuukauden riskittömän sijoituksen (Treasury Bill) korko. Lähde: FED FRED. 7. BAA: USA:n BAA-yrityslainan korko miinus USA:n 3 kuukauden riskittömän sijoituksen (Treasury Bill) korko. Lähde: FED FRED. 8. MINVOL: MSCI Barran globaalin minimivolatiliteetti-indeksin tuotto. Lähde: MSCI Barra. 9. QUALITY: MSCI Barran globaalin quality-indeksin tuotto. Lähde: MSCI Barra. 10. HIGHY: MSCI Barran globaalin high yield -indeksin tuotto. Lähde: MSCI Barra. Ennen estimointia faktorit standardoidaan siten, että niiden keskiarvot ovat nollia ja varianssit ykkösiä. Bruttotuottona R t+1 käytetään MSCI Barran globaalin osakeindeksin tuottoa (MSCI ACWI). Parametriestimaatit t-arvoineen on esitetty taulukossa A.1. Koska faktorit on standardoitu, niiden merkitystä voidaan arvioida tarkastelemalla parametrien absoluuttisia kokoja. VIX-indeksillä on suurin vaikutus estimoituun stokastiseen diskonttotekijään. SDF:n kuvaaja on esitetty kuviossa A.1. SDF:n keskiarvo 0,996 vastaa 6,5 prosentin vuosittaista diskonttauskorkoa; eli sitä korkoa, jolla tulevat epävarmat kassavirrat on diskontattu. Korko on sama kuin sijoittajien tuottovaatimus. SDF:n AR(1) parametri on 0,16, joten stokastinen diskonttotekijä on ennustettavissa arma-mallin avulla. Kuvan paksumpi viiva esittää stokastisen diskonttotekijän arma(1,1)-mallin sovitetta. ELÄKETURVAKESKUKSEN RAPORTTEJA 79
96 Katsaus institutionaalisen sijoittamisen periaatteisiin ja menetelmiin Taulukko A.1. Parametriestimaatit ja niiden t-arvot Parametri b t (b) Vakio 1, ,42 SMB 0,007 5,51 EM -0,020-9,99 dvix 0,008 4,56 VIX -73,200-2,15 VSPREAD 0,012 4,89 TERM -0,014-3,49 BAA 0,018 3,87 MINVOL 0,015 7,04 QUALITY 0,005 3,49 HIGHY -0,004-2,48 Kuvio A.1. Estimoitu SDF ja sen arma(1,1)-sovite 80 ELÄKETURVAKESKUKSEN RAPORTTEJA
97 Liite Taulukko A.2. Mallin (A.17) parametriestimaatit Omaisuusluokka α t (α) β t (β) R 2 Osakkeet -0,001-0,42-0,960-19,70 0,81 Velkakirjat 0,006 3,27 0,085 2,21 0,02 Kiinteistöt 0,006 1,44-0,322-3,40 0,12 Hyödykkeet 0,006 0,89-0,036-0,26-0,01 Kulta 0,001 0,24 0,013 0,16-0,01 VIX 0,023 2,09 3,112 12,82 0,49 Staattinen β-strategia Estimoin beetat mallista (A.17) ln ( 1 + r i) = α i + β i lnsdf + ε. Estimoin mallit GMM:llä ja sovellan Neweyn ja Westin korjausta, joka eliminoi autokorrelaation ja heteroskedastisuuden vaikutukset parametrien keskivirheisiin ja t-arvoihin. Parametriestimaatit ja niiden robustit t-arvot on esitetty taulukossa A.2. Selitysaste R 2 on saatu vastaavasta OLS-regsessiosta. Estimoidut beetat ovat tilastollisesti merkittäviä, paitsi hyödykkeiden ja kullan tapauksissa. Optimoinnissa salkulle pitää asettaa tuottotavoite µ salkun beetatavoite β p. Asetan vuosittaiseksi tuottotavoitteeksi 10 prosenttia aritmeettisena keskiarvona. Sovellan esimerkissä beeta-tavoitetta β p = 0. Tavoitteen mukaan, salkun ei pitäisi reagoida marginaalihyödyn kasvuun, jolloin kyseessä on joka sään salkku. Esimerkkisalkku muistuttaa globaaliin makro -strategialuokkaan kuuluvaa hedgerahastoa. Beeta-vektori saadaan taulukosta A.2: β T = (-0,960; 0,085; -0,322; 0; 0; 3,112). Odotettujen tuottojen vektorina ja kovarianssimatriisina käyteään otoksesta estimoitujen robusteja vastineita. Dynaaminen β-strategia Dynaamisessa strategiassa E, V ja β ovat ehdollisesti ajankohdan t funktioita, E t, V t ja β t. Tuottoja selittävän mallin (A.17) selittävän muuttujan, stokastisen diskonttotekijän (SDF), arvoa voidaan ennustaa arima-mallilla. Tämän jälkeen mallin (A.17) parametrit α t ja β t estimoidaan ajassa muuttuvina Kalmanin suotimella. Ajankohdan t ennusteet E t saadaan α t :n, β t :n ja SDF:n ennusteen avulla. Ajassa ELÄKETURVAKESKUKSEN RAPORTTEJA 81
98 Katsaus institutionaalisen sijoittamisen periaatteisiin ja menetelmiin muuttuvaa kovarianssimatriisia V t ennustetaan moniulotteisella ehdollisen heteroskedastisuuden sallivalla garch-mallilla. Ennusteet ovat ehdollisia yhden periodin ennusteita. Parametrit α t ja β t noudattavat satunnaiskulun (random walk) mallia αt i = αt 1 i + vt, i βt i = βt 1 i + wt. i Kuvio A.2. Dynaamiset beetat Kuva A.2 esittää estimoituja beetoja eli riskilatauksia, jotka kuvaavat eri omaisuusluokkien herkkyyksiä stokastisen diskonttotekijän muutoksille. Kuva A.3 osoittaa dynaamisen salkun painot aikasarjoina. Osakkeiden, hyödykkeiden, valtionvelkakirjojen kullan painot ovat ajoittain negatiivisia. 82 ELÄKETURVAKESKUKSEN RAPORTTEJA
99 Liite Kuvio A.3. Dynaamisen salkun painot ELÄKETURVAKESKUKSEN RAPORTTEJA 83
ALOITTAVAN OSAKESIJOITTAJAN OPAS. Tie osakesäästämisen maailmaan
ALOITTAVAN OSAKESIJOITTAJAN OPAS Tie osakesäästämisen maailmaan Ville Aho Opinnäytetyö Toukokuu 2011 Liiketalouden koulutusohjelma Tampereen ammattikorkeakoulu TIIVISTELMÄ 2 Tampereen ammattikorkeakoulu
ESPOO 2006 VTT PUBLICATIONS 622. Pekka Pesonen. Innovaatiojohtaminen ja sen vaikutuksia metsäteollisuudessa
ESPOO 2006 VTT PUBLICATIONS 622 12345678901234567890123456789012123456789012345678901234567890121234567890123456789 12345678901234567890123456789012123456789012345678901234567890121234567890123456789 12345678901234567890123456789012123456789012345678901234567890121234567890123456789
M i t ä a r v o p a p e r e i s t a t u l i s i t i e t ä ä?
www.porssisaatio.fi M i t ä a r v o p a p e r e i s t a t u l i s i t i e t ä ä? Opettajan opas Sisällys ARVOPAPERIMARKKINOIDEN KEHITYS... 4 Pörssitoiminnan historia... 4 Arvopaperimarkkinoiden merkitys
Heikki Taimio Erikoistutkija, Palkansaajien tutkimuslaitos KANNATTAAKO JULKISTEN HYVINVOINTI- PALVELUJEN TUOTANTO ULKOISTAA YKSITYISELLE SEKTORILLE? Artikkeli käsittelee ensin terveys- ja sosiaalipalveluiden
Kustannus-hyötyanalyysi julkisessa päätöksenteossa: esimerkkinä alueellistamisen arviointi. Heikki Pursiainen
Kansantaloudellinen aikakauskirja 110. vsk. 2/2014 Kustannus-hyötyanalyysi julkisessa päätöksenteossa: esimerkkinä alueellistamisen arviointi Heikki Pursiainen Poliittisen päätöksenteon taustalla olevat
Luovan tuhon tie kilpailukykyyn
Tehokkaan Tuotannon Tutkimussäätiö JULKAISUSARJA 4 Luovan tuhon tie kilpailukykyyn MIKA MALIRANTA Luovan tuhon tie kilpailukykyyn Miten innovointi vaikuttaa yrityksiin, kansantalouteen ja kansalaisiin
EI VAIN MUODON VUOKSI Muotoilu on kilpailuetu
1 EI VAIN MUODON VUOKSI Muotoilu on kilpailuetu Maarit Lindström, Martti Nyberg, Pekka Ylä-Anttila Julkaisija: Elinkeinoelämän Tutkimuslaitos ETLA (Sarja B 220) Kustantaja: Taloustieto Oy Helsinki 2006
Suomen Pankki PL 160, 00101 HELSINKI
Suomen Pankki PL 160, 00101 HELSINKI v (90) 1831 Vesa Vanhanen Suomen Pankin -markkinaoperaatioiden osasto 17.11.1988 27/88 KORKORISKIN HALLINTA VELKAKIRJAMARKKINOILLA Suomen Pankin monistuskeskus Helsinki
1 JOHDANTO 1.1 Menestys on aina ansaittava uudestaan 1.2 Millaisia ongelmia Suomella on edessään?
SISÄLLYSLUETTELO ESIPUHE 1 JOHDANTO 1.1 Menestys on aina ansaittava uudestaan 1.2 Millaisia ongelmia Suomella on edessään? Väestön ikääntyminen Laman opetukset: hyvinvointipalvelut ja talous Globalisaatio
LAUREA-AMMATTIKORKEAKOULUN JULKAISUSARJA C 11 Pasi-Heikki Rannisto, Tapio Pento ja Matti Vedenkannas (toim.) JULKISTEN PALVELUJEN UUDET TUOTANTOTAVAT Laurea-ammattikorkeakoulun julkaisusarja C 11 Julkisten
Suomen kieli ja viestintä Maisterin tutkinnon tutkielma Kristiina Rembel 2012. Viestinnän laitos Aalto-yliopisto Kauppakorkeakoulu
Valitettavasti valinta ei tällä kertaa kohdistunut sinuun Tutkimus kielteisistä rekrytointivastauksista osana rekrytointiprosessia ja työnantajabrändäystä Suomen kieli ja viestintä Maisterin tutkinnon
MIKA AHO ORGANISAATIOTEOREETTINEN KATSAUS YRITYKSEN SUORITUSKYVYN JOHTAMISEEN
I MIKA AHO ORGANISAATIOTEOREETTINEN KATSAUS YRITYKSEN SUORITUSKYVYN JOHTAMISEEN Harjoitustyö Tarkastaja: professori Tuomo Peltonen 31.1.2010 TETA-9500 Organisaatioteoria Op.nro. 199745 mika.p.aho@tut.fi